Flolact in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Flolact upayogangal, dossge, parswafalangal, prayojanangal, prathipravarthanangal, munnariyippu\nFlolact के प्रकार चुनें\nFlolact 100 Mg Tablet Flolact 200 Mg Tablet\nFlolact വിലയും പാക്ക് സൈസും - Flolact Price and Pack Size in Malayalam - Flolact vilayum pack saisum\nFlolact 100 Mg Tablet ₹19.0 दवा खरीदें\nFlolact 200 Mg Tablet ₹34.0 दवा खरीदें\nFlolact നേട്ടങ്ങളും ഉപയോഗങ്ങളും- Flolact Benefits & Uses in Malayalam- Flolact nettangalum upayogangalum\nFlolact ഡോസേജും കഴിക്കേണ്ട വിധവും- Flolact Dosage & How to Take in Malayalam - Flolact dosagum kazhikkenda vidavum\nFlolact പാർശ്വഫലങ്ങൾ- Flolact Side Effects in Malayalam- Flolact paarswafalangal\nFlolact ബന്ധപ്പെട്ട മുന്നറിയിപ്പുകൾ- Flolact Related Warnings in Malayalam- Flolact bandhappeṭṭa munnaṟiyippukaḷ\nFlolact-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Flolact with Other Drugs in Malayalam- Flolact-nu marunnukaḷumāyulla theevra pravarthanam\nFlolact വൈരുദ്ധ്യങ്ങൾ- Flolact Contraindications in Malayalam- Flolact vairudyangal\nFlolact സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Flolact in Malayalam- Flolact sambandhichu pothuveyulla chodyangal\nFlolact ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Flolact Interactions with Food and Alcohol in Malayalam- Flolact bhakshnavum madyavumaayulla prathipravarthanangal\nFlolact നേട്ടങ്ങളും ഉപയോഗങ്ങളും - Flolact Benefits & Uses in Malayalam - Flolact nettangalum upayogangalum\nFlolact പിൻവരുന്നവ ചികിത്സിക്കാൻ ഉപയോഗിക്കുന്നു\nFlolact ഡോസേജും കഴിക്കേണ്ട വിധവും - Flolact Dosage & How to Take in Malayalam - Flolact dosagum kazhikkenda vidavum\nFlolact-ന്റെ ചേരുവകൾ - Flolact Active Ingredients in Malayalam - Flolact-nte cheruvakal\nFlolact പാർശ്വഫലങ്ങൾ - Flolact Side Effects in Malayalam - Flolact paarswafalangal\nFlolact ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nFlolact ബന്ധപ്പെട്ട മുന്നറിയിപ്പുകൾ - Flolact Related Warnings in Malayalam - Flolact bandhappeṭṭa munnaṟiyippukaḷ\nFlolact-ന്റെ ഉപയോഗം ഗർഭിണികൾക്കു സുരക്ഷിതമാണോ?\nFlolact ഗർഭകാലത്ത് മിതമായ പാർശ്വഫലങ്ങൾക്ക് കാരണമായേക്കാം. അതിന്റെ ദോഷഫലങ്ങൾ നിങ്ങൾക്ക് അനുഭവപ്പെടുന്നെങ്കിൽ ഉടനടി അതിന്റെ ഉപയോഗം നിറുത്തുക. ഡോക്ടറുടെ ഉപദേശം കൂടാതെ വീണ്ടും അത് കഴിക്കരുത്.\nFlolact-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകളിൽ Flolact കൊണ്ട് മിതമായ ചില പാർശ്വഫലങ്ങൾ അനുഭവപ്പെടാം. എന്തെങ്കിലും പാർശ്വഫലങ്ങൾ കാണുന്നപക്ഷം ഉടൻ Flolact നിർത്തുകയും ഡോക്ടറുമായി ബന്ധപ്പെടുകയും ചെയ്യുക. അതു നിങ്ങൾക്കു സുരക്ഷിതമാണെന്ന് ഡോക്ടർ പറയുന്നെങ്കിൽ മാത്രമേ അത് വീണ്ടും ഉപയോഗിക്കാൻ പാടുള്ളൂ.\nFlolact വൃക്കകളെ എങ്ങനെയാണ് ബാധിക്കുന്നത്?\nFlolact-ന് വൃക്ക-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nFlolact കരളിനെ എങ്ങനെ ബാധിക്കുന്നു?\nFlolact-ന് കരൾ-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nFlolact ഹൃദയത്തെ എങ്ങനെ ബാധിക്കുന്നു?\nFlolact-ന് ഹൃദയം-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nFlolact-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Flolact with Other Drugs in Malayalam - Flolact-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Flolact പിൻവരുന്ന മരുന്നുകളോടൊപ്പം ഉപയോഗിക്കരുത് -\nFlolact വൈരുദ്ധ്യങ്ങൾ - Flolact Contraindications in Malayalam - Flolact vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Flolact കഴിക്കരുത് -നിങ്ങളോട്\nFlolact സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Flolact in Malayalam - Flolact sambandhichu pothuveyulla chodyangal\nFlolact ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Flolact-നോട് ആസക്തി ഉണ്ടാകുന്നില്ല.\nഇല്ല, Flolact കഴിച്ചശേഷം നിങ്ങൾ വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ ചെയ്യരുത്. കാരണം നിങ്ങൾ ഉറക്കം തൂങ്ങിയേക്കാം.\nഅതെ, ഡോക്ടറുടെ നിർദേശപ്രകാരം മാത്രം Flolact കഴിക്കുക.\nഇല്ല, Flolact-ന് ഒരു തരത്തിലുമുള്ള മാനസികരോഗങ്ങൾ ചികിത്സിക്കാനാവില്ല.\nFlolact ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Flolact Interactions with Food and Alcohol in Malayalam - Flolact bhakshnavum madyavumaayulla prathipravarthanangal\nആഹാരവും Flolact-ഉം തമ്മിലുള്ള പ്രതിപ്രവർത്തനം\nചില ഭക്ഷണങ്ങൾ കഴിക്കുമ്പോൾ Flolact-ന്റെ ഫലം കിട്ടാൻ കൂടുതൽ സമയം എടുക്കും. ഇക്കാര്യത്തിൽ ഡോക്ടറുമായി സംസാരിക്കുക.\nമദ്യവും Flolact-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Flolact കഴിക്കുന്നത് അപകടം ചെയ്തേക്കാം.\nFlolact ന് പകരമുള്ള മറ്റു മരുന്നുകൾ എല്ലാം കാണുക - Substitutes for Flolact in Malayalam\nFlolact के लिए सारे विकल्प देखें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Flolact കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Flolact കഴിച്ചുവോ ?\nനിങ്ങൾ എത്രമാത്രം Flolact ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Flolact കഴിച്ചത്?\nനിങ്ങൾ എപ്പോഴാണ് Flolact ഉപയോഗിക്കുന്നത് ?


നിങ്ങള് അപമാനിച്ചത് എന്നെയാണ് (അഞ്ജനമെന്നത് ഞാനറിയും മഞ്ഞളുപോലെ വെളുത്തിരിക്കും) - Kairos\nHome / Cover Story / നിങ്ങള് അപമാനിച്ചത് എന്നെയാണ് (അഞ്ജനമെന്നത് ഞാനറിയും മഞ്ഞളുപോലെ വെളുത്തിരിക്കും)\nഞാന് മുപ്പതുവയസ്സുള്ള ഒരു ചെറുപ്പക്കാരനാണ്. 1997 മെയ് മാസത്തിലാണ് ആദ്യമായി കുമ്പസാരമെന്ന കൂദാശ സ്വീകരിച്ച് ആദ്യകുര്‍ബാന സ്വീകരണം നടത്തിയത്. കഴിഞ്ഞ ഇരുപത്തിയൊന്നു വര്‍ഷമായി മുടക്കം വരുത്താതെ അനുഷ്ഠിക്കുന്നു. പറ്റുന്നിടത്തോളം മാസത്തില് രണ്ടു തവണ. ഒരു വര്‍ഷം എന്തായാലും ഇരുപതു തവണയെ ങ്കിലും കുമ്പസാരിച്ചിരിക്കും. ചുരുക്കത്തില് ഏതാണ്ട് അഞ്ഞൂറോളം പ്രാവശ്യം കുമ്പസാരക്കൂടെന്ന കരുണയുടെ കൂടാരത്തിന് മുന്നില് മുട്ടുകുത്തിയിട്ടുണ്ട്. അതുകൊണ്ടണ്ടുതന്നെ കുമ്പസാരമെന്ന കൂദാശയെക്കുറിച്ച് ആധികാരികമായിത്തന്നെ സംസാരിക്കാനുള്ള അവകാശം എനിക്കുണ്ടെന്ന് ഞാന് കരുതുന്നു.\nഇനി കാര്യത്തിലേയ്ക്ക് വരാം. കുമ്പസാര നിരോധാനത്തിനുവേണ്ടി മുറവിളി കൂട്ടുന്ന കമ്മീഷന് കൊച്ചമ്മമാരോടും അന്തിയിലെ നീലചര്‍ച്ചകളില് വിധിയാളന്മാരായ മാധ്യമ വിശാരഥന്മാരോടും എച്ചില് കൂനകളില് അന്നന്നപ്പം തിരയുന്ന മഞ്ഞപ്പത്ര മുതലാളിമാരോടും എനിക്കൊരു കാര്യം ചോദിക്കാനുണ്ട്.\nഎന്റെ കുമ്പസാരങ്ങള് എന്റെ ലൈംഗികജീവിത വര്‍ണനകളാണെന്ന് നിങ്ങളോട് ആരാണ് പറഞ്ഞത്? എന്റെ കുമ്പസാരങ്ങള് ശരീരത്തിന്റെ പാളിച്ചകളെക്കുറിച്ചുള്ള നിറം പിടിപ്പിച്ച കഥകളാണെന്ന് നിങ്ങളോട് ആരാണ് പറഞ്ഞത്? നിങ്ങള് അപമാനിച്ചതും അധിക്ഷേപിച്ചതും ഞങ്ങളുടെ പുരോഹിതരെയല്ല. നിങ്ങള് കുറ്റപ്പെടുത്തിയത് ഞങ്ങളുടെ പുരോഹിതരെയല്ല. നിങ്ങള് അപമാനിച്ചതും അധിക്ഷേപിച്ചതും കുറ്റപ്പെടുത്തിയതും എന്നെയാണ്. കുമ്പസാരത്തെ വിശുദ്ധമായി കാണുകയും അനേകം പ്രാവശ്യം കുമ്പസാരക്കൂടിന് മുന്നില് മുട്ടുകുത്തുകയും ചെയ്ത ലക്ഷോപലക്ഷം വരുന്ന കത്തോലിക്കാ വിശ്വാസികളെയാണ്.\nകാരണം, ഞങ്ങളുടെ പുരോഹിതര് ഞങ്ങളുടെ ലൈംഗിക അരാജകത്വ വര്‍ണനകള് കേള്‍ക്കുക മാത്രമേ ചെയ്തിട്ടുള്ളൂ. ഇതെല്ലാം ചെയ്തതും കാട്ടിക്കൂട്ടിയതും ഞങ്ങള് കത്തോലിക്കാ വിശ്വാസികള് ആണ്. അതാണല്ലോ നിങ്ങള് പറഞ്ഞുവരുന്നത്. അപ്പോള് കുമ്പസാരിച്ച് വിശുദ്ധ കുര്‍ബാന സ്വീകരിക്കുന്നവര് എത്ര വൃത്തികെട്ടവന്മാര് ആയിരിക്കും (അഞ്ഞൂറോളം പ്രാവശ്യം കുമ്പസാരിച്ച ഞാന് എത്ര നീചന് ആയിരിക്കുമെന്ന് നിങ്ങള്‍ക്ക് ഊഹിക്കാമല്ലോ..!!).\nവിശുദ്ധ കൂദാശയായ കുമ്പസാരം പരികര്‍മം ചെയ്യപ്പെടുന്ന കുമ്പസാരക്കൂട് ഇക്കിളി കഥകള് വിളമ്പുന്ന ഇടങ്ങളാണെന്ന് മുന്‍വിധികള് പുറപ്പെടുവിക്കുന്നവര്\nഅപമാനിക്കുന്നത് ഞങ്ങളുടെ അമ്മമാരെയാണ്. അധിക്ഷേപിച്ചത് ഞങ്ങളുടെ സഹോദരിമാരെയാണ്, ഭാര്യമാരെയാണ്, ഞങ്ങളുടെ പെണ്‍കുഞ്ഞുങ്ങളെയാണ്. കത്തോലിക്കാ വിശ്വാസികളെ അധിക്ഷേപിക്കാനും അപമാനിക്കാനും നിങ്ങള്‍ക്ക് എന്തവകാശമാണുള്ളത്? ആരാണ് നിങ്ങള്‍ക്ക് അതിന് അധികാരം തന്നത്?\nചിലര്‍ക്ക് ഉളുപ്പില്ലായ്മയും വിവരക്കേടും വിവേകശൂന്യതയും ജന്മസിദ്ധമാണ്. അവരെ വൈകല്യമുള്ളവരായി കണ്ട് സഹാനുഭൂതിയോടെ കാണാനാണ് ഞാന് പഠിച്ചിട്ടുള്ളത്. എന്നാലത് അലങ്കാരമായി കൊണ്ടുനടക്കരുത്. മന്ത് അലങ്കാരമല്ലല്ലോ. മനസ്സിന് മന്ത് ബാധിച്ചവര് ചികിത്സ തേടുകയാണ് വേണ്ടത്. മുപ്പതു വര്‍ഷത്തെ ജീവിതത്തിനിടയില് അറിഞ്ഞും അറിയാതെയും ഒരുപാട് തെറ്റുകള് ചെയ്തിട്ടുണ്ട്. അനേകം വേദനകളിലൂടെ കടന്നുപോയിട്ടുണ്ട്. പ്രാണന്റെ പാതിയായ പ്രിയപ്പെട്ടവളെ വേദനിപ്പിച്ചിട്ടുണ്ട്. ദൈവം സൂക്ഷിക്കാനും വളര്‍ത്താനും ഞങ്ങളെ ഏല്പിച്ച ഞങ്ങളുടെ കണ്‍മണിക്ക് ആവശ്യമായ ശ്രദ്ധയും കരുതലും കൊടുക്കുന്നതില് പരാജയപ്പെട്ടിട്ടുണ്ട്. അപ്പനെയും അമ്മയെയും ആവശ്യനേരത്ത് ശ്രദ്ധിക്കാന് സാധിച്ചിട്ടില്ല. ചുരുക്കത്തില് ഞാന് ദൈവം ആഗ്രഹിക്കുന്ന നല്ല മകനോ ഭര്‍ത്താവോ അപ്പനോ സഹോദരനോ കൂട്ടുകാരനോ ആയിട്ടില്ല. ഇങ്ങനെയൊക്കെയാണ് ഞങ്ങള് കുമ്പസാരിക്കുന്നത്. ഇതിലെവിടെയാണ് ഇക്കിളിയുണ്ടാവുക?\nമറ്റുള്ളവരുടെ ദുഖങ്ങളും വേദനകളും വീഴ്ചകളും കേള്‍ക്കുന്ന പുരോഹിതര്‍ക്ക് എന്തോ സുഖമുണ്ടെന്ന് പറയുന്നത് ശുദ്ധ പോക്രിത്തരവും തെമ്മാടിത്തരവുമാണ്. അങ്ങനെ കരുതുന്നവര് ആരെങ്കിലുമുണ്ടെങ്കില് ജീവിക്കുന്ന സമൂഹത്തെ കരുതിയെങ്കിലും അടുത്തുള്ള മാനസികാരോഗ്യ കേന്ദ്രത്തില് ചികിത്സ തേടാന് മടിക്കരുത്. നിങ്ങള് രോഗിയാണ്; വലിയ രോഗി.\nശിരസ്സ് കുനിച്ച്, കൈകള് നെഞ്ചോട് ചേര്‍ത്തുവച്ച്, മുന്‍വിധികളില്ലാതെ, കുറ്റപ്പെടുത്തലുകളില്ലാതെ, ലജ്ജിപ്പിക്കാന് മുഖത്തേക്കൊന്നു നോക്കുകപോലും ചെയ്യാത്ത പുരോഹിതരാണ് എനിക്കുള്ളത്. നോബിളച്ചന് ഒരു കുറിപ്പില് എഴുതിയതുപോലെ എന്റെ പാളിച്ചകള് കേള്‍ക്കുന്ന പുരോഹിതന് എന്റെ സ്വകാര്യ അഹങ്കാരമാണ്. കുമ്പസാരക്കൂട്ടില് മുട്ടുകുത്തുമ്പോള് കാലുകളില് പടരുന്ന അതേ കുളിര്‍മ ഹൃദയത്തിലും മനസ്സിലും ആത്മാവിലും ഏറ്റുവാങ്ങിയാണ് ഞാന് കുമ്പസാരക്കൂട് വിടുന്നത്. അതുകൊണ്ട് കുമ്പസാരം വേണ്ടെന്നു പറയരുത്. പറഞ്ഞാലും അതൊന്നും നടക്കാന് പോകുന്നില്ല.\nആദിമ നൂറ്റാണ്ടണ്ടുകളില് ക്രൈസ്തവരെ പീഡിപ്പിച്ചവര് നിരത്തിയ പ്രധാന ആരോപണങ്ങളിലൊന്ന് ക്രൈസ്തവര് അര്‍പ്പിക്കുന്ന ബലിയര്‍പ്പണം ശിശുബലിയാണെന്നും ശിശുക്കളുടെ രക്തം വിശുദ്ധ ബലി അര്‍പ്പിക്കാന് ഉപയോഗിച്ചിരുന്നു എന്നുമാണ് (പിന്നീട് ഇതേ ആരോപണം ക്രൈസ്തവര് ആദിമ നൂറ്റാണ്ടില്‍തന്നെ വിശുദ്ധ കുര്‍ബാന അര്‍പ്പിച്ചിരുന്നു എന്നതിന് ശക്തമായ തെളിവുകളില് ഒന്നായി മാറി എന്നുള്ളത് ചരിത്രസത്യം). അതുകൊണ്ട് ക്രൈസ്തവര് നേരിടുന്ന ആരോപണങ്ങള് പുതിയ കാര്യമാണെന്ന് ആരും കരുതേണ്ടണ്ടതില്ല. എല്ലാ തരത്തിലുമുള്ള ആരോപണങ്ങള് അതിജീവിച്ചാണ് സഭ വളര്‍ന്നിട്ടുള്ളത്.\nഇന്ന് നിങ്ങള് ഞങ്ങളുടെ പുരോഹിതരെ തേടി വന്നു.നാളെ നിങ്ങള് വിശ്വാസികളെ തേടിവരുമെന്നു ഞങ്ങള്‍ക്കറിയാം. കുമ്പസാരമെന്ന കൂദാശയെ ഞങ്ങള് പ്രാണനോളം സ്‌നേഹിക്കുന്നു. കത്തോലിക്കരായ ഞങ്ങളുടെ മുത്തുകളിലൊന്നാണത്. തെരുവിലേയ്ക്ക് വലിച്ചെറിയപ്പെടാനോ പന്നികള്‍ക്ക് ചവിട്ടി മെതിക്കാനോ അര്‍ഥമില്ലാത്ത അന്തിചര്‍ച്ചകളില് പിച്ചിച്ചീന്താനോ ഉള്ളതല്ല കുമ്പസരാം എന്ന കൂദാശ.\nഎനിക്കൊരു സ്വപ്നമുണ്ട്. ശരീരത്തില് നിന്ന് പ്രാണന് വേര്‍പെടുന്ന എന്റെ അവസാന മണിക്കൂറുകളില് എനിക്ക് കുമ്പസാരിക്കണം. എന്റെ സ്‌നേഹരാഹിത്യങ്ങളെക്കുറിച്ച, ഇടര്‍ച്ചകളെക്കുറിച്ച്, തെറ്റുകളെക്കുറിച്ച്, വീഴ്ചകളെക്കുറിച്ച് ഏറ്റുപറഞ്ഞ് എനിക്ക് കുമ്പസാരിക്കണം. തണുത്തു തുടങ്ങിയ എന്റെ കരങ്ങള് പിടിച്ച് ”സാരമില്ല” എന്നു പറയാന് അപ്പോഴും എനിക്കൊരു കര്‍ത്താവിന്റെ പുരോഹിതനെ കാണണം.\nവാല്‍ക്കഷ്ണം: ഏറ്റുപറയുന്നവന്റെ ഐഡന്റിറ്റി കുപിടിച്ച് പിറകെവന്നു ഭീഷണിപ്പെടുത്താന് കുമ്പസാരക്കൂട് ആധാര് കാര്‍ഡുമായി ലിങ്കു ചെയ്തിട്ടില്ല എന്നു പറയാന് പറഞ്ഞു.\nPrevious ജീസസ് യൂത്തും മറ്റു മുന്നേറ്റങ്ങളും – 2\nNext പ്രളയക്കെടുതിയിലെ ദൈവകരങ്ങള്


രാജ്യത്ത് കോവിഡ് തീവ്രഘട്ടം പിന്നിട്ടു, ശ്രദ്ധിച്ചാല് ഫെബ്രുവരിയോടെ നിയന്ത്രണ വിധേയമാകുമെന്ന് വിദഗ്ധ സമിതി\nപ്രതിരോധ പ്രവര്‍ത്തനങ്ങള് തുടര്‍ന്നാല് അടുത്ത വര്‍ഷം ഫെബ്രുവരിയോടെ കോവിഡ് വ്യാപനം നിയന്ത്രണ വിധേയമാകുമെന്നും വിദഗ്ധ സമിതി\n18 Oct, 2020 at 11:35 AM\nരാജ്യം കോവിഡ് വ്യാപനത്തിന്റെ അതിതീവ്രഘട്ടം പിന്നിട്ടെന്ന് കേന്ദ്രം നിയോഗിച്ച വിദഗ്ധ സമിതി. മാര്‍ഗനിര്‍ദേശങ്ങള് കൃത്യമായി പാലിച്ച് പ്രതിരോധ പ്രവര്‍ത്തനങ്ങള് തുടര്‍ന്നാല് അടുത്ത വര്‍ഷം ഫെബ്രുവരിയോടെ കോവിഡ് വ്യാപനം നിയന്ത്രണ വിധേയമാകുമെന്നും വിദഗ്ധ സമിതി വ്യക്തമാക്കി.\nമാസ്ക്, സാമൂഹ്യഅകലം, സോപ്പിന്‍റെ ഉപയോഗം എന്നിവയില് വീഴ്ച അരുതെന്ന് ശാസ്ത്ര സാങ്കേതിക മന്ത്രാലയത്തിന്‍റെ വിദഗ്ധ സമിതി ഓര്‍മിപ്പിക്കുന്നു. നിലവില് രാജ്യത്തെ 30 ശതമാനം ആളുകളില് ആന്‍രിബോഡി ഉണ്ടെന്നത് ശുഭകരമായ വാര്‍ത്തയാണെന്ന് ഹൈദ്രാബാദ് ഐഐടിയിലെ പ്രൊഫസര് വിദ്യാസാഗര് പറഞ്ഞു. രാജ്യത്ത് നേരത്തെ ലോക്ക് ഡൌണ് ഏര്‍പ്പെടുത്തിയത് രോഗവ്യാപനം ഒരു പരിധി വരെ തടയാന് സഹായിച്ചെന്നും സമിതി വിലയിരുത്തി.\nശ്രദ്ധിച്ചില്ലെങ്കില് ശൈത്യകാലവും വരാനിരിക്കുന്ന ആഘോഷങ്ങളും കോവിഡ് വ്യാപനം കുത്തനെ ഉയര്‍ത്തിയേക്കാമെന്നും സമിതി മുന്നറിയിപ്പ് നല്‍കുന്നുണ്ട്. സുരക്ഷാ മുന്‍കരുതലുകളില് ഒരു കാരണവശാലും വീഴ്ച വരുത്തരുത്. നിലവില് 75 ലക്ഷമാണ് രാജ്യത്തെ ആകെ കോവിഡ് ബാധിതരുടെ എണ്ണം. 1.14 ലക്ഷം പേരാണ് രാജ്യത്ത് ഇതുവരെ കോവിഡ് ബാധിച്ച് മരിച്ചത്.\nആള്‍ക്കൂട്ടങ്ങള് കോവിഡ് വ്യാപനം കൂട്ടുന്നുവെന്ന് കേരളത്തിലെ ഓണക്കാലം ചൂണ്ടിക്കാട്ടി വിദഗ്ധ സമിതി പറഞ്ഞു. സെപ്തംബറിലാണ് കേരളത്തില് രോഗവ്യാപനം കൂടിയത്. 32 ശതമാനമാണ് രോഗവ്യാപനം ഇക്കാലത്ത് വര്‍ധിച്ചത്. കേരളത്തിലെ ആരോഗ്യ-പ്രതിരോധ പ്രവര്‍ത്തനങ്ങളുടെ ഫലപ്രാപ്തി 22 ശതമാനത്തോളം കുറഞ്ഞുവെന്നും റിപ്പോര്‍ട്ട് പറയുന്നു.\nകേന്ദ്രആരോഗ്യമന്ത്രി ഹര്‍ഷവര്‍ധന് കേരളത്തെ വിമർശിച്ചു. തുടക്കത്തില് കോവിഡ് വ്യാപനത്തെ കേരളം പിടിച്ചുനിര്‍ത്തിയിരുന്നു. എന്നാല് അതിന് ശേഷം രോഗ വ്യാപനം വർധിച്ചു. വരുത്തിയ വന്‍വീഴ്ചകള്‍ക്ക് കേരളം വില നല്‍കുന്നു എന്നായിരുന്നു ആരോഗ്യമന്ത്രിയുടെ വിമർശനം.\nരാജ്യത്തെ പുതിയ കോവിഡ് കേസുകളില് വലിയ ശതമാനം കേരളത്തില് നിന്നാണ്. ഈ സാഹചര്യത്തിലാണ് മന്ത്രിയുടെ വിമർശനം. അതേസമയം രാജ്യത്ത് 24 മണിക്കൂറിനിടെ 61871 കേസുകൾ കൂടി റിപ്പോർട്ട് ചെയ്തതോടെ ആകെ കോവിഡ് ബാധിതർ 74,94551 ആയി. 24 മണിക്കൂറിനിടെ 1033 മരണം റിപ്പോട്ട് ചെയ്തു. ആകെ മരണം 114031 എത്തി. രാജ്യത്ത് ചികിത്സയില് ഉളളവരുടെ എണ്ണം 8 ലക്ഷത്തിന് താഴെക്കെത്തിയിട്ടുണ്ട്.


പരിയാരം മെഡിക്കൽ കോളേജിന് സമീപം റോഡിൽ മാലിന്യം തള്ളൽ പതിവായി - Kannur Varthakal\nHome / Kannur / പരിയാരം മെഡിക്കൽ കോളേജിന് സമീപം റോഡിൽ മാലിന്യം തള്ളൽ പതിവായി\nപരിയാരം മെഡിക്കൽ കോളേജിന് സമീപം റോഡിൽ മാലിന്യം തള്ളൽ പതിവായി\nപരിയാരം മെഡിക്കൽ കോളേജിന് സമീപം ഔഷധി കടന്നപ്പള്ളി റോഡിൽ മാലിന്യം തള്ളൽ പതിവായി. ദിവസവും രാത്രിയിൽ ചെറുതും വലുതുമായ സഞ്ചികളിൽ ജൈവമാലിന്യങ്ങളും ഇറച്ചിക്കോഴിയുടെ അവശിഷ്ടങ്ങളും തള്ളുക പതിവാണ്. ദുർഗന്ധത്താൽ ഈ വഴിയുള്ളയാത്ര ദുഷ്കരമാണ്. ഇറച്ചി മാലിന്യങ്ങൾ ഉള്ളതിനാൽ തെരുവ് നായ്ക്കളുടെ ശല്യം മൂലം കാൽനടയാത്ര ഈ വഴി സാധ്യവുമല്ല. കഴിഞ്ഞ ദിവസം രാത്രി വലിയ വണ്ടിയിൽ കൊണ്ടുവന്ന് മാലിന്യം തള്ളിയത് നാടിനെയാകെ വിഷമത്തിലാക്കി. ദുർഗന്ധത്തിൽ ഉറക്കമുണർന്ന നാട്ടുകാർ ഒത്തുകൂടി. അപ്പോഴേക്കും പരിയാരം പോലീസ് സ്റ്റേഷനിലെ എസ്. ഐ ബിനീഷ് വിവരമറിഞ്ഞ എത്തി. മണ്ണുനീക്കി യന്ത്രത്തിന്റെ സഹായത്തോടെ മാലിന്യങ്ങളെല്ലൊം കുഴിച്ചുമൂടി. ഔഷധി കടന്നപ്പള്ളി റോഡിലെ മാലിന്യപ്രശ്നം പരിഹരിക്കണമെന്ന് ആവ ശ്യപ്പെട്ട് കടന്നപ്പള്ളി പഞ്ചായത്തിന് പരാതി നൽകിയതായി നാട്ടുകാർ പറഞ്ഞു. പ്രേമോദ് മുടിക്കാനം, ജഗൻ കുന്നിൽ, പി. ജെ അഗസ്റ്റിൻ, പി. ജോയ്, എസ്. കെ. ഷാജു എന്നിവർ നേതൃത്വം നൽകി


ഉപകരണങ്ങള് റിപ്പയര് ചെയ്യാന് എന്‍ഐടി വിദ്യാര്‍ഥികള്: എല്ലാം കോഴിക്കോട്ടെ വേറിട്ട കാഴ്ചകള് | kozhikkode local news nit students for repairing electronics devices. - Malayalam Oneindia\nഉപകരണങ്ങള് റിപ്പയര് ചെയ്യാന് എന്‍ഐടി വിദ്യാര്‍ഥികള്: എല്ലാം കോഴിക്കോട്ടെ വേറിട്ട കാഴ്ചകള്\nUpdated: Thu, Aug 23, 2018, 11:13 [IST]\nകോഴിക്കോട്: കാലവര്‍ഷകെടുതിയില് ഇലക്‌ട്രോണിക് ഉപകരണങ്ങള്‍ക്ക് കേടുപാടുകള് സംഭവിച്ചവര്‍ക്ക് ആശ്വാസവുമായി കോഴിക്കോട് എന്‍ഐടി വിദ്യാര്‍ത്ഥികള്. മലബാര് ക്രിസ്ത്യന് കോളേജില് ഒരുക്കിയ ക്യാമ്പില് ഉപകരണങ്ങളുടെ പ്രാഥമിക പരിശോധനയും റിപ്പയറിങും നടത്തി. ബുധനാഴ്ച ഉച്ചയ്ക്ക് മന്ത്രി ടി.പി രാമകൃഷ്ണന് ക്യാമ്പ് ഉദ്ഘാടനം ചെയ്തു. ജില്ലാ കളക്ടര് യു വി ജോസ് എന് ഐ ടി ഡയറക്ടര് ഡോ.ശിവജി ചക്രബര്‍ത്തി, ഡീന് ഡോ. സതിദേവി കോര്‍ഡിനേറ്റര് ഡോ. ജഗദാനന്ദ് പൊതുമരാമത്ത് ഇലക്‌ട്രോണിക്‌സ് വിഭാഗം അസി. എക്‌സിക്യൂട്ടീവ് എഞ്ചിനീയര് ആര്. റോയി, അസി. എഞ്ചിനീയര് ജിതേഷ് എന്നിവര് ക്യാമ്പില് പങ്കെടുത്തു.\nഞായറാഴ്ച വരെ ക്യാമ്പില് പ്രാഥമിക പരിശോധനയ്ക്കും റിപ്പയറിനും സൗകര്യം ഒരുക്കിയിട്ടുണ്ട്. വെളളവും ചെളിയും നിറഞ്ഞാണ് ഇലക്‌ട്രോണിക് ഉപകരണങ്ങള് ഏറെയും തകരാറിലായത്. ഉപകരണവുമായി എത്തുന്നവര് സ്വന്തം ഉത്തരവാദിത്തത്തില് തിരികെ കൊണ്ടുപോകേണ്ടതാണെന്ന് നിര്‍ദ്ദേശിച്ചിട്ടുണ്ട്. പൊതുമരാമത്ത് ഇലക്ട്രിക്കല് വിഭാഗം കെ.എസ്.ഇ.ബി ജീവനക്കാരുമായി ചേര്‍ന്ന് വീടുകളില് തകര്‍ന്ന വയറിംഗുകള് റിപ്പയര് ചെയ്യുന്നുണ്ട്.\nരക്ഷാപ്രവര്‍ത്തനത്തോടൊപ്പം ദുരിതാശ്വാസ മേഖലയിലും മികച്ച സേവനവുമായി പൊലീസ് സേനയും രംഗത്തുണ്ട്. പൊലിസ് വകുപ്പിന്റെയും പൊലീസ് സംഘടനകള് സംയുക്തമായും ശേഖരിച്ച തുണിത്തരങ്ങള്, ഭക്ഷ്യവസ്തുക്കള്, കുടിവെള്ളം തുടങ്ങി അവശ്യവസ്തുക്കളടങ്ങിയ7ലോഡ് സാധനങ്ങളാണ് ദുരിതം ഏറ്റവും കൂടുതല് അനുഭവിക്കേണ്ടി വന്ന അയല്‍ജില്ലയായ വയനാട്ടിലേക്ക് കൊടുത്തയച്ചത്. ഡിടിപിസി വഴി ഒരു ലോഡ് സാധനം എറണാകുളത്തേക്കും ഒരു ലോഡിനടുത്ത് സാധനങ്ങള് തൃശൂരിലേക്കും കയറ്റിയയച്ചു. സ്വകാര്യ ചെരുപ്പ് നിര്‍മ്മാതാക്കളില് നിന്ന് പൊലിസ് സംഘടന ശേഖരിച്ച സ്ത്രീകള്‍ക്കും കുട്ടികള്‍ക്കുമുള്ള 6500 ചെരുപ്പുകളില് 4000 എണ്ണവും വയനാട്ടിലെ ദുരിതമേഖലകളിലാണ് വിതരണം ചെയ്തത്. ബാക്കിയുള്ളവ ജില്ലയിലെ വിവിധ ക്യാമ്പുകളിലും ബന്ധപ്പെട്ട അധികൃതരുടെ സഹായത്തോടെ വിതരണം ചെയ്തു.\nജില്ലയിലെ പ്രളയക്കെടുതി മൂലം പ്രയാസങ്ങള് അനുഭവിക്കുന്ന 1000 കുടുംബങ്ങള്‍ക്ക് അരി, പഞ്ചസാര, പയര് വര്‍ഗങ്ങള് തുടങ്ങി എട്ട് സാധനങ്ങള് അടങ്ങിയ കിറ്റ് കഴിഞ്ഞ ദിവസം വിതരണം ചെയ്തു. വിതരണ ഉദ്ഘാടനം കോര്‍പ്പറേഷന് 25-ം വാര്‍ഡില് ജില്ലാ പൊലീസ് മേധാവി എസ്. കാളിരാജ് മഹേഷ് കുമാര് നിര്‍വഹിച്ചു. വ്യാഴാഴ്ച കോര്‍പറേഷന് പരിധിയില് നടക്കുന്ന ശുചീകരണ മെഗാ ക്യാമ്പയിനില് ജില്ലയിലെ 500 പൊലിസ് ഉദ്യോഗസ്ഥര് രംഗത്തിറങ്ങും.\nkarnataka mysore coorg kerala floods kerala floods 2018 rain mullapperiyar monsoon കര്‍ണാടക കുടക് മൈസൂർ മഴ മണ്‍സൂണ് കേരളം കോഴിക്കോട്\nkozhikkode local news nit students for repairing electronics devices.


Jan 13, 2021, 11:59 AM IST\nവായനശാല അനാവരണം ചെയ്യുന്ന ഹിന്ദു മഹാസഭാ പ്രവര്‍ത്തകര് | photo: anuraag_niebpl/twitter\nഭോപ്പാല്: മഹാത്മ ഗാന്ധിയുടെ ഘാതകരുടെ പ്രത്യയശാസ്ത്രത്തെ പ്രചരിപ്പിക്കുന്നതിന്റെ ഭാഗമായി ഹിന്ദു മഹാസഭ സ്വന്തം ഓഫീസില് ആരംഭിച്ച 'ഗോഡ്സെ ലൈബ്രറി' അടച്ചുപൂട്ടി. ക്രമസമാധാന പ്രശ്‌നം മുന്‍നിര്‍ത്തിയാണ് ആരംഭിച്ച് രണ്ടു ദിവസത്തിനു ശേഷം ജില്ലാ അധികൃതര് ലൈബ്രറി അടച്ചുപൂട്ടുകയും വസ്തുവകകള് പിടിച്ചെടുക്കുകയും ചെയ്തത്.\nഓള് ഇന്ത്യ ഹിന്ദു മഹാസഭയുടെ ഗ്വാളിയോറിലെ ഓഫീസിലാണ് ഞായറാഴ്ച മുതല് വായനശാല പ്രവര്‍ത്തനം ആരംഭിച്ചത്. ഗോഡ്സെയുടെ ജന്മദിനം ആഘോഷിക്കുകയും അദ്ദേഹത്തെ തൂക്കിലേറ്റിയ ദിനം ബലിദാന് ദിനമായി ആചരിക്കുകയും ചെയ്ത സംഭവങ്ങള് നേരത്തെ നടന്നിരുന്നു. ഇതിന്റെ തുടര്‍ച്ചയായാണ് ഹിന്ദു മഹാസഭ അദ്ദേഹത്തിന്റെ പേരില് പുതിയ ലൈബ്രറിയും തുറന്നത്. ഗാന്ധിയുടെ കൊലയാളിയെ മഹത്വവത്കരിക്കാനുള്ള നീക്കത്തിനെതിരെ സാമൂഹ്യമാധ്യമങ്ങളിലടക്കം രൂക്ഷമായ പ്രതികരണങ്ങള് ഉയരുകയും അധികൃതര്‍ക്കു പരാതികള് ലഭിക്കുകയും ചെയ്തിരുന്നു.\nക്രമസമാധാന പ്രശ്‌നമായി ഇത് മാറിയതോടെ തുടര്‍ന്ന് തിങ്കളാഴ്ചയോടെ ജില്ലാ കളക്ടര് പ്രദേശത്ത് നിരോധനാജ്ഞ പ്രഖ്യാപിച്ചു. തുടര്‍ന്ന് ഹിന്ദു മഹാസഭയുമായി ചര്‍ച്ച നടത്തുകയും വായനശാല പൂട്ടുകയുമായിരുന്നെന്ന് ഗ്വാളിയോര് പോലീസ് സൂപ്രണ്ട് അമിത് സംഘി പറഞ്ഞു. പുസ്തകങ്ങള്, പോസ്റ്ററുകള്, ബാനറുകള് തുടങ്ങിയവ പിടിച്ചെടുത്തതായും അദ്ദേഹം വ്യക്തമാക്കി.\nസംഭവവുമായി ബന്ധപ്പെട്ട് കേസെടുക്കാന് തയ്യാറാകാത്തതിനെതിരെ സര്‍ക്കാരിനെ കോണ്‍ഗ്രസ് രൂക്ഷമായി വിമര്‍ശിച്ചു. ബി.ജെ.പി. സര്‍ക്കാരിനെ ആരെങ്കിലും വിമര്‍ശിച്ചാല് അവരെ രാജ്യദ്രോഹികളും രാജ്യത്തിന്റെ ശത്രുക്കളുമായി മുദ്രകുത്തുന്നവരാണ് ബിജെപിക്കാര്. എന്നാല് ഇവിടെ രാഷ്ട്രപിതാവിനെ അപമാനിച്ചിട്ടും ഒരു കേസുപോലും രജിസ്റ്റര് ചെയ്തിട്ടില്ലെന്ന് കോണ്‍ഗ്രസ് വക്താവ് കെ.കെ. മിശ്ര പറഞ്ഞു.\nഗോഡ്സെയുടെയും അദ്ദേഹത്തിന് പ്രചോദനമേകിയ നേതാക്കളുടെയും ചിത്രങ്ങളില് മാലയിട്ടാണ് ഹിന്ദു മഹാസഭാ പ്രവര്‍ത്തകര് ഞായറാഴ്ച വായനശാല ഉദ്ഘാടനം ചെയ്തത്. ഗുരു ഗോവിന്ദ് സിങ്, മഹാറാണ പ്രതാപ്, ലാലാ ലജ്പത് റായ്, ഹെഡ്ഗേവാര്, മദന് മോഹന് മാളവ്യ ഉള്‍പ്പെടെയുള്ള നേതാക്കളുടെ ചിത്രങ്ങളും വായനശാലയില് സ്ഥാപിച്ചിരുന്നു. ഗാന്ധി ഘാതകനായ നാരായണ് ആപ്തെയുടെ ചിത്രവും ഗോഡ്സെയ്ക്കൊപ്പം ഉള്‍പ്പെടുത്തിയിരുന്നു.\n'നാഥുറാം ഗോഡ്സെ, നാരായണ് ആപ്തെ എന്നിവരുടെ ചിത്രങ്ങള് മാത്രമല്ല, ജനസംഘം സ്ഥാപക നേതാവ് ശ്യാമ പ്രസാദ് മുഖര്‍ജി ഉള്‍പ്പെടെയുള്ള ഹിന്ദു ദേശീയ നേതാക്കളുടെ ചിത്രങ്ങളും വായനശാലയിലുണ്ട്. ഇവ ഈ തലമുറയ്ക്കും അടുത്ത തലമുറയ്ക്കും ദേശീയതയുടെ ചൈതന്യം പകരുമെന്ന് ഹിന്ദു മഹാസഭാ ദേശീയ വൈസ് പ്രസിഡന്റ് ജയ്വീര് ഭരദ്വാജ് പറഞ്ഞിരുന്നു. ഗോഡ്സെയുടെയും ആപ്തെയുടെയും പ്രത്യയശാസ്ത്രത്തെക്കുറിച്ച് യുവാക്കളെ ബോധവല്‍ക്കരിക്കാനും 1947-ല് രാജ്യ വിഭജനത്തിന് ഉത്തരവാദികളായവരെ തുറന്നുകാട്ടാന് ആഗ്രഹിക്കുന്നുവെന്നും അദ്ദേഹം പറഞ്ഞിരുന്നു.\nContent Highlights: Godse library in Gwalior shut, Madhy Pradesh, Mahatma gandhi


ആരെയും മന:പൂര്‍വ്വം മുറിവേല്‍പ്പിച്ചു കൊണ്ട് കലാപ്രവര്‍ത്തനത്തിനില്ലത്രെ! നന്നായിരിക്കുന്നു സാറന്‍മാരേ...\n30 Nov 2018 6:09 AM GMT\nകോഴിക്കോട് ജില്ലാ യുവജനോത്സവത്തില് റഫീക്ക് മംഗലശേരി എഴുതി സംവിധാനം ചെയ്ത മേമുണ്ട ഹയര്‍സെക്കണ്ടറി സ്‌കൂള് അവതരിപ്പിച്ച 'കിത്താബ്' എന്ന നാടകത്തിനായിരുന്നു എ ഗ്രേഡും ഒന്നാം സ്ഥാനവും.\nപള്ളിയില്‍ക്കയറി വാങ്ക് വിളിക്കാനുള്ള ഒരു പെണ്‍കുട്ടിയുടെ ആഗ്രഹവും അതിനൊപ്പം ചേരുന്ന പള്ളിയിലെ മുക്രിയായ സ്വന്തം ബാപ്പയും മറ്റുള്ളവരും. ഇതാണ് ഏറ്റവും ചുരുക്കിപ്പറഞ്ഞാല് കിത്താബിന്റെ പ്രമേയം.\nഒരു പെണ്‍കുട്ടിയുടെ സ്വപ്നത്തിന് അരങ്ങിലൊരുക്കിയ സൗന്ദര്യാവിഷ്‌കാരം.\nപ്രശസ്ത കഥാകൃത്ത് ഉണ്ണി ആറിന്റെ 'വാങ്ക്' എന്ന കഥയിലെ പെണ്‍കുട്ടിയുടെ സ്വപ്നമാണത്. കഥ വന്നിട്ട് കുറേയായി. പക്ഷെ നാടകം വന്നപ്പോള് യാഥാസ്ഥിതികര് വെല്ലുവിളികളും ആക്രോശങ്ങളുമായി തെരുവ് കീഴടക്കി. സ്‌കൂളു കീഴടക്കി. കുട്ടികളില് ചിലരെ മര്‍ദിച്ചു. അവര് ആശുപത്രിയിലായി. അതുകൊണ്ടിനി സംസ്ഥാന മത്സരത്തില് 'കിത്താബ്' കളിക്കുന്നില്ലത്രെ! ഒടുക്കം സ്‌കൂള് അധികൃതര് പത്ര പ്രസ്താവനയും ഇറക്കി.\nആരെയും മന:പൂര്‍വ്വം മുറിവേല്‍പ്പിച്ചു കൊണ്ട് ഒരു കലാപ്രവര്‍ത്തനത്തിനില്ലത്രെ! തുടര്‍ന്നും മതനിരപേക്ഷതയും ജനാധിപത്യവും ഉയര്‍ത്തിപ്പിടിക്കുന്ന കലാപ്രവര്‍ത്തനങ്ങളുമായി മുന്നോട്ടു പോകുമത്രെ! (മനുഷ്യരുടേതല്ല. പുഴകളുടെയും കാടുകളുടെയും പൂച്ചകളുടെയും മതേതരത്വത്തെ ഉയര്‍ത്തിപ്പിടിക്കുമെന്ന്!)\nനിങ്ങളിനിയെങ്കിലും ഇപ്പോള് വിഹരിക്കുന്ന കൊച്ചു ഭൂപടത്തിനു പുറത്തേക്കൊന്ന് നോക്കണം. അപ്പോഴറിയാം ആര് ഉയര്‍ത്തിപ്പിടിച്ച വാളുകളുടെ മുനയാണ് നിങ്ങള് കൂര്‍പ്പിച്ചു കൊടുക്കുന്നതെന്ന്.\nഏറ്റവും കുറഞ്ഞത് സൗദി അറേബ്യന് കിരീടാവകാശി മുഹമ്മദ് ബിന് സല്‍മാന് സി.ബി.എസ്. ചാനല് നെറ്റ് വര്‍ക്കിന് കൊടുത്ത തൊണ്ണൂറു മിനുറ്റ് അഭിമുഖമെങ്കിലും നിങ്ങളെല്ലാരുമിരുന്നൊന്ന് കാണണം.\nഅതില് സ്ത്രീകളെ, അവരുടെ സ്വപ്നങ്ങളെ മനുഷ്യ സ്വപ്നങ്ങളോട് ചേര്‍ത്തു വെക്കേണ്ടതിനെപ്പറ്റി സല്‍മാന് ചില സൂചനകള് നല്‍കുന്നുണ്ട്. അത് നിങ്ങള്‍ക്കും ബാധകമാണ്. ഇറാനിലെ യാഥാസ്ഥിതിക മുസ്ലീം ഭരണാധികാരി ഖൊമേനി കാരണം സൗദി അറേബ്യ ഉള്‍പ്പെടെ ലോകത്തിലെ ഇരകളാക്കപ്പെട്ട സ്ത്രീകളെക്കുറിച്ച് അദ്ദേഹം പറയുന്നുണ്ട്. സൗദിയില് മുന്‍പ് അനേകം സിനിമാ തിയറ്ററുകള് പോലുമുണ്ടായിരുന്നു. ഇപ്പോഴില്ല. അത് ഞങ്ങള് മാറ്റിപ്പണിയുകയാണെന്ന് പറയുന്നുണ്ട്. മേമുണ്ടക്കാര് നാടകം മാറ്റിപ്പണിയുന്നതു പോലെയല്ലത്!\nഇപ്പോള് സൗദിയില് നിന്നും സ്ത്രീകളെക്കുറിച്ച് നല്ല വാര്‍ത്തകള് കേട്ടു തുടങ്ങി. സത്രീകളെക്കുറിച്ച് നിലനില്‍ക്കുന്ന എല്ലാത്തരം യഥാസ്ഥിതികത്വത്തെയും കാറ്റില്‍പ്പറത്തി പുതിയ ഭരണപരിഷ്‌കാരങ്ങള്.\nദാ. ഇപ്പോള് ജിദ്ദയിലെ റെഡ് സിറ്റിയില് സ്ത്രീകള്‍ക്കായി ആദ്യമായി ബാസ്‌ക്കറ്റ് ബോള് ടൂര്‍ണമെന്റ് നടത്തി.\nഅവിടെ ടെലിവിഷനില് അല്‍ദഖില് എന്ന പെണ്‍കുട്ടി പ്രൈംടൈം ന്യൂസില് ആങ്കറായി.\nകിങ്ങ് ഫഹദ് ഹൈവേയിലൂടെ പാതിരാത്രി സമര് അല് മോഗ്രന് എന്ന സ്ത്രീ ആദ്യമായി കാറോടിച്ചു പോയി. സത്രീകള്‍ക്ക് ഇപ്പോള് ഡ്രൈവിങ്ങ് ലൈസന്‍സ് അനുവദിച്ചു. ഒപ്പം അവര് ബിസിനസ് ആരംഭിക്കാന് പോകുന്നു. അങ്ങനെയങ്ങനെ അനേകം വാര്‍ത്തകള്. എങ്ങും പുറം ലോകത്തിന്റെ ജീവിത വ്യവഹാരങ്ങളിലേക്ക് വന്നുകൊണ്ടിരിക്കുന്ന സ്ത്രീകള്. പുറപ്പെട്ടേടത്തല്ല അവളിപ്പോള്. ആയിരം കാതങ്ങള്‍ക്കപ്പുറം നടന്നു തുടങ്ങി.\nഇത് സൗദിയില് നിന്ന് മാത്രം കേള്‍ക്കുന്ന വാര്‍ത്തയല്ല. അങ്ങനെ കാണരുത് ഇതിനെ. കാരണം പോസ്റ്റ് മോഡേണ് കണ്ടന്റിലെ കേന്ദ്രവിഷയം തന്നെ സ്ത്രീയാണ്. സമീപകാലം കലയിലും സാഹിത്യത്തിലും സംസ്‌കാരത്തിന്റെ സര്‍വ മണ്ഡലങ്ങളിലും പെണ് പടവുകളുടെ പുതിയ ഇടങ്ങള് വെളിവായിത്തുടങ്ങിയത് നിങ്ങളും ശ്രദ്ധിച്ചു കാണും.\nഅമേരിക്കയിലേക്ക് തന്നെ നോക്കൂ. ആദ്യമായാണ് കഴിഞ്ഞ തവണ ഒരു വനിത (ഹിലാരി ക്ലിന്റണ്) അവിടെ പ്രസിഡന്റ് തിരഞ്ഞെടുപ്പില് ഏതെങ്കിലും പ്രധാന പാര്‍ട്ടിയുടെ സ്ഥാനാര്‍ത്ഥിയാകുന്നത്. എല്ലായിടവും. ഏത് തൊഴിലും. ഏത് പദവിയും.സ്ത്രീകള്‍ക്കു ചെയ്യാന് കഴിയാത്ത ജോലികളൊന്നുമില്ലെന്ന് വിളംബരം ചെയ്യാന് നമുക്കു സാധിക്കുമെന്ന് പറഞ്ഞുകൊണ്ടല്ലേ ഇവിടെ പെണ്'ആരാച്ചാര്' വന്നത്.\nദാ.. ചരിത്രത്തിലാദ്യമായി സിനിമയിലെ ആണ്‍വേട്ടകള്‍ക്കെതിരെ ഇവിടെ വുമണ് കളക്റ്റീവ് രൂപപ്പെട്ടു.\nക്യാംപസുകളിലെ ആണ് യൂണിയന് മെംബര്‍മാരുടെ സ്ഥാനങ്ങളിലെല്ലാം പെണ്‍കുട്ടികള് വന്നു.\nമിക്കവാറും കോളെജുകളിലെല്ലാം തൊണ്ണൂറു ശതമാനവും പെണ്‍കുട്ടികളായി. ചരിത്രത്തില് മുന്‍പെങ്ങുമില്ലാത്ത വിധം ആണ്‍പെണ് കൂട്ടുകളായി.\nശബരിമലയില് സ്ത്രീ പ്രവേശനത്തിനു വേണ്ടി ഇപ്പോള് സുപ്രീംകോടതി ഇടപെട്ടു.\nവെറുതെയങ്ങുണ്ടാവുകയല്ല. ആശയങ്ങള് പ്രവര്‍ത്തിക്കുകയാണ്.ലോകം മുഴുവന് സ്ത്രീ വിമോചനത്തിന്റെ ഉള്ളടക്കങ്ങളിലുണ്ടായിക്കൊണ്ടിരിക്കുന്ന പരിണാമങ്ങളുടെ പരിച്ഛേദമാണത്. അതില് നിന്ന് മാറി നില്‍ക്കാന് ആര്‍ക്കും കഴിയില്ല.\nമതപരമായ ആശയലോകങ്ങള്‍ക്ക് മേല്‍ക്കൈയുള്ള സൗദി പോലും പെണ് വിമോചനത്തിന്റെ വിളികളോട് പുറം തിരിഞ്ഞു നില്‍ക്കുന്നില്ലെന്ന് ചുരുക്കം. കിത്താബിലും അങ്ങനെ തന്നെയല്ലേ.? നൂറ്റാണ്ടുകളുടെ ബലമുള്ള യാഥാസ്ഥിതികത്വത്തില് ജീവിക്കുന്ന ഒരു മുസ്ലീം കുടുംബം ജനാധിപത്യത്തിന്റെയും പെണ് സ്വപ്നങ്ങളുടെയും വിളികളോട് ചേര്‍ന്നു നില്‍ക്കുകയല്ലേ.? അതെങ്ങനെയാണ് പിന്നെ ഇസ്ലാം വിരുദ്ധമാകുന്നത്.! എനിക്കിപ്പോഴും മനസിലായിട്ടില്ല.\nഎന്നിട്ടും അവര്‍ക്കൊരു വാങ്ക് വിളിക്കാന് ആഗ്രഹം തോന്നിയാല് അത് നാടകമാക്കിയാല് 'പുരോഗമനകേരള'ത്തിന് ഇപ്പോള് താങ്ങാനാവില്ലത്രെ.!\nവീണ്ടുമോര്‍മ്മിപ്പിക്കുന്നു. 'മീശ'യും 'കിത്താബും' മടക്കി വെക്കുമ്പോള് നാം കാണാതെ പോകുന്ന മതമൗലികവാദത്തിന്റെ താടി നമുക്കുചുറ്റും വളര്‍ന്നു കൊണ്ടേയിരിക്കുന്നുണ്ട്. അതിനെയിങ്ങനെ തടവിത്തടവി നമ്മുടെ മുഖത്തോട് ചേര്‍ത്തുവെക്കല്ലേ. അതിനോടെല്ലാം വിധേയത്വം പുലര്‍ത്തിയാല് 'മതമില്ലാത്ത ഒരു ജീവനും' ഇവിടെയിനി ബാക്കിയാവില്ലെന്നുറപ്പ്.\nറഫീക്കിനെ ആ വാള്‍മുനയിലേക്കെറിഞ്ഞു കൊടുത്ത് ഇവിടെ ഒരു ജനത കൈ കഴുകുകയാണ്. ഒറ്റയ്ക്കായാലും അവന് ഈ ചരിത്രത്തിന്റെ മുഖത്ത് കാര്‍ക്കിച്ചു തുപ്പുമെന്ന് അവനെ അറിയുന്നവര്‍ക്കറിയാം. നാടകത്തിന്റെ സൗന്ദര്യ ശാസ്ത്ര സങ്കല്‍പ്പങ്ങളോട് ചരിത്രബോധത്തോട് നേരിയ ചില വിയോജിപ്പുകളുണ്ടെങ്കിലും നീതിയുടെ പക്ഷത്ത് ഏകാന്ത ജീവിതം നയിക്കുന്ന റഫീക്കിന് തന്നെയാണ് എന്റെ ശ്വാസത്തിന്റെ അവസാന പിന്തുണയും.കാരണം നവോത്ഥാനം മറ്റേതോ ഭൂപടത്തിലോ മറ്റേതോ കാലത്തിലോ നടന്ന സംഭവങ്ങള് മാത്രം വിളിച്ചു പറയാനുള്ള സൗകര്യം മാത്രമാക്കരുത്. കോമണ്‍സെന്‍സിനെതിരെ പ്രവര്‍ത്തിക്കുന്ന കലയോടൊപ്പം ചേര്‍ന്നു നില്‍ക്കലും കൂടിയാണ് നവോത്ഥാനം. രാഷ്ട്രീയം.\nഅവസാനമായി കിത്താബ് കീറിപ്പറിച്ച മേമുണ്ടക്കാരോട്.. അവിടുത്തെ ടീച്ചര്‍മാരോട്.. നിങ്ങളിനി പാഠപുസ്തകങ്ങള് പഠിപ്പിക്കുന്നതിലെന്താണര്‍ത്ഥം! കാരണം അതും ഒരു കിത്താബല്ലേ. അതായിട്ടെന്തിനിനി തുറന്നുവെക്കണം.?\nKithabDrama MemundaHigherSecondarySchool MohammadBinSalman rafeeqmangalasseri unnir VankuShortFiction


ഭക്ഷണം കുറച്ചു, കൂടെ ഷട്ടിൽ കളിയും.!! ലിച്ചിയുടെ മേക് ഓവറിന്റെ പിന്നിലെ പുതിയ വിശേഷങ്ങൾ ഇങ്ങനെ. – CinemaPeeps\nഭക്ഷണം കുറച്ചു, കൂടെ ഷട്ടിൽ കളിയും.!! ലിച്ചിയുടെ മേക് ഓവറിന്റെ പിന്നിലെ പുതിയ വിശേഷങ്ങൾ ഇങ്ങനെ.\nFebruary 2, 2021 February 2, 2021 News Desk\t0 Comments\nഅങ്കമാലി ഡയറീസ് എന്ന ചിത്രത്തിലൂടെ അരങ്ങേറ്റം കുറിച്ച് പിന്നീട് പ്രേക്ഷകരുടെ പ്രിയങ്കരിയായ താരമാണ് അന്ന രേഷ്മ രാജൻ. സിനിമയിലേക്ക് അവിചാരിതമായി വീണു കിട്ടിയ അവസരമായിരുന്നു രേഷ്മ രാജനെ മലയാളത്തിന്റെ ഇഷ്ട നായികയാക്കി മാറ്റിയത്. മോഡലിംഗിലൂടെ തുടങ്ങിയാണ് അങ്കമാലി ഡയറീസിലെ നായികയായി പ്രേക്ഷകരുടെ ആരാധന നേടിയെടുത്തത്. തന്റെ ജോലി ഉപേക്ഷിച്ചുകൊണ്ടാണ് താരം സിനിമയില് നായികയായി തുടക്കം കുറിച്ചത്. ഇപ്പോഴിതാ പ്രിയതാരം അന്ന ഗംഭീര മേക്ക് ഓവർ നടത്തി ആരാധകരെ ഞെട്ടിച്ചിരിക്കുകയാണ്. തമിഴ് സിനിമയിൽ അരങ്ങേറുകയാണ് താരം. ഇപ്പോഴിതാ താരം പങ്കുവെച്ച വിശേഷങ്ങളാണ് വൈറലാകുന്നത്. താരത്തിന്റെ വാക്കുകൾ;\nനാലു ചിത്രങ്ങളാണ് ഇപ്പോൾ കമ്മിറ്റ് ചെയ്തിരിക്കുന്നത്. കഴി‍ഞ്ഞ വർഷം വെറുതേയിരുന്നു. അവസാനം തിയറ്ററിലെത്തിയ ചിത്രം അയ്യപ്പനും കോശിയുമായിരുന്നു. അതുകൊണ്ടു തന്നെ ഈ വർഷം പ്രതീക്ഷകളുടേതു കൂടിയാണ്. തിയറ്ററുകൾ തുറന്നതു ശുഭപ്രതീക്ഷയാണ്. തിയറ്റുറുകളിൽ പോയി സിനിമ കാണാൻ ഇഷ്ടപ്പെടുന്ന ഒരാളാണ് ഞാൻ. സിനിമാറ്റിക് അനുഭവം മുഴുവനായി ലഭ്യമാകണമെങ്കിൽ തിയറ്ററിൽ തന്നെ പോയി സിനിമ കാണണമെന്നാണ് എന്റെ അഭിപ്രായം. ലോക്ഡൗൺ സമയത്ത് ഒടിടി പ്ലാറ്റ്ഫോമുകളിൽ സിനിമ റിലീസ് ചെയ്തിരുന്നു. അന്നു വേറെ നിവൃത്തിയില്ലായിരുന്നു. താരം പറഞ്ഞു.\n‘1921പുഴ മുതൽ പുഴ വരെ’ അലി അക്ബർ ചിത്രത്തിന്റെ പൂജ കഴിഞ്ഞു.\n‘പുതിയ അതിഥിയെ വരവേൽക്കാനൊരുങ്ങി നടി ഭാമ’. സത്യാവസ്ഥ ഇങ്ങനെ.!


വാതിൽ തുറന്നപ്പോൾ സ്ത്രീയുടെ തലയിലേക്ക് ഊർന്നു വീണത് പാമ്പ്, പിന്നീട് സംഭവിച്ചത്? | Snake lands on Mississippi woman's head as she opens door of her house\nവാതിൽ തുറന്നപ്പോൾ സ്ത്രീയുടെ തലയിലേക്ക് ഊർന്നു വീണത് പാമ്പ്, പിന്നീട് സംഭവിച്ചത്?\nമനോരമ ലേഖകൻ September 23, 2020 11:50 AM IST\nജോലി കഴിഞ്ഞു മടങ്ങിയെത്തി വാതിൽ തുറന്ന് വീട്ടിലേക്ക് കയറാനൊരുങ്ങിയ സ്ത്രീയുടെ തലയിലേക്ക് വീണത് പാമ്പ്. പാമ്പിനെ കാണുന്നതു തന്നെ പലർക്കും പേടിയാണ്. അപ്പോഴാണ് തലയിലേക്ക് പാമ്പ് ഊർന്നു വീണത്. മിസ്സിസിപ്പിയിലാണ് ഭയപ്പെടുത്തുന്ന സംഭവം നടന്നത്. ക്രിസ്റ്റ്യൻ മിഷേൽ എന്ന സ്ത്രീയ്ക്കാണ് വിചിത്രമായ അനുഭവം നേരിടേണ്ടി വന്നത്.\nകഴിഞ്ഞ ആഴ്ചയാണ് സംഭവം നടന്നത്. വാതിൽ തുറന്നപ്പോൾ ആദ്യം തലയിലേക്ക് വീണ പാമ്പ് കാൽച്ചുവട്ടിലാണ് പതിച്ചത്. താഴെ വീണ പാമ്പ് പിന്നീട് ഇഴഞ്ഞ് അടുക്കളയിലേക്ക് കയറി. ഉടൻ തന്നെ മിഷേൽ ഭർത്താവിനെ വിളിച്ച് വിവരമറിയിച്ചു. പത്ത് ഇഞ്ചോളം നീളമുള്ള റാറ്റ് സ്നേക്ക് വിഭാഗത്തിൽ പെട്ട പാമ്പായിരുന്നു ഇത്. പിന്നീട് ആരുടേയും സഹായത്തിന് കാത്തു നിൽക്കാതെ മിഷേൽ ചൂലുവച്ച് തൂത്ത് പാമ്പിനെ പുറത്തേക്കെറിഞ്ഞു.\nവിഷനില്ലാത്തയിനം പാമ്പുകളാണ് ഈസ്റ്റേൺ റാറ്റ് സ്നേക്കുകൾ. അതുകൊണ്ട് തന്നെ പാമ്പിനെ ഭയക്കേണ്ട കാര്യവുമുണ്ടായിരുന്നില്ലെന്ന് മിഷേൽ വ്യക്തമാക്കി. ചൂലുകൊണ്ട് തൂത്തെടുത്തപ്പോൾ പാമ്പ് ചൂലിൽ കടിക്കുന്നുണ്ടായിരുന്നു. വീടിന്റെ വാതിലിനോട് ചേർന്നിരിക്കുന്ന പിച്ചർ പ്ലാന്റ് എന്നറിയപ്പെടുന്ന ചെടിയിൽ ആകർഷണം തോന്നിയാകാം പാമ്പ് ഇവിടേക്കെത്തിയതെന്നാണ് നിഗമനം.\nEnglish Summary: Snake lands on Mississippi woman's head as she opens door of her house


bihar, Lalu Parsad, Patna RJD– News18 Malayalam\nസാധാരണക്കാര്‍ക്കും വിവിഐപികള്‍ക്കും വെവ്വേറെ ഭക്ഷണം; ആഢംബര വിവാഹം കൂട്ടത്തല്ലില് കലാശിച്ചു\nUpdated: May 14, 2018, 4:13 PM IST\nപാറ്റ്ന: ആര്.ജെ.ഡി നേതാവും മുന് ബിഹാര് മുഖ്യമന്ത്രിയുമായിരുന്ന ലാലു പ്രസാദ് യാദവിന്റെ മകന്റെ വിവാഹത്തില് ഭക്ഷണത്തെ ചൊല്ലിയുണ്ടായ തര്‍ക്കം കൂട്ടയടിയില് കലാശിച്ചു. ലാലുവിന്റെ മകന് തേജ് പ്രതാപ് യാദവിന്റെയും ഐശ്വര്യ റായുടേയും വിവാഹവേദിയാണ് കൂട്ടത്തല്ലില് കലാശിച്ചത്.\nബീഹാറിലെ വെറ്റിനറി കോളേജ് ഗ്രൗണ്ടില് പ്രത്യേകം തയ്യാറാക്കിയ പന്തലിലായിരുന്നു ആഢംബര വിവാഹം. വി.ഐ.പികള്‍ക്കും സാധാരണക്കാര്‍ക്കും രണ്ടു പന്തലിലാണ് ഭക്ഷണം വിളമ്പിയത്.\nഇതിനിടെ വി.ഐ.പികള്‍ക്ക് വിതരണം ചെയ്തത് കൂടുതല് രുചികരമായ വിഭവങ്ങള് ഉള്‍പ്പെടുത്തിയുള്ള ഭക്ഷണമാണെന്ന വാര്‍ത്ത പരന്നതോടെയാണ് വാക്കേറ്റവും തുടര്‍ന്ന് സംഘര്‍ഷവുമുണ്ടായത്.\nവി.ഐ.പികളുടെ ഭക്ഷണം രുചികരമാണെന്ന് പുറത്തറിഞ്ഞതോടെ ആ പന്തലിലേക്ക് സാധാരണക്കാരും ഇടിച്ചുകയറുകയായിരുന്നു.\nപന്തലില് തള്ളിക്കയറിയവര് നരത്തിവച്ചിരുന്നു ഭക്ഷണം എടുക്കുകയും അലങ്കാരവസ്തുക്കള് തല്ലിത്തകര്‍ക്കുകയും പാത്രങ്ങല് എറിഞ്ഞുടയ്ക്കുകയും ചെയ്തു.\nപാര്‍ട്ടി നേതാക്കള് ഇടപെട്ട് അണികളെ നിയന്ത്രിക്കാന് ശ്രമിച്ചെങ്കിലും ഒന്നും ഫലിച്ചില്ല.\nവധൂ വരന്‍മാരെ ലാലു പ്രസാദ് ആശീര്‍വദിക്കുന്നു.\n2000ത്തിലധികം പ്ലേറ്റുകള് പൊട്ടിച്ചുവെന്നും മറ്റു പാത്രങ്ങളും ഉപകരണങ്ങളും മോഷ്ടിക്കപ്പെട്ടെന്നുമാണ് പാചകത്തിന്റെ ചുമതലയുണ്ടായിരുന്നു കാറ്ററിംഗ് കമ്പനി ആരോപിക്കുന്നത്. 10,000 പേര്‍ക്ക് ഭക്ഷണമൊരുക്കാനാണ് തങ്ങളോട് ആവശ്യപ്പെട്ടത്. എന്നാല് 50,000ത്തോളം ആളുകള് ചടങ്ങില് പങ്കെടുത്തെന്നും അവര് പറയുന്നു.


Multiplex, Theatre, Kochi, Kozhikode, തിയറ്റര്, മള്‍ടിപ്ലക്‌സ്, ഷോപ്പിങ് മാള്, നഗരം, കൊച്ചി, കോഴിക്കോട് - Malayalam Filmibeat\n| Published: Thursday, November 24, 2011, 14:57 [IST]\nഓലകൊട്ടകകളും ചെറുകിട തിയറ്ററുകളുമൊക്കെ മറ്റ് കച്ചവടരൂപങ്ങളിലേക്ക് മാറ്റപ്പെടുമ്പോള് സിനിമ നഗരത്തിന്റെ കാഴ്ച മാത്രമാവുകയാണോ? കേരളത്തിലെ തിയറ്ററുകളുടെ എണ്ണം മൂന്നിലൊന്നായ് ചുരുങ്ങിയപ്പോള് നഷ്ടം കൂടുതല് സംഭവിച്ചത് നാട്ടിന്‍പുറങ്ങള്‍ക്കാണ്.\nനഗരങ്ങളിലെ ചിലതിയറ്ററുകളും ഷോപ്പിംഗ് മാളുകളും വിവാഹമണ്ഡപങ്ങളുമായി മാറുകയുണ്ടായി. പുതിയ മള്‍ട്ടിപ്‌ളക്‌സ് തിയറ്റര് സങ്കല്‍പം കൊച്ചിയുടെ വളര്‍ച്ചയ്‌ക്കൊപ്പം യാഥാര്‍ത്ഥ്യമായപ്പോള് ഇതര നഗരങ്ങളും അതില് പുതിയ സാധ്യത കണ്ടെത്തി.\nതകര്‍ന്നു കൊണ്ടിരിക്കുന്ന മലയാളസിനിമ വ്യവസായത്തിന് പുതിയ തിയറ്റര് സംസ്‌ക്കാരം എത്രകണ്ട് ഗുണം ചെയ്യുമെന്ന് പറയാന് കഴിയില്ല. ഇവിടെ സിനിമകള്‍ക്ക് വലിയ വേരോട്ടമുള്ളത് നഗരജീവിതത്തിനു പുറത്താണ്. നാട്ടിന്‍പുറത്തുകാരും റിലീസിംഗ് ദിവസം ഇഷ്ട സിനിമകള് കാണാന് നഗരത്തെ ആശ്രയിക്കുകയാണ് പതിവ്. ക\nകാരണം വൈഡ്‌റിലീസിംഗ് ഉള്ള ചിത്രങ്ങള്‍ക്കുപോലും ഒരുപാട് ദൂരപരിമിതികളുണ്ട്. 50 മുതല് 200 പേരെ വരെ ഉള്‍ക്കൊള്ളാന് പ്രാപ്തമായ അത്യാധുനിക മള്‍ട്ടിപ്‌ളക്‌സുകളില് സിനിമ യഥാര്‍ത്ഥ ക്വാളിറ്റിക്കനുസരിച്ച് കാണാമെങ്കിലും സാധാരണക്കാരുടെ കാഴ്ചയ്ക്ക്\nതടയിടുന്നത് പ്രധാനമായും ടിക്കറ്റ് നിരക്കുതന്നെയാണ്.\nവെള്ളി, ശനി, ഞായര് തുടങ്ങിയ ദിവസങ്ങളില് 150-200 രൂപ നിരക്കിലാണ് മള്‍ട്ടിപ്‌ളക്‌സുകള് പ്രവേശനം നല്കുന്നത്. മറ്റ് ദിവസങ്ങളില് 80-150 രൂപ നിരക്കിലും. ചില തിയറ്ററുകളില് കൊറിയ്ക്കാനും കുടിയ്ക്കാനും എന്തെങ്കിലുമൊക്കെ കിട്ടും.\nവലിയ ഷോപ്പിംഗ് മാളുകളോടനുബന്ധിച്ചാണ് മള്‍ട്ടിപ്‌ളക്‌സുകള് വന്നുകൊണ്ടിരിക്കുന്നത്. കൊച്ചിയില് തുടങ്ങി വെച്ച തിയറ്റര് സമുച്ചയങ്ങള്‍ക്ക് തിരുവനന്തപുരം, തൃശൂര്, കോഴിക്കോട്, കോട്ടയം, ചാലക്കുടി, ചങ്ങനാശ്ശേരിയുമൊക്കെ പിന്തുണ പ്രഖ്യാപിച്ചുകഴിഞ്ഞു.\nചെറിയ തിയറ്ററുകള് കൂടുതല് ഗുണകരമാവുമെന്ന് ഉറപ്പാണ്. എന്നിരുന്നാലും സിനിമയുടെ പ്രകടമായ ആകര്‍ഷകത്വം വല്ലാതെ ഒതുങ്ങിപോവുകയാണ് എന്ന് തീര്‍ച്ച. നിലവിലുള്ള തിയറ്ററുകള് കൂടുതല് സൗകര്യപ്രദമാക്കികൊണ്ട് പ്രദര്‍ശനസൗകര്യങ്ങള് വര്‍ദ്ധിപ്പിച്ചുകൊണ്ട് പ്രേക്ഷകരെ സിനിമയില് നിന്ന് ഒഴിഞ്ഞുപോകാതിരിക്കാന് ശ്രദ്ധിക്കേണ്ടതുണ്ട്.\nRead more about: multiplex theatre kochi Kozhikode തിയറ്റര് മള്‍ടിപ്ലക്‌സ് നഗരം കൊച്ചി കോഴിക്കോട്\nIndia's multiplex bandwagon has gone beyond the metros to redefine entertainment in B and C class towns,\nStory first published: Thursday, November 24, 2011, 14:57 [IST]


ഇരട്ടകളായ അമലയ്ക്കും അനിലയ്ക്കും മിന്നു ചാര്‍ത്തി ഇരട്ട സഹോദരങ്ങള്; തിരുകര്‍മ്മങ്ങള്‍ക്ക് നേതൃത്വം നല്‍കിയതാകട്ടെ ഇരട്ട വൈദികരും; കൗതുകമായി പേരാമ്പ്രയിലെ കല്യാണം - BIGNEWSLIVE | Latest Malayalam News\nഅമല സൗദിയിലും അനില ബംഗളൂരുവിലും നഴ്‌സുമാരായി ജോലി ചെയ്യുന്നു. ആനന്ദും അജിത്തും ചങ്ങനാശേരിയില് സോഫ്റ്റ് വെയര് എന്‍ജിനീയര്‍മാരാണ്.\nകോഴിക്കോട്: വ്യത്യസ്തത പുലര്‍ത്തി പല കല്യാണങ്ങളും നാം കണ്ടിട്ടുണ്ട്. ആ വ്യത്യസ്തതകള് നാം തന്നെ കൊണ്ടു വരുന്നതാണ്. എന്നാല് കല്യാണത്തിലെ വ്യത്യസ്തത അറിയാതെ വന്നാലോ..? അങ്ങനെയൊരു കല്യാണം കോഴിക്കോട് പേരാമ്പ്രയില് നടന്നു. യാദൃശ്ചികമായി വന്ന ആ വ്യത്യസ്തതയാണ് ഇന്ന് സമൂഹമാധ്യമങ്ങളിലും മറ്റും നിറയുന്നത്.\nഇരട്ട സഹോദരങ്ങളുടെ കല്യാണമായിരുന്നു അത്. ഏറ്റുമാനൂര് വെട്ടിമുകള് സ്വദേശിനികളായ അമലയ്ക്കും അനിലയ്ക്കും മിന്നു ചാര്‍ത്തിയത് ഇരട്ട സഹോദരങ്ങളായ ആനന്ദും അജിത്തുമാണ്. ഇരുവരും പേരാമ്പ്ര സ്വദേശികളാണ്. ഇതില് എന്ത് വ്യത്യസ്ത എന്ന് ചോദിക്കുന്നവരുണ്ട്. എന്നാല് മറ്റൊന്നാണ് ആ കല്യാണത്തെ കളറാക്കിയത്. കല്യാണത്തിന്റെ തിരുകര്‍മ്മങ്ങള്‍ക്ക് നേതൃത്വം വഹിച്ചത് ഇരട്ട വൈദികന്മാരാണ്. മൂവരും ഇരട്ടകളായതോടെ വ്യത്യസ്തത എന്നല്ലാതെ എന്ത് പറയാന്.\nചങ്ങനാശേരി അതിരൂപതയിലെ ഇരട്ട വൈദികരായ ജെന്നിയും ജസ്റ്റിനുമാണ് വിവാഹ ചടങ്ങുകള്‍ക്ക് നേതൃത്വം നല്‍കിയത്. വരന്മാരുമായുള്ള മുന് പരിചയമാണ് ആലപ്പുഴ പുളിംകുന്ന് കണ്ണാടി സ്വദേശികളായ വൈദികരെ പേരാമ്പ്രയിലെത്തിച്ചത്. അമല സൗദിയിലും അനില ബംഗളൂരുവിലും നഴ്‌സുമാരായി ജോലി ചെയ്യുന്നു. ആനന്ദും അജിത്തും ചങ്ങനാശേരിയില് സോഫ്റ്റ് വെയര് എന്‍ജിനീയര്‍മാരാണ്.\nTags: Archa Marriagebrother marriageDifferent marriageDifferent marriage invitationFacebook Marriage


ശാന്തന്‍പാറ കൊലപാതകം; റിസോര്‍ട്ട് ഉടമയുടെ സഹോദരന് അറസ്റ്റില്\nJanam TV Web Desk Nov 8, 2019, 06:58 pm IST\nഇടുക്കി: ശാന്തന്‍പാറ കൊലപാതകവുമായി ബന്ധപ്പെട്ട് റിസോര്‍ട്ട് മാനേജരുടെ സഹോദരന് അറസ്റ്റില്. കേസിലെ മുഖ്യപ്രതിയായ വസീമിന്റെ സഹോദരന് ഫഹദ് ആണ് അറസ്റ്റിലായത്. റിജോഷിന്റെ കൊലപാതകത്തിന് ശേഷം തെളിവ് നശിപ്പിക്കാനും അന്വേഷണം വഴി തിരിച്ചു വിടാനും ഇയാള് സഹായിച്ചെന്നാണ് പൊലീസ് വ്യക്തമാക്കുന്നത്.\nറിജോഷിനെ കൊലപ്പെടുത്തിയത് കഴുത്ത് ഞെരിച്ചാണെന്ന് പോസ്റ്റ്മോര്‍ട്ടം റിപ്പോര്‍ട്ടിലും വ്യക്തമായിരുന്നു. തുണിയോ കയറോ ഉപയോഗിച്ച് റിജോഷിനെ കഴുത്ത് ഞെരിച്ച് കൊലപ്പെടുത്തിയതാവാമെന്നാണ് പോസ്റ്റ്മോര്‍ട്ടത്തിലെ പ്രാഥമിക കണ്ടെത്തല്.\nകഴിഞ്ഞ മാസം 31 നാണ് റിജോഷിനെ കാണാതായത്. യുവാവിനെ കാണാതായതിന് പിന്നാലെ ബന്ധുക്കള് നല്‍കിയ പരാതിയുടെ അടിസ്ഥാനത്തില് നടത്തിയ അന്വേഷണത്തിലാണ് പുത്തടി മഷ്‌റൂം ഹട്ട് എന്ന റിസോര്‍ട്ടിന്റെ പരിസരത്ത് നിന്നും ചാക്കില് കുഴിച്ചിട്ട നിലയില് മൃതദേഹം കണ്ടെത്തിയത്.\nറിജോഷിന്റെ ഭാര്യ ലിജി, വസീം എന്നിവര്‍ക്കായുളള അന്വേഷണം തുടരുകയാണെന്നും പൊലീസ് അറിയിച്ചു.


നായകനായി എത്തുന്നതിനു മുൻപ് തന്നെ ദളപതി വിജയുടെ മകന്റെ പുത്തൻ ചിത്രങ്ങൾ ഏറ്റെടുത്ത് ആരാധകർ; താരപുത്രന്റെ സിനിമയ്ക്കായി കാത്ത് ആരാധകർ ! - Cine Kerala\nHome Social Media നായകനായി എത്തുന്നതിനു മുൻപ് തന്നെ ദളപതി വിജയുടെ മകന്റെ പുത്തൻ ചിത്രങ്ങൾ ഏറ്റെടുത്ത് ആരാധകർ; താരപുത്രന്റെ...\nനായകനായി എത്തുന്നതിനു മുൻപ് തന്നെ ദളപതി വിജയുടെ മകന്റെ പുത്തൻ ചിത്രങ്ങൾ ഏറ്റെടുത്ത് ആരാധകർ; താരപുത്രന്റെ സിനിമയ്ക്കായി കാത്ത് ആരാധകർ !\nഇളയ ദളപതിയിൽ നിന്നും ദളപതിയിലേക്കുള്ള വിജയുടെ ദൂരം അതികം വലുതായിരുന്നില്ല. സൗത്ത് ഇന്ത്യയിൽ ഒന്നടങ്കം ദളപതി വിയയ്ക്ക് ആരാധകരുണ്ട്. ചടുലമായ നൃത്ത ചുവടുകൾ കൊണ്ടും, മാസ്സ് ആക്ഷൻ രംഗങ്ങൾ കൊണ്ടുമെല്ലാം ആരാധക മനം കവർന്ന വിയയുടെ സിനിമകൾക്കും വലിയ സ്വീകാര്യതയാണ് ലഭിയ്ക്കാറുള്ളത്. താര പുത്രന്മാരും-പുത്രിമാരുമെല്ലാം മാതാപിതാക്കളുടെ പാത പിന്തുടർന്ന് കൊണ്ട് സിനിമയിലേയ്ക്ക് തന്നെയാണ് കടന്നുകൊണ്ടിരിയ്ക്കുന്നത്.\nഇന്നിപ്പോൾ അത്തരത്തിൽ വിജയ്‌യുടെ മകനും അച്ഛന്റെ പാത പിന്തുടരുവാൻ പോകുകയാണ് എന്ന തരത്തിലുള്ള വാർത്തകളെല്ലാം പുറത്തു വന്നിരുന്നു. വിജയ് സേതുപതിയ്‌ക്കൊപ്പം അഭിനയിക്കുവാൻ ഒരുങ്ങുകയാണ് വിജയ് പുത്രൻ ജേസൺ സഞ്ജയ്. മുൻപ് ബാല താരമായി വിജയ് ചിത്രങ്ങളിൽ സഞ്ജയ് പ്രത്യക്ഷപ്പെട്ടിട്ടുണ്ട്. പോക്കിരി, വേട്ടൈക്കാരൻ തുടങ്ങിയ ചലച്ചിത്രങ്ങളിൽ ആണ് സഞ്ജയ് പ്രത്യക്ഷപ്പെട്ടിട്ടുള്ളത്.\nഈ രണ്ടു ചിത്രങ്ങളിലും എത്തി മികവുറ്റ നൃത്ത ചുവടുകൾ വെച്ച് ആരാധക മനസ്സിൽ ഇടം നേടിയാണ് താരം പോയത്. ഇന്നിപ്പോൾ കാനഡയിൽ ഫിലിം പ്രൊഡക്ഷൻ പടിയ്ക്കുകയാണ് താരപുത്രൻ. തെലുങ്ക് ചിത്രമായ ഉപ്പേനയുടെ തമിഴ് റീമേക്കിലാണ് താരം അഭിനയിക്കുവാൻ പോകുന്നത്. ചിത്രത്തിൽ വില്ലനായി എത്തുന്നത് മക്കൾ സെൽവം വിജയ് സേതുപതിയാണ്. ചിത്രത്തിന്റെ നിര്മ്മാണവും വിജയ് സേതുപതി തന്നെ.\nഎന്നാൽ നിന്നപ്പോൾ ചർച്ചയായിരിയ്ക്കുന്നതും സമൂഹമാധ്യമങ്ങളിൽ ഒന്നടങ്കം നിറഞ്ഞു നിൽക്കുന്നതും സഞ്ജയ്യുടെ ചിത്രങ്ങൾ ആണ്. വിജയ്‌യെ പോലെ തന്നെയുണ്ട് സഞ്ജയ് എന്ന രീതിയിലുള്ള കമന്റുകളാണ് ചിത്രത്തിന് താഴെയായി എത്തിയിരിയ്ക്കുന്നത്. എന്തായാലും ആരാധകർ ഒന്നടങ്കം സഞ്ജയ് നായകനായി എത്തുന്നത് കാണാൻ കാത്തിരിയ്ക്കുകയാണ്.\nകോവിഡ് വ്യാപനം കുറഞ്ഞാൽ ഉടൻ തന്നെ ചിത്രവുമായി മുന്നോട്ട് പോകുമെന്ന രീതിയിലുള്ള വിവരങ്ങൾ ആണ് അണിയറപ്രവർത്തകരിൽ നിന്നും ലഭിയ്ക്കുന്നത്. എന്തായാലും ചിത്രത്തിനു വേണ്ടിയുള്ള കാത്തിരിപ്പിലാണ് ആരാധകർ ഒന്നടങ്കം ഇപ്പോൾ.


അല്മായശബ്ദം: ക്നാനായ വിശേഷങ്ങള് : നമുക്ക് പ്രാര്ഥിക്കാം, പരിശുദ്ധ പിതാവിനു വേണ്ടി.....\nക്നാനായ വിശേഷങ്ങള് : നമുക്ക് പ്രാര്ഥിക്കാം, പരിശുദ്ധ പിതാവിനു വേണ്ടി.....\nഈ വര്ഷം മാര്‍ച്ച് പതിമൂന്നാം തിയതി ലോകമെമ്പാടുമുള്ള കത്തോലിക്കാ വിശ്വാസികളുടെ കാത്തിരിപ്പിന് വിരാമമിട്ടുകൊണ്ട് Jorge Mario Bergoglio എന്ന അര്‍ജന്റീനിയന് കര്‍ദ്ദിനാള് പുതിയ മാര്‍പാപ്പയായി തെരഞ്ഞെടുക്കപ്പെട്ടു. വത്തിക്കാനിലെ വിശുദ്ധ പത്രോസിന്റെ ബസ്ലീക്കായുടെ മുന്നില് തടിച്ചുകൂടുന്ന ജനങ്ങളെ ആശീര്‍വദിക്കുക എല്ലാ പാപ്പമാരുടെയും ആദ്യചടങ്ങാണ്. അതിനായി കാത്തിരുന്ന ജനകൂട്ടത്തിനു ഒരു സുഖമുള്ള ഷോക്ക് ലഭിച്ചു – തങ്ങളെ ആശീര്‍വദിക്കാന് വന്ന പാപ്പ അവരോട്, തനിക്കുവേണ്ടി പ്രാര്‍ഥിക്കാന് പറഞ്ഞ് ശിരസ്സ് നമിച്ചു. ചരിത്രത്തില് ഇതിനുമുമ്പ് പറഞ്ഞു കേട്ടിട്ടില്ലാത്തതായിരുന്നു അത്തരത്തിലൊരു സംഭവം. പരിശുദ്ധ പിതാവിന്റെ ലാളിത്യത്തിന്റെയും എളിമയുടെയും ലക്ഷണമായാണ് എല്ലാവരും അതിനെ അന്ന് കണ്ടത്.\nഅന്നുമുതല് പരിശുദ്ധ പിതാവിനു അളവറ്റ മാധ്യമശ്രദ്ധ ലഭിച്ചു കൊണ്ടിരിക്കുന്നു. എണ്‍പതു ലക്ഷം വിലയുള്ള ഓഡി കാറില് സഞ്ചരിക്കുന്ന നമ്മുടെ ലോക്കല് ഓര്‍ഡിനറി പിതാക്കന്മാര് തങ്ങളുടെ ജീവിതശൈലി മാറ്റുന്നതിനെക്കുറിച്ച് ചിന്തിക്കുന്നില്ലെങ്കിലും, പരിശുദ്ധ പിതാവിന്റെ ലാളിത്യത്തെ വര്‍ണ്ണിച്ച് ലേഖനങ്ങള് എഴുതാന് മത്സരിക്കുന്നുണ്ട്.\nഫ്രാന്‍സിസ് പാപ്പ കത്തോലിക്കാസഭയുടെ തലവനായി മൂന്നുമാസം മുഴുപ്പിച്ചു. ഇപ്പോള് തിരിഞ്ഞുനോക്കിയാല് എന്തുകൊണ്ടാണ് തനിക്കുവേണ്ടി പ്രാര്‍ഥിക്കണം എന്ന് അദ്ദേഹം ജനങ്ങളോട് ആവശ്യപ്പെട്ടതെന്ന് മനസിലാകും.\nവളര്‍ന്നത് അര്‍ജന്റീനയിലാണെങ്കിലും അദ്ദേഹം ഇറ്റാലിയന് വംശജനാണ്. വത്തിക്കാനിലെ അധികാരത്തിന്റെ ഇടനാഴികളില് സംഭവിക്കുന്ന, ലോകമറിയാത്ത, അധികാര വടംവലികളെക്കുറിച്ചും, പ്രതികാര നടപടികളെക്കുറിച്ചും തികച്ചും ബോധവാനായിരിക്കണം പാപ്പ. തന്റെ ജീവിതശൈലിയും വിശ്വാസവീക്ഷണവും നന്മയും വത്തിക്കാന്‍ശൈലിയ്ക്ക് പറ്റിയതല്ല എന്ന് അദ്ദേഹം മനസിലാക്കിയിട്ടുണ്ട് എന്നത് തീര്‍ച്ചയാണ്. മഫിയായെ വെല്ലുന്ന സംഘങ്ങളുള്ള വത്തിക്കാനില് തന്റെ ജീവന് അപകടത്തിലാകാന് അധികം നാള് വേണ്ടിവരില്ല എന്നു മനസിലാക്കിയാണ്, തനിക്കു വേണ്ടി പ്രാര്‍ഥിക്കാന് മഴയത്ത് തടിച്ചുകൂടിനിന്ന ജനക്കൂട്ടത്തോട് പാപ്പ അഭ്യര്‍ത്ഥിച്ചത്.\nമൂന്നു മാസം കഴിഞ്ഞിട്ടും ഈ പാപ്പ ജീവനോടെ ഇരിക്കുന്നത് സത്യത്തില് ഒരു അത്ഭുതമാണ്.\nList of murdered popes എന്ന വാക്കുകള് ഉപയോഗിച്ച് ഇന്റര്‍നെറ്റില് പരതിയാല് വധിക്കപ്പെട്ട പരിശുദ്ധ പിതാക്കന്മാരുടെ നീണ്ട ലിസ്റ്റ് കാണാം. പലരും പ്രതീക്ഷിക്കുന്നതിലും വളരെ നീണ്ടതാണ് പ്രസ്തുത ലിസ്റ്റ്.\nസമീപകാലത്താണ് (28 September 1978) വെറും മുപ്പത്തിമൂന്നു ദിവസങ്ങള് മാത്രം പത്രോസിന്റെ സിംഹാസനത്തില് ഇരുന്ന ജോണ് പോള് ഒന്നാമന് കാലം ചെയ്തത്. അദ്ദേഹത്തിന്റെ മരണത്തില് ഇന്നും നിലനില്‍ക്കുന്ന ദുരൂഹതകള് ചില്ലറയല്ല. “In God's Name: An Investigation Into the Murder of Pope John Paul I” എന്ന പേരില് ഡേവിഡ് യാല്ലോപ് ഒരു പുസ്തകമെഴുതിയിട്ടുണ്ട്. ഈ വിഷയത്തില് വേറെയും രചനകള് പുറത്തുവന്നിട്ടുണ്ട്. അദ്ദേഹത്തിന്റെ മരണം കൊലപാതകം മൂലമായിരുന്നു എന്ന് സ്ഥാപിക്കാന് കഴിഞ്ഞിട്ടില്ലെങ്കിലും അങ്ങിനെ വിശ്വസിക്കുന്ന അനേകര് കത്തോലിക്കാ സഭയ്ക്കുള്ളിലും വെളിയിലും ഉണ്ട്. വത്തിക്കാനിലെ സാമ്പത്തിക തിരിമറികളെക്കുറിച്ച് അന്വേക്ഷിക്കാന് തുനിഞ്ഞതാണ് അദ്ദേഹത്തെ ഇല്ലായ്മ ചെയ്തതിന്റെ പിന്നില് എന്നാണ് ചിലരെങ്കിലും വിശ്വസിക്കുന്നത്. അക്കണക്കിന്, ഇപ്പോഴത്തെ മാര്‍പാപ്പ മൂന്നുമാസം മുഴിപ്പിച്ചത് വിശ്വാസിസമൂഹത്തിന്റെ പ്രാര്‍ത്ഥനമൂലവും ദൈവത്തിന്റെ പ്രത്യേക താല്പര്യം കൊണ്ടുമാണെന്നു വിശ്വസിക്കേണ്ടിയിരിക്കുന്നു.\nഎന്തെല്ലാം അസൌകര്യങ്ങളാണ് പിതാവ് വത്തിക്കാന് സാമ്രാജ്യത്തിലെ രാജാക്കന്മാര്‍ക്കും, അതിന്റെ കീഴില് ലോകത്തിന്റെ നാനാഭാഗങ്ങളിലുള്ള നാട്ടുരാജ്യങ്ങളിലെ "കുട്ടിരാജാക്കന്മാര്‍ക്കും” നിത്യമെന്നോണം ഉണ്ടാക്കിക്കൊണ്ടിരിക്കുന്നത്!\nഫ്രാന്‍സിസ് പാപ്പായെപ്പോലെ പത്തു പാപ്പാമാര് വന്നാലും നമ്മുടെ സീറോമലബാറിലെ അരപ്പട്ടകെട്ടിയവരുടെ ആഡംബരജീവിതത്തിനു ഒരു മാറ്റവും ഉണ്ടാകാന് പോകുന്നില്ല. എങ്കിലും കര്‍ദ്ദിനാള് പദവിയില് കഴിയുമ്പോള് നഗരപ്രാന്തത്തിലെ ചെറിയ അപ്പാര്‍ട്ട്മെന്റില് സ്വയം പാചകം ചെയ്ത്, ബസില് യാത്ര ചെയ്ത്, ജീവിച്ച ഇന്നത്തെ ‘ദരിദ്രവാസി’ പാപ്പ നമ്മുടെ തിരുമേനിമാര്‍ക്ക് ഒരു അസൌകര്യം തന്നെയാണ്. ജീവിതശൈലി പോട്ടെ, വായില് നിന്നും വരുന്നതോ?\nനന്മ ചെയ്‌താല് നിരീശ്വരവാദികള്‍ക്കും സ്വര്‍ഗത്തിലെത്താന് സാധിക്കും പോലും! അങ്ങിനെയാണെങ്കില് ഇക്കണ്ട പള്ളികളും, പട്ടക്കാരും മേല്പ്പട്ടക്കാരും എന്തിനാണ്? “സ്വര്‍ഗം വേണോ, ഞാന് പറയുന്നത് കേട്ടോ” എന്ന ഭാവത്തില് നടന്നവര് ഇനി മനുഷ്യരുടെ മുഖത്തെങ്ങിനെ നോക്കും. ഈയടുത്തകാലംവരെ കത്തോലിക്കാ സഭയിലൂടെയല്ലാതെ “രക്ഷയില്ല” എന്ന് പറഞ്ഞു നടന്നതാ... എന്നിട്ടിപ്പോള്, നിരീശ്വരവാദിയെയും സ്വര്‍ഗത്തിലോട്ട് കേട്ടിയെടുക്കുമെന്ന്!.\nപാലാ രൂപതയിലെ ഒരു വൈദികന് കുറെ വര്‍ഷങ്ങള് മുമ്പ് ഉപരിപഠനാര്‍ത്ഥം ഒരു യുറോപ്യന് രാജ്യത്ത് പോയി. ഗവേഷണവിഷയം തെരഞ്ഞെടുത്തു – “കത്തോലിക്കാ സഭയ്ക്ക് വെളിയില് ആത്മാവിനു രക്ഷയുണ്ടോ?” വിവരം മെത്രാനെ അറിയിച്ചു. മെത്രാന് അതിശയം.. “എടോ കെഴങ്ങന് കത്തനാരെ, അതിനെന്തിനാടോ ഗവേഷണം ചെയ്യുന്നത്? അതിന്റെ ഉത്തരം അറിയാന് വയ്യാത്ത തനിക്കു അച്ചനാണെന്നു പറയാന് നാണമില്ലേ?” ആ കലഹത്തിന്റെ ഒടുവില് വൈദികന് പൌരഹിത്യം ഉപേക്ഷിച്ചു. സ്വിറ്റ്സര്‍ലന്‍ഡില് വച്ച് പ്രസ്തുത പുരോഹിതന് ലേഖകനോട് നേരിട്ട് പറഞ്ഞതാണ് ഇക്കാര്യം. അദ്ദേഹം ഇന്ന് വിശ്രമജീവിതം നയിക്കുന്നു.\nഇപ്പോള് പറയുന്നു – നിരീശ്വരവാദികളേ, സ്വര്‍ഗം നിങ്ങളെ മാടിമാടി വിളിക്കുന്നു. പച്ചമലയാളത്തില് പറഞ്ഞാല് നന്മ ചെയ്യാന് വല്ല ഉദ്ദേശവും ഉണ്ടെങ്കില്, പള്ളിയും വേണ്ട പട്ടക്കാരനും വേണ്ട.\nആ പറഞ്ഞതാണല്ലോ ബുദ്ധിമുട്ടുള്ള കാര്യം – നന്മ ചെയ്യുകയെന്നത്. നന്മ പ്രവര്‍ത്തിക്കണമെങ്കില് ആദ്യം ഉള്ളില് നന്മയുണ്ടാവണം, മനസ്സില് അലിവുണ്ടാവണം. അതൊക്കെ വലിയ ബുദ്ധിമുട്ടാണ്. അച്ചനോ മെത്രാനോ വന്നു ചോദിക്കുമ്പോള്, പിടിച്ചുപറിച്ചുണ്ടാക്കിയതില് അഞ്ചോ പത്തോ കൊടുത്താല് സ്വര്‍ഗം കിട്ടുമെങ്കില് അതല്ലേ നല്ലത്? അച്ചന്മാര് പേടിക്കേണ്ട, അത്തരക്കാര് കണ്ടമാനമുണ്ട് നമ്മുടെ നാട്ടില്. അതുകൊണ്ട് അച്ചന്മാര് തങ്ങളുടെ കഞ്ഞികുടിമുട്ടുമെന്നൊന്നും പേടിക്കേണ്ട. നമ്മുടെ പ്രാഞ്ചിക്കുട്ടന്മാരുള്ളപ്പോള് നിങ്ങളെന്തിനാണ് പേടിക്കുന്നത്. ഈ ജന്മത്തില് ഒരു നന്മയും അവര് അറിഞ്ഞോ അറിയാതെയോ ചെയ്യുകയില്ലെന്നു ഞാനല്ലേ പറയുന്നത്. നിങ്ങളുടെ കാര്യങ്ങള് ഒക്കെ കുശാലായി കഴിയും.\nപരിശുദ്ധ പിതാവ് ഇതാ ഇപ്പോള് പറയുന്നു വത്തിക്കാനില് സ്വവര്‍ഗാനുരാഗികളുടെയും,അഴിമതിക്കാരുടേയും സംഘം പ്രവര്‍ത്തിക്കുന്നുണ്ടെന്ന്.\nഇത് സംഗതി തീക്കളിയാണ്. പരിശുദ്ധ പിതാവിന്റെ ജീവന് ശരിയ്ക്കും അപകടത്തിലാണ്.\nകര്‍ത്താവേ, എത്രനാള് കാത്തിരുന്നിട്ടാണ് ഇങ്ങിനെയൊരു കൊള്ളാവുന്ന പോപ്പിനെ കിട്ടിയത്. വത്തിക്കാനിലെ നീചന്മാരില് നിന്ന് അദ്ദേഹത്തെ കാത്തുകൊള്ളേണമേ....\nക്നാനായ വിശേഷങ്ങള് : നമുക്ക് പ്രാര്ഥിക്കാം, പരിശുദ്ധ പിതാവിനു വേണ്ടി.....:\nPosted by jos antony at 9:25 PM\nഅനൂപ് June 18, 2013 at 3:43 AM\nദീപിക,സത്യദീപം,ശാലോം, ഡിവൈൻ,കരിസ്മാറ്റിക് പ്രസ്ഥാനം എന്നീ ബന്ധനങ്ങളിൽ കഴിയുന്നവർക്ക് മാർപാപ്പ എന്തൊക്കെ പറഞ്ഞാലും തലയിലോട്ടു കയറണം എന്നില്ല . കൂദാശകൾ എന്ന"Mind games" കളെ ക്കുറിച്ചും മാർപ്പാപ്പയ്ക്ക് സ്വന്തമായ അഭിപ്രായം ഉണ്ടാകുമെന്നും അവ അദ്ദേഹം വെളിപ്പെടുത്തും എന്നും കരുതാം അല്ലേ\nJoseph Mattappally June 18, 2013 at 7:11 AM\nകത്തോലിക്കാ സഭയെ സ്നേഹിക്കുന്ന എല്ലാവരും ഫ്രാന്സിസ് മാര്പ്പാപ്പയ്ക്ക് വേണ്ടി പ്രാര്ഥി്ക്കുന്നത് നല്ലതാണ്. അതദ്ദേഹത്തെ ബലപ്പെടുത്തും. ഒപ്പം ചിന്തിക്കേണ്ട ഒരു കാര്യമുണ്ട്, അദ്ദേഹത്തിന്‍റെ തിരഞ്ഞെടുപ്പ് പരി. ആത്മാവിന്‍റെ ശക്തമായ ഇടപെടല് കൊണ്ട് സംഭവിച്ചതാണെന്നു സൂചിപ്പിക്കുന്ന നിരവധി തെളിവുകള് ലോക മാധ്യമങ്ങള് ചര്ച്ച ചെയ്യുകയുണ്ടായി. അത് ശരിയാണെങ്കില്, മാര്പ്പാപ്പയ്ക്ക് ഒന്നും സംഭവിക്കില്ല. ആരും ഭയക്കേണ്ടതില്ല.\nവചന പ്രഘോഷണം എന്ന് തുടങ്ങിയോ അന്ന് മുതല് ജ്ഞാനവാദികളെ അധികാരം കൊണ്ടൊതുക്കി കസേര ഉറപ്പിച്ചു പോന്ന സഭാധികാരികള്, ലോകം കീഴ്മേല് മറിഞ്ഞാലും മാറി ചിന്തിക്കുമെന്ന് എനിക്ക് തോന്നുന്നില്ല. അവര്ക്ക് മനസ്സ് തിരിവുണ്ടാക്കാന് വേണ്ടി പ്രാര്ഥി്ക്കുക. ഒരു സാധുവായിരുന്ന ആലഞ്ചേരി പിതാവിനെ ഇത്രയും അപഹാസ്യനാക്കിയത് അദ്ദേഹത്തിന്‍റെ ഓഫീസ് നടത്തിപ്പുകാരാണ്. സ്വന്തമായി ഇമെയില് തുറക്കാന് അറിയില്ലാത്ത അദ്ദേഹത്തിന് ഇത് സംഭവിച്ചില്ലെങ്കിലേ അത്ഭുതമുള്ളൂ.\nസത്യം ഒന്നേയുള്ളൂ, അതിനു മാറ്റമില്ല, മാറുന്നതോന്നും സത്യവുമല്ല. അനുദിനം പരിഷ്കാരങ്ങളിലൂടെ മാറി മറിഞ്ഞാണ് നാം ഇവിടെ എത്തിയിരിക്കുന്നത്. നാളെ എന്താകുമെന്നും നിശ്ചയമില്ല. രണ്ടായിരം വര്ഷ്ങ്ങള് വേണ്ടിവന്നു ദശാംശം പിരിക്കുന്ന കാര്യം ബൈബിളില് പറഞ്ഞിട്ടുണ്ടെന്നു മനസ്സിലാക്കാന്.\nകുറഞ്ഞുകൊണ്ടിരിക്കുന്ന ക്രിസ്ത്യന് ജനസംഖ്യ കൂട്ടാന് അഞ്ചാമത്തെ കുട്ടിയുണ്ടാകുന്നവര്ക്ക്, കല്‍പ്പറ്റ പള്ളി പതിനായിരം രൂപാ ഇനം കൊടുക്കുന്നുവെന്ന് കേട്ടു. പറയുന്ന കാരണം അബോര്‍ഷന് ഒഴിവാക്കുകയെന്നാണ്. അബോര്ഷന് ക്രൂരമാണ്, കൊല്ലപ്പെടുന്ന ഒരു കുട്ടിയും മാമ്മോദിസാ മുങ്ങിയവരുമല്ല. ഏതു മതത്തില് അത് സംഭവിച്ചാലും അതൊഴിവാക്കാന് നമുക്ക് ബാധ്യതയുമുണ്ട്. ഇത് നിരോധിക്കെണ്ടതും, നിയമം നടപ്പിലാക്കെണ്ടതും സര്ക്കാരാണ്. അടുത്ത കാലത്തെങ്ങും ആരും സര്ക്കാരിനോട് ഇക്കാര്യം ആവശ്യപ്പെട്ടതായും കേട്ടിട്ടില്ല. പരിണിത ഫലം, മറ്റു മതസ്ഥരുടെ മുമ്പില് നാം നാണം കെടുകയെന്നതാണ്. കേട് നിയമം നടപ്പാക്കുന്നവര്ക്കല്ല, നിയമം ചുമക്കുന്നവര്ക്കാ്ണ്.\nJoseph Matthew June 18, 2013 at 8:56 AM\nഫ്രാൻസീസ് മാർപാപ്പായെപ്പറ്റി ചിന്തിക്കേണ്ട വളരെയേറെ നല്ല കാര്യങ്ങൾ ഇതിനോടകം ലോകമാധ്യമങ്ങൾ പ്രസിദ്ധീകരിച്ചു കഴിഞ്ഞു. വത്തിക്കാനിൽ സാമ്പത്തിക അഴിമതികളെപ്പറ്റി പഠിക്കുവാൻ മുന്നൂറു പേജുള്ള ഒരു ഡോക്കുമെന്റ് മൂന്നു കർദ്ദിനാളന്മാർകൂടി തയ്യാറാക്കുന്നതായും അറിയുന്നു. അങ്ങനെ വന്നാൽ സാമ്പത്തിക അഴിമതികളുടെ തലപ്പത്തിരിക്കുന്ന പല വമ്പന്മാരും നിയമത്തിന്റെ മുനയിൽ കുടുങ്ങും. അഴിമതിക്കാരയവരെ കൂരിയായിലെ ഇന്നുള്ള അവരുടെ സ്ഥാനങ്ങളിൽനിന്നും പുറത്താക്കുവാനും സാധ്യതകളുണ്ട്.\nയാഥാസ്ഥിതികരുടെ ഇടയിൽ ബനഡിക്റ്റ് പതിനാറാമനെക്കാളും ഒരു പടികൂടി മുമ്പിലാണ് ഫ്രാൻസീസ് മാർപാപ്പയെന്നുള്ളത് മറ്റൊരു സത്യമാണ്. ഇന്ന് സഭയുടെ മുഖ്യമായ ആവശ്യവും ദരിദ്രനായി ജീവിക്കുന്ന മാർപാപ്പാ രണ്ടാം വത്തിക്കാൻ സുനഹദോസ് തീരുമാനങ്ങൾ നടപ്പിലാക്കുക എന്നതാണ്.\nപത്തൊമ്പതാം നൂറ്റാണ്ടിന്റെ ആരംഭത്തിലോ അതിനുമുമ്പോ സഭയിൽ ആധുനികചിന്താഗതികളുമായി, പരിഷ്ക്കാരത്തിനായി ബൌദ്ധികലോകം മുറവിളികൂട്ടിയിരുന്നു. അന്നവരെ മതനിന്ദകരായി സഭ മുദ്രകുത്തി. അപ്പോസതോലിക കാലത്തിന്റെ ലളിതമായ ജീവിതത്തിനായി സഭയ്ക്കെതിരെ വിശ്വാസജനം അന്ന് പ്രതികരിച്ചു. അപ്പോസതോലിക കാലങ്ങളിലേക്ക് മടങ്ങിപ്പോയി സഭയുടെ തത്ത്വങ്ങൾ നടപ്പിലാക്കണമെന്നും അന്നത്തെ മതനിന്ദകരെന്ന് കരുതുന്നവർ ആവശ്യപ്പെട്ടു. അന്നുണ്ടായിരുന്ന മാർപാപ്പാമാർ ആധുനികത നടപ്പിലാക്കിയാൽ സഭ നശിച്ചുപൊവുമെന്നും മുന്നറിയിപ്പ് കൊടുത്തു.\n1960ലെ രണ്ടാം വത്തിക്കാൻ സുനഹദോസും മാനസികമായി അന്നെല്ലാവരും അംഗീകരിച്ചിരുന്നു. അന്നുമുതൽ യാഥാസ്ഥിതികർ സഭയെ ഭരിക്കുവാൻ തുടങ്ങി. ബനഡിടിക്റ്റ് പതിനാറാമൻ യാഥാസ്ഥിതികർക്ക് ഭൂരിപക്ഷം നല്കി കർദ്ദിനാൾമാരുടെ എണ്ണവും വർദ്ധിപ്പിച്ചിരുന്നു.\nആഡംബരപ്രേമികളായ(POMP) മാർപ്പാപ്പാമാരേക്കാളും പ്രാൻസീസ് മാർപാപ്പയുടെ തെരഞ്ഞെടുപ്പ് എന്തുകൊണ്ടും ആശ്വാസകരമാണ്. കുറഞ്ഞപക്ഷം അഹങ്കാരികളായ സീറോമലബാർ അഭിഷിക്തരെ മൂക്കുകയർ ഇടുവാൻ സാധിച്ചാൽതന്നെ സഭയുടെ നേട്ടമായിരിക്കും.\nമനുഷ്യരെയെല്ലാം തുല്യമായി കാണണം; സ്നേഹിക്കണമെന്നാണ് ക്രിസ്തു തത്ത്വം. കർദ്ദിനാൾ ആയിരുന്നകാലം മുതൽ പ്രാൻസീസ് മാർപാപ്പാ എയ്ഡ്‌സ് (aIds) രോഗികളുടെ കാലുകൾ കഴുകിയിരുന്നു. എന്നാൽ അദ്ദേഹത്തിന്റെ യാഥാസ്ഥിതിക ചിന്താഗതിയിൽ സ്വവർഗരതിക്കാരായവർക്ക് സ്ഥാനമില്ല. അവിടെ മനുഷ്യത്വത്തിന്റെ തത്ത്വങ്ങളുമില്ല. മനുഷ്യരെല്ലാം ഒന്നാണെന്നുള്ള യേശുവിന്റെ സ്നേഹവുമില്ല. സ്വന്തം രാജ്യത്ത് സ്വവർഗക്കാർക്ക് അനുകൂലമായ നിയമങ്ങൾ വന്നിരുന്ന സമയങ്ങളിൽ ഏറ്റവും എതിർത്തിരുന്നത് ജോര്ജ് ബെർഗോളിയായിരുന്നു.\n"എല്ലാ മനുഷ്യരെയും ദൈവത്തിന്റെ പ്രതിരൂപത്തിൽ സൃഷ്ടിച്ചു. ഓരോരുത്തരും നന്മ ചെയ്യുവാൻ കടപ്പെട്ടവരെന്നും" ഫ്രാൻസീസ് മാർപാപ്പാ പറഞ്ഞു. കത്തോലിക്കരെ മാത്രമല്ല മാനവജാതിയെ മുഴുവനും ക്രിസ്തുവിന്റെ തിരുരക്തകൊണ്ട് പാപപൊറുതി കല്പ്പിച്ചു. ലോകത്ത് നിരീശ്വരവാദികൾപോലും ദൈവത്തിന്റെ കുഞ്ഞുങ്ങളായി ഒന്നാം ക്ലാസ്സിൽ തന്നെ സഞ്ചരിക്കുന്നു. എങ്കിൽ എന്തുകൊണ്ട് മഹാനായ മാർപാപ്പാ തങ്ങളുടെതല്ലാത്ത കാരണങ്ങൾകൊണ്ട്, ദൈവസഹജമായ വാസനകൾകൊണ്ട് സ്വവർഗരതികളായവരോട് കാരുണ്യം കാണിക്കുന്നില്ല. അവരും ദൈവത്തിന്റെ പ്രതിച്ഛായിൽ ജനിച്ചവരല്ലെയോ? പുരുഷ പുരുഷ, സ്ത്രീ സ്ത്രീ അനുരാഗം സ്വാഭാവിക ശരീരത്തിന്റെ ഘടനയിലുള്ളതെന്ന് ശാസ്ത്രംപോലും തെളിയിച്ചുകഴിഞ്ഞു. എങ്കിൽ അവരും ദൈവമക്കളല്ലയോ?\nഫ്രാൻസീസ് മാർപാപ്പ ദൈവത്തെ മനസിലാക്കിയ വിശുദ്ധനായ മാർപാപ്പയെന്നതിൽ സംശയമില്ല. ദൈവം ആദ്യം പിന്നെ പരോപകാരം എന്നാണ് സഭയുടെ ചിന്താഗതി. എന്നാൽ നിങ്ങളിൽ എളിയവനെ കാണുന്നവൻ എന്നെ കാണുന്നുവെന്ന തത്ത്വം സഭ മറക്കുന്നു.\nകർദ്ദിനാൾ ജോർജ് ബെർഗോളി രാജകൊട്ടാരങ്ങൾ ഉപേക്ഷിച്ച് ചെറിയ മുറിയിൽ ഒതുങ്ങി ജീവിച്ചു. സ്വന്തമായി ഭക്ഷണം പാകം ചെയ്ത് ഒരു ഋഷിവര്യനെ പോലെയായിരുന്നു ജീവിതം. ഒരു ലങ്സ്കൊണ്ട്(lungs )ജീവിക്കുന്ന മാർപാപ്പാ കുമാരനായിരുന്ന സമയം മറ്റേ lungs നീക്കം ചെയ്തിരുന്നു. ഒരിക്കലും ചിരിക്കാത്ത കർദ്ദിനാൾ എന്നും അറിയപ്പെട്ടിരുന്നു. എന്നാൽ ഇന്ന് ഫ്രാൻസീസ് മാർപാപ്പയെ ചിരികുടുക്കയായി ലോകം കാണുന്നു.\nമാർപപ്പായ്ക്കുവേണ്ടി പ്രാർഥിക്കുമ്പോൾ കേരളത്തിലെ മറ്റൊരു അഭിഷിക്ത ജോർജിനുവേണ്ടിയും പ്രാർഥിക്കണം. സഭയുടെ ചെലവിലുള്ള ചക്കാത്തു യാത്രകളും ആർഭാടങ്ങളും അവസാനിപ്പിക്കാനും ഇറ്റലിയിലെ മണിമാളിക വേണ്ടെന്ന് വെക്കാനും സന്മനസുണ്ടാകാൻ കർത്താവേ പിശാചുക്കളിൽനിന്നു ദാസനായ ആ രാജകുമാരന് ശക്തികൊടുക്കണമേ.\nസക്കറിയാസ് നെടുങ്കനാല് June 18, 2013 at 10:29 AM\nസ്ഥാപിത മതാദ്ധ്യനത്തിൽ കൂടെ മാത്രം കടന്നുപോയിട്ടുള്ളവർക്ക് ആ വഴിയിൽ നിന്ന് മാറിനിന്ന് ചിന്തിക്കാനോ സ്വയം നിരീക്ഷിക്കാനോ കഴിവില്ലാതെ പോകുന്നു എന്നത് ഒരനുദിന നിരീക്ഷണവസ്തുതയാണ്. നമ്മുടെ മതനേതാക്കൾ അത്തരത്തിലുള്ള ഒരു വെട്ടിലാണ് വീണു കിടക്കുന്നത്. സ്വന്തം ജീവിതത്തിലേയ്ക്കവർ തിരിഞ്ഞു നോക്കിയാൽതന്നെ കാണുന്നത് ശൂന്യതയും അതിനപ്പുറത്ത് നിരർത്ഥകമായ മിഥ്യാഭിമാനങ്ങളുടെ ഒരു വലിയ ഭിത്തിയും മാത്രമാണ്. അതുകൊണ്ട്, സാധാരണക്കാരുടെ മുമ്പിൽ വിദ്യാഭ്യാസ ധുരന്ധരന്മാരെപ്പോലെ കാണുമ്പോഴും ഉള്ളിൽ അവരുടെ അറിവ് പതിരുപോലെയാണ്. ശ്രീ കളരിക്കലിന്റെ പോലുള്ള, സ്ത്ര്യങ്ങൾ നിരത്തിയ, പുസ്തകങ്ങൾ അവർ മറിച്ചുപോലും നോക്കില്ല.\nഅവരുടെ സമ്പാദ്യങ്ങൾ വേറിടങ്ങളിലായതിനാൽ അവരുടെ മനസ്സും അവിടങ്ങളിലായിരിക്കും - അടുത്ത ഉദ്യോഗക്കയറ്റം അല്ലെങ്കിൽ വിദേശയാത്ര അതിന്റെ പുൻപന്തിയിൽ കാണുമെന്നതും ഉറപ്പാണ്. ബാക്കി ഊഹിക്കാമല്ലോ.\nസഭയിലെ അല്മായർ എന്ന മഹ ഭൂരിപക്ഷത്തെ അല്പമെങ്കിലും വിലമാതിക്കാനുള്ള വിവേകവും പക്വതയും ഉണ്ടായിരുന്നെങ്കിൽ ഇതിനോടകം നമ്മുടെ ഒരു മെത്രാനെങ്കിലും ഒരഭിപ്രായം ഈ ബ്ലോഗിനെപ്പറ്റി പ്രകടിപ്പിക്കെണ്ടാതായിരുന്നു. അത് അനുകൂലമാകണമെന്നുപോലുമില്ല. നമ്മൾ എഴുതുന്ന വിഷയങ്ങളെപ്പറ്റി ഒരഭിപ്രായം - അത് ആർക്കും പ്രകടിപ്പിക്കാമല്ലോ. അതുപോലുമില്ല. അല്മായർ എന്നാൽ സിംപ്ലും ഓർഡിനറിയും എന്ന ധാരണ അവരുടെ മനസ്സുകളിൽ ഉറച്ചുപോയി എന്നതാണ് കാരണം.\nഏറ്റവും ഓർഡിനറി അവർതന്നെ യായിരുന്നു എന്നാ സത്യത്തിലെയ്ക്ക് അവർ ഉണരുംപോഴെയ്ക്ക് എല്ലാം വളരെ വൈകിപ്പോയിരിക്കും.


ഈ വർഷം നടക്കാനിരിക്കുന്ന ഏഷ്യാ കപ്പ് വേദി പാകിസ്താനിൽ നിന്ന് ദുബായിലേക്ക് മാറ്റിയെന്ന ബിസിസിഐ അധ്യക്ഷൻ സൗരവ് ഗാംഗുലിയെ തള്ളി പാകിസ്താൻ ക്രിക്കറ്റ് ബോർഡ്. പിസിബി അധ്യക്ഷൻ എഹ്സാൻ മാനിയാണ് ഗാംഗുലിയെ തള്ളി രംഗത്തെത്തിയത്. ഏഷ്യാ കപ്പ് വേദിയുടെ കാര്യത്തിൽ അന്തിമ തീരുമാനം അയിട്ടില്ലെന്ന് അദ്ദേഹം പറഞ്ഞു. പലതരത്തിലുള്ള കാര്യങ്ങൾ പരിഗണിച്ച് മാത്രമേ ഇക്കാര്യത്തിൽ തീരുമാനം എടുക്കാൻ കഴിയൂ എന്നും അദ്ദേഹം അറിയിച്ചു.\n“ഏഷ്യയിലെ എല്ലാ രാജ്യങ്ങളുടെയും താത്പര്യം ഇക്കാര്യത്തിൽ പരിഗണിക്കേണ്ടതുണ്ട്. വേദിയുടെ കാര്യത്തിൽ അന്തിമ തീരുമാനം അങ്ങനെ മാത്രമേ എടുക്കൂ. പാകിസ്താൻ ആതിഥേയത്വം വഹിക്കുന്നില്ലെങ്കിൽ പകരം വേദിയായി ദുബായ് മാത്രമല്ല ഉള്ളത്. ഏഷ്യാ കപ്പ് സംഘടിപ്പിക്കുന്നത് അസോസിയേറ്റ് രാജ്യങ്ങൾക്ക് നേട്ടമുണ്ടാക്കാനാണ്. അത് പരിഗണിച്ചാവും തീരുമാനം. സെപ്തംബറിലാണ് ടൂർണമെൻ്റ്. ഇപ്പോൾ ഫെബ്രുവരി ആയതേയുള്ളൂ. കൊറോണ ഭീതി നിലനിൽക്കുകയാണ്. അതും പരിഗണിക്കണം.”- എഹ്സാൻ മാനി പറഞ്ഞു.\nനേരത്തെ, ഇന്ത്യ ഏഷ്യാ കപ്പിൽ കളിച്ചില്ലെങ്കിൽ അടുത്ത വർഷം ഇന്ത്യയിൽ നടക്കുന്ന ടി-20 ലോകകപ്പിൽ പങ്കെടുക്കില്ലെന്ന് പാകിസ്താൻ പറഞ്ഞിരുന്നു. ഇതിനു പിന്നാലെ ഇന്ത്യ തങ്ങളുടെ നിലപാട് വ്യക്തമാക്കിയത്. ഇന്ത്യ ഇല്ലാതെ ഏഷ്യാ കപ്പ് നടത്താൻ ഏഷ്യൻ ക്രിക്കറ്റ് കൗൺസിലിനു തീരുമാനിക്കാമെന്നും ഇന്ത്യയെ ഉൾപ്പെടുത്താനാണ് തീരുമാനമെങ്കിൽ വേദി പാകിസ്താനിൽ നിന്നു മാറ്റണമെന്നും ബിസിസിഐ പറഞ്ഞു. ആതിഥേയത്വം ആരു വഹിക്കുന്നു എന്നതിനപ്പുറം വേദിയാണ് പ്രശ്നമെന്ന് ബിസിസിഐ അറിയിച്ചു. പാക്കിസ്താൻ ആതിഥേയത്വം വഹിക്കുന്നതിൽ തങ്ങൾക്ക് പ്രശ്നമില്ലെന്നും വേദി പാകിസ്താനിലാണെങ്കിൽ കളിക്കില്ലെന്നുമാണ് ബിസിസിഐ നിലപാട് എടുത്തത്. ഇതേത്തുടർന്ന് ഏഷ്യാ കപ്പ് യുഎഇയിലേക്ക് മാറ്റി എന്ന് റിപ്പോർട്ടുകൾ വന്നിരുന്നു.\nStory Highlights: PCB chief contradicts Sourav Ganguly, says Asia Cup venue not finalised yet: Report


minimum balance in banks | അക്കൗണ്ടിൽ പണമിടാത്തതിനും പിഴയടക്കുന്നത് രാജ്യത്തെ സാധാരണക്കാർ; മിനിമം ബാലൻസ് സൂക്ഷിക്കാത്ത ഇടപാടുകാരിൽ നിന്നായി 22 പ്രമുഖ ബാങ്കുകൾ ഈടാക്കിയത് പതിനായിരം കോടിയോളം രൂപ; 18 പൊതുമേഖലാ ബാങ്കുകൾ അടിച്ചെടുത്തത് 6155.10 കോടി; നാല് സ്വകാര്യ ബാങ്കുകൾ ചേർന്ന് 3566.84 കോടി; വിവിധ ബാങ്കുകളുടെ മിനിമം ബാലൻസും അക്കൗണ്ട് ക്ലോസ് ചെയ്യാനുള്ള നടപടിക്രമങ്ങളും ഇങ്ങനെ - MarunadanMalayali.com\nAugust 13, 2019 | 08:29 AM IST | Permalink\nഡൽഹി: മിനിമം ബാലൻസ് അക്കൗണ്ടിൽ സൂക്ഷിക്കാത്ത ഇടപാടുകാരിൽ നിന്നും രാജ്യത്തെ 22 പ്രമുഖ ബാങ്കുകൾ ഈടാക്കിയത് പതിനായിരം കോടി രൂപയോളം. 2016 ഏപ്രിൽ ഒന്നുമുതൽ 2019 മാർച്ച് 31 വരെയുള്ള കാലയളവിൽ 18 പൊതുമേഖലാ ബാങ്കുകൾ 6155.10 കോടിയും നാലു പ്രമുഖ സ്വകാര്യബാങ്കുകൾ 3566.84 കോടിയും രൂപ പിഴയീടാക്കി. മൊത്തം 9721.94 കോടിരൂപ.\nമിനിമം ബാലൻസിന്റെ പേരിൽ വൻതുക പിടിച്ചുവയ്ക്കാമെന്ന ബാങ്കുകളുടെ കുതന്ത്രത്തിന് തിരിച്ചടി; ആ പേരുപറഞ്ഞ് പണം പിടുങ്ങിയാൽ പണി കിട്ടുമെന്ന മുന്നറിയിപ്പു നൽകി കേന്ദ്രസർക്കാർ; അക്കൗണ്ടിൽ നിശ്ചിത തുക നിലനിർത്തിയില്ലെങ്കിൽ ഫൈൻ ഈടാക്കരുത് ; എ ടി എം സേവനങ്ങൾക്കും ഫീസ് ചുമത്തരുതെന്നും നിർദ്ദേശം\nഎസ്‌ബിഐ അക്കൗണ്ടുള്ളവർ ശ്രദ്ധിക്കുക; ഇന്ന് മുതൽ ഇടപാടപകളിൽ വ്യത്യാസങ്ങൾ ഉണ്ടാകും; മിനിമം ബാലൻസ് നിലനിർത്താൻ നൽകേണ്ട പിഴ സംഖ്യയിൽ ഇളവ് വരുത്തിയാണ് മാറ്റം\nറിസർവ് ബാങ്ക് മാർഗരേഖപ്രകാരം ജൻധൻ അക്കൗണ്ടുകളുൾപ്പെടെയുള്ള ബേസിക് സേവിങ്‌സ് ബാങ്ക് അക്കൗണ്ടുകൾക്കു (ബി.എസ്.ബി.ഡി.) മിനിമം ബാലൻസ് വേണ്ട. മാർച്ച് 31 വരെ ഇത്തരത്തിൽ 57.3 കോടി അക്കൗണ്ടുകളാണു രാജ്യത്തുള്ളത് (35.27 കോടി ജൻധൻ അക്കൗണ്ടുകളടക്കം). ബാക്കിയുള്ള സേവിങ്‌സ് അക്കൗണ്ടുകൾക്കാണു മിനിമം ബാലൻസ് നിഷ്‌കർഷിക്കുന്നത്. ഇത്തരം അക്കൗണ്ടുകളിൽ വിവിധ സേവനങ്ങൾക്കു പണം ഈടാക്കാൻ റിസർവ് ബാങ്ക് അനുമതിയുണ്ട്. 2015 ജൂലായ് ഒന്നിനുള്ള ഉത്തരവുപ്രകാരം ഈ നിരക്ക് മിതവും ചെലവിന് അനുസൃതവുമാകണം. എന്നാൽ, നിലവിൽ മിനിമം ബാലൻസ് വിവിധ ബാങ്കുകളിൽ വിവിധ തരത്തിലാണ്.\n2017-18ൽ ബാങ്കുകൾ ഇത്തരത്തിൽ നേടിയത് 4989.55 കോടി രൂപയായിരുന്നു. ഇതിൽ രാജ്യത്തെ 21 പൊതുമേഖലാ ബാങ്കുകൾ മാത്രം ഇടപാടുകാരിൽനിന്ന് ഈടാക്കിയത് 3550.99 കോടി രൂപയും. സ്വകാര്യ ബാങ്കുകളും മിനിമം ബാലൻസ് ഇല്ലെങ്കിൽ ഇടപാടുകാരുടെ പോക്കറ്റടിക്കും. കഴിഞ്ഞ വർഷം 590.84 കോടി രൂപയാണ് മിനിമം ബാലൻസ് സൂക്ഷിക്കാത്തതിന്റെ പേരിൽ എച്ച്ഡിഎഫ്‌സി ബാങ്ക് ഈടാക്കിയത്. ആക്സിസ് ബാങ്ക് 530.12 കോടിയും ഐസിഐസിഐ ബാങ്ക് 317.6 കോടിയും പിഴ ചുമത്തി.\nഎസ്.ബി.ഐ. 2017 ജൂണിൽ അക്കൗണ്ടിലെ മിനിമം ബാലൻസ് തുക അയ്യായിരമായി ഉയർത്തി. ആ വർഷം ഏപ്രിൽ-നവംബറിൽ പിഴ ചുമത്തിയത് 1771 കോടി രൂപയാണ്. ഇതിനെതിരേ വലിയ പ്രതിഷേധമുയർന്നതോടെ മിനിമം തുക മെട്രോനഗരങ്ങളിൽ 3000 ആയും സെമി അർബൻ കേന്ദ്രങ്ങളിൽ 2000 ആയും ഗ്രാമീണ മേഖലകളിൽ 1000 ആയും കുറച്ചു. പിഴയാകട്ടെ, 10 രൂപമുതൽ 100 രൂപവരെ നികുതിയുൾപ്പെടാതെ എന്ന നിലയിലുമാക്കി.\nറിസർവ് ബാങ്കിന്റെ അനുമതിയോടെയാണ് ബാങ്കുകൾ മിനിമം ബാലൻസ് ഇല്ലാത്തവരിൽനിന്ന് പിഴ വാങ്ങുന്നത്. പല ബാങ്കുകൾക്കും പല നിരക്കാണ്. 2017 ഏപ്രിലിൽ മിനിമം ബാലൻസില്ലാത്തവർക്ക് പിഴ ചുമത്തുന്ന സമ്പ്രദായം വീണ്ടും കൊണ്ടുവന്ന എസ്.ബി.ഐ, 2017-'18 സാമ്പത്തിക വർഷം മാത്രം ഈയിനത്തിൽ ഈടാക്കിയത് 2,400 കോടി രൂപയാണ്. എച്ച്.ഡി.എഫ്.സി, ഐ.സിഐ.സിഐ, കോട്ടക് മഹീന്ദ്ര, ഇൻഡസ്ഇന്റ് എന്നീ ബാങ്കുകൾ അക്കൗണ്ടിൽ 10,000 രൂപ മിനിമം ബാലൻസ് വേണമെന്ന് നിർദ്ദേശിക്കുന്നുണ്ട്. പൊതുമേഖലയിൽപ്പെട്ട പഞ്ചാബ് നാഷണൽ ബാങ്കിന് ഇത് 2,000 രൂപയും എസ്.ബി.ഐക്ക് 3,000 രൂപയുമാണ്.\nസ്റ്റേറ്റ് ബാങ്ക് ഓഫ് ഇന്ത്യ (എസ്‌ബിഐ)\nറെഗുലർ സേവിങ്സ് എക്കൗണ്ടുകൾ ഉള്ള ഉപഭോക്താക്കൾ ആവറേജ് ബാലൻസ് 3000 വരെ നിലനിർത്തണമെന്നാണ് ബാങ്ക് നിർദ്ദേശിക്കുന്നത്. എന്നാൽ ഈ തുക മെട്രോയിൽ താമസിക്കുന്നവർക്ക് മാത്രമാണ് ഇപ്പോൾ ബാധകം. മെട്രോ, അർബൻ, സെമി അർബൻ, റൂറൽ എന്നിങ്ങനെ 1000 രൂപവരെയാണ് ഉപഭോക്താക്കളുടെ എക്കൗണ്ടിൽ ഉണ്ടായിരിക്കേണ്ടത്.\nപഞ്ചാബ് നാഷണൽ ബാങ്ക്( പിഎൻബി)\nഗ്രാമീണ മേഖലയിലുള്ളവരൊഴിച്ച് പിഎൻബിയുടെ എല്ലാ എക്കൗണ്ട് ഉടമകളും 2000 രൂപ മിനിമം ബാലൻസ് നിലനിർത്തേണ്ടതാണ്.\nഎച്ച്ഡിഎഫ്സി ബാങ്കിൽ സേവിങ്സ് എക്കൗണ്ടുള്ളവർ മിനിമം മന്ത്ലി ബാലൻസ് ആയി 10,000 രൂപ വരെ നിലനിർത്തണം. നഗര പ്രദേശങ്ങളിലെ ബ്രാഞ്ചുകാർക്കാണ് ഇത് ബാധകം. സെമി-അർബൻ, റൂറൽ ബ്രാഞ്ചുകാർക്ക് 5000,2500 എന്നിങ്ങനെയാകും മിനിമം ബാലൻസ്.\nഐസിഐസിഐ യും മിനിമം ബാലൻസിന്റെ കാര്യത്തിൽ എച്ച്ഡിഎഫ്സി യോടൊപ്പമാണ്. മെട്രോ, അർബൻ ബ്രാഞ്ചുകളിൽ ഉള്ളവർ10000രൂപയാണ് ഐസിഐസിഐ ബാങ്കിലും നിലനിർത്തേണ്ടത്.\nനിഷ്‌ക്രിയ അക്കൗണ്ടുകൾ ക്ലോസ് ചെയ്യാം\nപലപ്പോഴും നിഷ്‌ക്രിയ അക്കൗണ്ടുകൾ ക്ലോസ് ചെയ്യാത്തത് ഇടപാടുകാർക്ക് വലിയ ധനനഷ്ടം ഉണ്ടാക്കാറുണ്ട്. ക്ഷേമപെൻഷൻ, സ്‌കോളർഷിപ്, വ്യക്തിഗത വായ്പ തുടങ്ങി അടിയന്തര ആവശ്യങ്ങൾക്കു വേണ്ടി നിലവിലുള്ള അക്കൗണ്ടിനു പുറമേ മറ്റൊരു ബാങ്കിൽ കൂടി പലർക്കും അക്കൗണ്ട് തുടങ്ങേണ്ടി വരാറുണ്ട്. ബാങ്കിന്റെ സേവനം തൃപ്തികരമല്ലെങ്കിലോ ഉപാധികളുമായി പൊരുത്തപ്പെടാൻ കഴിയുന്നില്ലെങ്കിലോ പുതിയൊരു ബാങ്കിൽ അക്കൗണ്ട് ആരംഭിക്കുന്നവരുമുണ്ട്. ഇത്തരം സാഹചര്യങ്ങളിൽ പഴയ അക്കൗണ്ടിന്റെ കാര്യം സൗകര്യപൂർവം അവഗണിക്കുന്നതാണു പതിവ്. മിനിമം ബാലൻസ് ആവശ്യമുള്ള സേവിങ്‌സ് അക്കൗണ്ട് ആണെങ്കിൽ പിഴ ഈടാക്കിക്കൊണ്ടിരിക്കും. ഇക്കാര്യം ഓർക്കാതെ അപ്രതീക്ഷിതമായി എപ്പോഴെങ്കിലും ഇടപാടു നടത്തുകയും ഒരുമിച്ചു പണം നഷ്ടമാവുകയും ചെയ്യും. അതിനാൽ ഉപയോഗിക്കപ്പെടാതെ കിടക്കുന്ന അക്കൗണ്ടുകൾ അധികം ചെലവില്ലാതെ അവസാനിപ്പിക്കുന്നതാണു നല്ലത്.\nഅക്കൗണ്ട് അവസാനിപ്പിക്കും മുൻപ് ഓർക്കാൻ:\nഒരിക്കൽ അവസാനിപ്പിച്ച അക്കൗണ്ട് അതേ നമ്പറിൽ വീണ്ടും തുറക്കാൻ കഴിയില്ല. ഒട്ടും ആവശ്യം വരില്ല എന്ന സാഹചര്യത്തിൽ മാത്രം അക്കൗണ്ട് അവസാനിപ്പിക്കാം. അല്ലെങ്കിൽ പ്രത്യേക അപേക്ഷ നൽകി മിനിമം ബാലൻസ് ആവശ്യമില്ലാത്ത ബേസിക് അക്കൗണ്ട് ആക്കാം. ഹോം ബ്രാഞ്ചിൽ നേരിട്ടെത്തി അക്കൗണ്ട് അവസാനിപ്പിക്കുന്നതിനുള്ള പ്രത്യേക ഫോം പൂരിപ്പിച്ചു നൽകണം. അക്കൗണ്ടിൽ നിക്ഷേപമെന്തെങ്കിലും ഉണ്ടെങ്കിൽ മറ്റൊരു അക്കൗണ്ടിലേക്കു മാറ്റാം. സ്ഥിര നിക്ഷേപമുണ്ടെങ്കിൽ കാലാവധി കഴിയുന്നതു വരെ അക്കൗണ്ട് അവസാനിപ്പിക്കാൻ കഴിയില്ല.\nമിനിമം ബാലൻസ് ആവശ്യമില്ലാത്ത ബേസിക് സേവിങ്‌സ് അക്കൗണ്ടുകൾ അവസാനിപ്പിക്കാൻ പ്രത്യേക ചാർജുകളില്ല. അതേസമയം മറ്റ് അക്കൗണ്ടുകൾ അവസാനിപ്പിക്കാൻ ചില ബാങ്കുകൾ ചാർജ് ഈടാക്കാറുണ്ട്. അക്കൗണ്ട് ആരംഭിച്ച കാലാവധി കണക്കാക്കിയാണ് ചാർജ് ഈടാക്കുന്നത്. അക്കൗണ്ടുമായി ബന്ധപ്പെട്ടു വായ്പകൾ, ക്രെഡിറ്റ് കാർഡ് ഇടപാടുകൾ എന്നിവ ബാക്കിയുണ്ടെങ്കിൽ അവ അവസാനിപ്പിക്കണം.എടിഎം കാർഡ്, ഉപയോഗിക്കാത്ത ചെക്ലീഫ്, ക്രെഡിറ്റ് കാർഡ് എന്നിവ തിരിച്ചേൽപിക്കണം. പണം പിൻവലിക്കാനുണ്ടെങ്കിൽ ഇവ തിരിച്ചേൽപിക്കുംമുൻപ് പണം പിൻവലിക്കണം.\nഏറ്റവും ചുരുങ്ങിയത് ഒരു വർഷത്തേക്കെങ്കിലുമുള്ള ബാങ്ക് സ്റ്റേറ്റ്‌മെന്റ് എടുത്തു സൂക്ഷിച്ചു വയ്ക്കാം. അക്കൗണ്ട് അവസാനിപ്പിച്ച് ഒരു വർഷമെങ്കിലും ഇതു സൂക്ഷിച്ചു വയ്ക്കാൻ ശ്രദ്ധിക്കണം. അപേക്ഷ നൽകിയതിനു ശേഷം അക്കൗണ്ട് അവസാനിപ്പിക്കപ്പെട്ടാൽ രജിസ്റ്റർ ചെയ്ത മൊബൈൽ നമ്പറിലേക്കോ ഇ മെയിലിലേക്കോ ഇതു സംബന്ധിച്ച സന്ദേശമെത്തും.


ഇഎംഎസിന്റെ ജന്മനാട്ടിൽ എൽ ഡി എഫിന് 40 വർഷത്തിനു ശേഷം ഭരണം നഷ്ടമായി; യു ഡി എഫിനെ ഭാഗ്യം കടാക്ഷിച്ചു | In Elamkulam Panchayath the LDF lost power after 40 years – News18 Malayalam\nഇഎംഎസിന്റെ ജന്മനാട്ടിൽ എൽ ഡി എഫിന് 40 വർഷത്തിനു ശേഷം ഭരണം നഷ്ടമായി; യു ഡി എഫിനെ ഭാഗ്യം കടാക്ഷിച്ചു\nഏലംകുളത്ത് 40 വർഷത്തിനുശേഷം ഇടതുപക്ഷത്തിന് ഭരണം നഷ്ടമായി. യു ഡി എഫ് നറുക്കെടുപ്പിലൂടെ ഇവിടെ അധികാരത്തിലെത്തുകയായിരുന്നു.\nLast Updated : December 30, 2020, 15:06 IST\nമലപ്പുറം: കേരളത്തിന്റെ ആദ്യ മുഖ്യമന്ത്രി ഇ എം എസ് നമ്പൂതിരിപ്പാടിന്റെ പഞ്ചായത്തായ ഏലംകുളത്ത് ഭരണം പിടിച്ച് യു ഡി എഫ്. ഇടതുമുന്നണിക്ക് ഇവിടെ ഭരണം നഷ്ടമാകുന്നത് 40 വർഷത്തിനു ശേഷമാണ്. ഇരുമുന്നണികളും ഇത്തവണ പഞ്ചായത്തിൽ ഒപ്പത്തിനൊപ്പം ആയിരുന്നു. ഇതിനെ തുടർന്നാണ് നറുക്കെടുപ്പ് വേണ്ടി വന്നത്.\nനറുക്കെടുപ്പിൽ ഭാഗ്യം യു ഡി എഫിനെ പിന്തുണയ്ക്കുകയായിരുന്നു. ഇതോടെ യു ഡി എഫിന് ഇവിടുത്തെ പ്രസിഡന്റ് സ്ഥാനം ലഭിച്ചു. കോൺഗ്രസിൽ നിന്നുള്ള പി സുകുമാരനാണ് പഞ്ചായത്ത് പ്രസിഡന്റ്. ഏലംകുളം പഞ്ചായത്തിൽ ആകെ 16 വാർഡുകളാണ് ഉള്ളത്. ഇതിൽ ഇരു മുന്നണികളും എട്ടു വീതം വാർഡുകളിൽ വിജയിച്ചതോടെയാണ് നറുക്കെടുപ്പിന് കളമൊരുങ്ങിയത്.\nYou may also like:'ഈ ചൂണ്ടുവിരൽ പിണറായി പൊലീസിന് നേരെയാണ്, ഇവിടെ വെന്തുമരിക്കുന്നത്, നീതിയും മനുഷ്യത്വവും കൂടിയാണ്': രമേശ് ചെന്നിത്തല [NEWS]Aisha Shah | നമ്മുടെ അയിഷ ഇനി ജോ ബൈഡന്റെ ടീമിൽ; അതും ബൈഡന്റെ ഡിജിറ്റൽ ടീമിൽ സീനിയറായി [NEWS] '2020 എനിക്ക് മടുത്തു; തെണ്ടി തെണ്ടി ഞാൻ വെറുത്തു': വൈറലായി നീരജ് മാധവിന്റെ പുതിയ റാപ് സോംഗ് [NEWS]\nഅതേസമയം, അഞ്ചു സീറ്റുകൾ നേടിയ സി പി എം ആണ് ഇവിടെ ഏറ്റവും വലിയ ഒറ്റകക്ഷി. സി പി ഐയ്ക്ക് ഒരു സീറ്റും ഇടത് സ്വതന്ത്രർക്ക് രണ്ടു സീറ്റും ലഭിച്ചു. യു ഡി എഫിന്റെ എട്ടു സീറ്റിൽ കോൺഗ്രസിന് മൂന്ന് സീറ്റാണ് ലഭിച്ചത്. ലീഗിന് രണ്ട് സീറ്റും സ്വതന്ത്രർക്ക് മൂന്ന് സീറ്റും ലഭിച്ചു.\nമലപ്പുറത്ത് നറുക്കെടുപ്പ് നടന്ന ആറിടത്ത് യുഡിഎഫ്; നാലു പഞ്ചായത്തുകൾ എൽഡിഎഫിന്\nമലപ്പുറം ജില്ലയിൽ പത്ത് ഇടത്താണ് പഞ്ചായത്ത് ഭരണം നിശ്ചയിക്കാൻ നറുക്കെടുപ്പ് വേണ്ടി വന്നത്. ഇതിൽ നാലിടത്ത് എൽ ഡി എഫും ആറിടത്ത് യു ഡി എഫും ഭരണം നേടി. നറുക്കെടുപ്പിലൂടെ വാഴയൂർ, കുറുവ, ചുങ്കത്തറ, ഏലംകുളം, വണ്ടൂർ, വെളിയങ്കോട് പഞ്ചായത്തുകൾ യു ഡി എഫും നന്നംമുക്ക്, മേലാറ്റൂർ, തിരുവാലി, നിറമരുതൂർ പഞ്ചായത്തുകൾ എൽഡിഎഫും വിജയിച്ചു.\nയു ഡി എഫിന്റെ ഒരു വോട്ട് അസാധുവായതോടെയാണ് നിറമരുതൂർ പഞ്ചായത്തിൽ നറുക്കെടുപ്പ് നടത്തിയത്. മുൻ മുഖ്യമന്ത്രി ഇ എം എസിന്‍റെ നാടായ ഏലംകുളത്ത് 40 വർഷത്തിനുശേഷം ഇടതുപക്ഷത്തിന് ഭരണം നഷ്ടമായി. യു ഡി എഫ് നറുക്കെടുപ്പിലൂടെ ഇവിടെ അധികാരത്തിലെത്തുകയായിരുന്നു.\nKerala Elections 2020Kerala Local Body ElectionsLocal Body Elections 2020panchayath electionതദ്ദേശ തെരഞ്ഞെടുപ്പ്പഞ്ചായത്ത് തെരഞ്ഞെടുപ്പ്


പെണ്‍കവിതയിലെ പുതുമാണ്‍പുകള് |\n« My grandmother has an almirah\nകാഴ്ചപ്പൊലിവുകള് മാത്രമാകുന്ന സമകാലികചിത്രകല: ശിവജി പണിക്കര് സംസാരിക്കുന്നു »\nPublished ഒക്ടോബര് 21, 2010\tലേഖനം 10 Comments\nഅമ്മയെന്നു വിളിച്ചവളെ പുരുഷന് സ്വന്തം പരാക്രമങ്ങളുടെ കാല്‍ക്കീഴിലിട്ടു ചതച്ചതിന്റെ ദൈന്യങ്ങള് തൊണ്ണൂറുകള് തൊട്ട് മലയാള കവിത സവിശേഷമായി ഏറ്റുവാങ്ങിയിട്ടുണ്ട്. സംവേദന ഭാവുകതകളില് വ്യതിയാനങ്ങള് കാര്യമായുണ്ടായില്ലെങ്കിലും തലമുതിര്‍ന്ന കവികളുടെ പ്രമേയസ്വീകരിണത്തില് ഇതിനുകുലമായി മാറ്റങ്ങള് സംഭവിച്ചു. ഒ. എന്.വിയുടെ പെങ്ങള്, സ്വയംവരം, സുഗതകുമാരിയുടെ പെണ്‍കുഞ്ഞ് സച്ചിദാനന്ദന്റെ ‘കയറ്റം’ 90 ളില് തുടങ്ങി എത്രയോ ഉദാഹരണങ്ങള്. സ്ത്രീകവിതകളുടെയും സ്ത്രീപക്ഷകവിതകളുടെ സമാഹരണമായിരുന്നു മറ്റൊരു പ്രവണത. അവയെ വായിച്ചതും എഡിറ്റുചെയ്തു സമാഹരിച്ചതും മുന്‍തലമുറയിലെ പ്രസിദ്ധരും പ്രഗത്ഭരുമായവരുടെ കവികള് തന്നെയായിരുന്നു. 30 ഇന്ത്യന് കവിയിത്രികള് (1990, സമ്പാ. സച്ചിദാനന്ദന്), സ്ത്രീലോക കവിത (1993, സമ്പാ. ദേശമംഗലം രാമകൃഷ്ണന്), പെണ്‍വഴികള് (1994, സമ്പാ. കെ.ജി.ശങ്കരപ്പിള്ള) എന്നിവ ഉദാഹരണങ്ങള്. കവിതയിലും കാവ്യ പഠനങ്ങളിലുമൂന്നിക്കൊണ്ട് പുറ ത്തിറങ്ങിയ സമകാലീനകവിതയും കവിതാ സംഗമവും സ്ത്രീയുടെ മാത്രമല്ല സ്ത്രീക്കുവേണ്ടിയുള്ള എഴുത്തിനെയും പ്രോത്സാഹിപ്പിക്കുന്ന നിലപാടുസ്വീകരിച്ചു. അയല്‍പക്കക്കാരികളായ കുട്ടിരേവതിയും മാലതിമൈത്രിയും മലയാളകവിതയിലെ ഒഴിച്ചുകൂടാ. സ്ത്രീസാന്നിധ്യരുളായി, മാറുകയും ചെയ്തു. ഇതാണ് ഈ പഠനത്തിന്റെ പശ്ചാത്തലം. കഴിഞ്ഞ പതിനഞ്ചു വര്‍ഷങ്ങള്‍ക്കിടയില് മലയാളത്തിലെ സ്ത്രീകവിതയില് സംഭവിച്ചുകൊണ്ടിരിക്കുന്ന വിസ്ഫോടനങ്ങളാണ് ഈ അന്വേഷണം ശ്രദ്ധിക്കുന്നത്.\nബാലാമണിയമ്മക്കും കടത്തനാട്ട് മാധവിയമ്മക്കും സുഗകുമാരിയ്ക്കും ശേഷം മലയാളകവിതയില് കേട്ട വ്യത്യസ്തമായ ശബ്ദം വിജയലക്ഷ്മിയുടെതായിരുന്നു. അന്നോളം അപരിചിതമോ അനാവൃതമോ ആയ ഒരു മേഖലയാണ് മൃഗശിക്ഷകനിലൂടെ മലയാളസ്ത്രീകവിതയില് തുറക്കപ്പെട്ടത്. “ഞാന് മൃഗമാണെങ്കിലുമരുതിനിക്കൂട്ടില്‍ക കുടുങ്ങിക്കൂടുവാന്” എന്നാല്‍ശിക്ഷകന്റെ നോട്ടത്തില് മൃഗത്തിന്റെ കണ്ണുകള് കുനിഞ്ഞുപോ കുന്നു. മൃഗത്തിനു ഭേദിക്കാനാവാത്ത തടവുകള് ഭേദിച്ചുകൊണ്ടു പുറത്തുകിടക്കുന്നവളാണു\nതച്ചന്റെമകള്. മനുഷ്യബന്ധങ്ങളുടെ ലോലമായ പട്ടുനൂല്‍ക്കെട്ടുകള് പൊട്ടിച്ചുകൊണ്ട്. ആരും അവളെ അനുഗമിക്കുന്നില്ല. വാഴ്ത്തുന്നുമില്ല. ഉളിപ്പെട്ടിയും മുഴക്കോലുമായി ഒറ്റക്കു പുലര്‍ന്നുകൊള്ളാമെന്ന ആത്മവിശ്വാസമാണവളെ നയിക്കുന്നത്. പറയിപ്പെറ്റ പന്തിരുകുലത്തിലെ ഉളിയന്നൂര് തച്ചനെ വിച്ഛേദിക്കുന്നവളാണ് ഈ പിന്‍തലമുറക്കാരി. ഇന്നും ആശാരിപ്പണിയില് സ്ത്രീകള് ഏറെയൊന്നും മുമ്പോട്ടുവന്നിട്ടില്ലെന്നത് കവിതക്കുപുറത്തുള്ള ജീവിതം (?) “ഒറ്റയാന്റെ വനാന്തരം മന്നിടം”. വ്യവസ്ഥക്കതീതമായ കര്‍തൃത്വം വികസിച്ച അവസ്ഥയില് കാടും നാടും തമ്മില്‍ഭേദമില്ല. നാട്ടുകാടുകളെ ഒറ്റയടിക്കു മറിക്കടക്കാന് കഴിവുള്ള ഒറ്റയാനായ ഈ മകള് മലയാളകവിതയിലെ സ്വതന്ത്രകര്‍തൃത്വപ്രതീകമാകുന്നു.\nപാര്‍വതിയുടെ ശരീരാവയവങ്ങളെ ഒന്നൊന്നായി ചുംബിച്ച കീഴോട്ടിറങ്ങിയ മഴത്തുള്ളിയില് കാളിദാസകവിതയുടെ ആണ് നോക്കുടക്കി.. എന്നാലിതല്ല വിജയലക്ഷ്മിയുടെ കവിതയിലെ മഴത്തുള്ളി. മഴ തന് മറ്റോതോമുഖമാണതു കാണുന്നതും കാണിക്കുന്നതും. മഴ ജീവിതത്തിന്റെ സമസ്തഭാവന കളിലേക്കും സംക്രമിക്കുന്നു. തെളിഞ്ഞ ഇളനീര്‍ച്ചാലുകളിലേക്കല്ല കലങ്ങിയ അഴുക്കുചാലിലേയ്ക്ക് അതൊഴുകുന്നു. ദേവാസുരത്തിലെ സ്ത്രീ മഴയെപ്പോലെ വനവ്യാഘ്രമായി അവള് പ്രിയനെ സ്നേഹിക്കുന്നു. അവന്റെ വ്രണങ്ങളെ വാത്സല്യത്തോടെ നക്കിത്തുടയ്ക്കുന്നു. എന്നാലവള് അവനെ പല്ലും നഖവും കൊണ്ടു മുറിവേല്‍പ്പിക്കുകയും ചെയ്യുന്നു.\nസംഘര്‍ഷങ്ങളേറെ അന്നഭവിക്കുന്ന ഒരു സ്ത്രീ ഹൃദയംകൊതിക്കുന്നത്. ‘ഉദയലിംഗിയാകാനത്രെ. അതിന് സ്വസ്ഥത,സമാധാനം സുഖം. കാരണം “അനുരാഗം മൂലം വിവശമാകേണ്ട മാതൃത്വം കുടുംബം പാചകം അടിമത്തം പിന്നെ സമത്വവും വേണ്ട ഇണങ്ങര്‍വേണ്ട. തനിക്കു താന്‍മാത്രം മതിയാകും. അപമാനം കൊണ്ടു ദഹിച്ചു പോകേണ്ടതില്ല. വംശത്തിന്റെ വിശുദ്ധി കാക്കേണ്ടതുമില്ല .ഇരയും വേട്ടക്കാരിയും താന് തന്നെയാകുന്നു.\nഎന്റെ ശരീരം വിശന്നു പൊരിഞ്ഞൊരു വന്യമൃഗം.\nഅതു പല്ലും നഖങ്ങളും\nതിന്നിടൊം തോറും പെരുകിട്ടുന്നങ്ങനെ (ഇര)\nതന്റെ “പ്രണയത്തില്” ഏറ്റവും അഗാധമായത് ഏറ്റവും മധുരിക്കുന്ന പാപം. ലോകം സുന്ദരമാകുന്നത് അതാതില് ശുദ്ധ സംഗീതമായി പ്രണയം നിറയുന്നതുകൊണ്ടാകുന്നു. ആകാശവും സാഗരവുമെന്നിയേ ഉള്ളം തിളച്ചൊഴുകുന്ന ലാവയുടെ മഹാപ്രവാഹമാണത്. “നീയറിഞ്ഞില്ലൊരിക്കലും താങ്ങുവാനാകൊലാ നിനക്കീ വിഭ്രമത്തിനെ” അതുകൊണ്ടൊരുവള്‍ക്ക് സ്വന്തം പ്രണയത്തെത്തന്നെ പ്രണിയിക്കേണ്ട ഗതികേടാണ്. ഇത് ഒരു പരിധിവരെ കാല്പനികതയുടെ വഴിയുമാണ്. കരളുരുക്കിപ്പണിഞ്ഞ കിനാവുകളാണിവ. സിംഹം അലറുന്നതുപോലെ കവിക്കുള്ളില് ‘സ്നേഹം’\nഈ സ്നേഹമാണു കവിയെ കവിയും പ്രണയിനിയുമാക്കുന്നത്.\nശിക്ഷകന്‍മെരുക്കിയിട്ടും മെരുങ്ങാത്ത ഒരു മൃഗം വിജയലക്ഷ്മിയുടെ കവിതയില് പതുങ്ങിയിരിക്കുന്നു.\nഎനിക്കുമറ്റൊരു മൃഗമാവണം പച്ചപ്പുല്ലുതിന്നുകയും സ്വച്ഛമായതുകുടിക്കുകയും അനുസരണയോടെ ചെന്നായ്ക്കു തലകുനിക്കുകയും ഒരിക്കലും ചിരിക്കാതെ അകത്തേയ്ക്കുമാത്രം കരയാറുള്ള ഇവള് സന്തം സ്പര്‍ശത്താല് മിനുസപ്പെട്ടവളാണ് (പറയാം). പറയാനുള്ള സമുദ്രത്തെ ഇവളെങ്ങനെ വാക്കുകളിലൊതുക്കും? അവള് കൊതിക്കുന്നവന് എന്തുകൊണ്ടിവളെ അറിയുന്നില്ല? അത്രമേല് ഇതുനിനക്കുസ്വന്തമായതുകൊണ്ടോ? (മണ്‍കുടം) തന്നെ കാത്തിരിക്കുന്ന ദൈവം പ്രണയമാകുന്നു. അതുകൊണ്ട് “എഴുതപ്പെട്ട പ്രണയകാവ്യങ്ങള് നമ്മെക്കുറിച്ചുള്ളതല്ല അവ ഇനിയും എഴുതപ്പെടേവയാണ്” (എന്നെ കാത്തിരിക്കുന്ന ദൈവം) ഇവള് കാളിന്ദി കുടിച്ചുവറ്റിയ വിരഹിണിരാധയല്ല. കടല് കടന്നെത്തിയ അഗ്നിശുദ്ധയുമല്ല. ഇടതും വലതും പ്രിയവും ഹിതവും പറഞ്ഞുകൊണ്ടുതോഴിമാരില്ല. ഓര്‍ത്തിരിക്കാന് ഗാന്ധര്‍വവുമില്ല. കവികള് ഇന്നോളം വര്‍ണിവ്ഹ്വ്ഹോളല്ലിവള് പിന്നെയോ?” “പച്ചായാമൊരു പെണ്ണ് വിയര്‍ക്കുന്നവള് മണ്ണുപറ്റിയ പാദം മണ്ണിലുന്നിയേ സ്വയം നില്‍പോള്”(സമവാക്യങ്ങള്) അതൃശ്യവും അതിപരിചിതവുമായ ഒരു പുരുഷസാന്നിധ്യം അസാന്നിധ്യം കൊണ്ടാണുസാന്നിധ്യമറിയിക്കുന്നത്. അവന്റെ ഒരേയൊരു വാക്കിനായി കാത്തിരിക്കല്. ഒരിക്കല് മാത്രം ഇളം ചുവപ്പായ പാദങ്ങളുടെ കീഴ്വടിവ് അവളുടെ ഉള്ളം കൈയില് ഒരുമാത്രതങ്ങിനിന്നു. അപ്പോഴാ പെരുവിരല് സമ്മാനിച്ച ‘ഒറ്റമണല്‍ത്തരി’ അതാകുന്നു ആനന്ദവും വേദനയും. “അതിനുചഉം തിളങ്ങുന്ന മിനുസം വന്നു മൂടുന്നതും ഒടുവിലത് എന്നില് നിന്നടരാനാവാതെ ഉരുണ്ടു തിളങ്ങുന്നതും നീ എങ്ങനെ അറിയാന്….” എന്നെ മെരുക്കുവാന് നിന്റെ നോട്ടങ്ങള്‍ക്കുമാത്രമേകഴിയൂ. എന്റെപൂക്കാലം എന്റെ വേനല് എന്റെ മഴയും മകരവും എല്ലാം നിന്നിലാണ്” ഇടിമിന്നലിലൂകളുടെ ഉത്സവമായ ഈ പ്രേമം ഉച്ചരിക്കപ്പെടാത്ത വാക്കുകളില് പ്രണയികള്‍ക്കു പരസ്പരം അളന്നെടുക്കാം. പരസ്പരം നക്കിത്തുടക്കുന്ന പുലിക്കുട്ടികള്. പ്രിയമെന്തെന്നു പരസ്പരമറിയുന്ന ഇവര്‍ക്ക് “വിനീതം മിഴിയിണതാഴ്ത്തിയ വന്യമൃഗങ്ങള് മുരള്‍ച്ചയൊതുക്കിയ ഭാവവിശേഷ” മാണത്. മെരുക്കപ്പെടുന്ന പരുക്കല് സ്പര്‍ശങ്ങള്. ഇപ്പോഴതിന് എരിവും പുളിയുമില്ല. ഈ സഹജ പ്രണയത്തിന്റെ വന്യതയെ വീണ്ടെടുക്കാന് കൊതിക്കുന്ന വിജയലക്ഷ്മിയുടെ കവിത മെരുക്കപ്പടുന്നതിനൊടുള്ള പ്രതിഷേധമറിയിക്കുന്ന മുരള്‍ച്ചകളാണ്. ഒച്ച കുറഞ്ഞത്. ചിലപ്പോള് ദിഗന്തങ്ങളെ വിറപ്പിക്കുന്ന വിധം ഒച്ചയുയര്‍ന്നതും.\nതാളബദ്ധവും വൃത്തബദ്ധവുമായിരുന്ന പെണ്‍കവിതഗദ്യവടിവുകളിലേക്കും നീങ്ങുന്നു. സമാകാലിക പ്രശ്നങ്ങളോട് വാച്യമായി പ്രതികരിക്കുന്നു-കാക്ക. ഇനിയെന്തുവില്‍ക്കും വീട്, കറുത്തമണ്ണ്, പാവപ്പെട്ടവരുടെ ദൈവം, വര എന്നിങ്ങനെ. ആഗോളനിക്ഷേപമേളകകളില് നിന്നു നമ്മുടെ ആകാശവും നക്ഷത്രവും പക്ഷികളും എങ്ങനെരക്ഷപ്പെടും? പെരുമടിശ്ശീലക്കാര്‍ക്ക് വില്ക്കപ്പെടുകയാണ് മാറ്റും വെയിലും മഴയും മണ്ണും മലയും മരവും മാറാട് കലാംപം, മുത്തങ്ങാസമരം, കരിമണല് ഖനനം, ഇറാക്കുയുദ്ധം എന്നിങ്ങനെയുള്ള പ്രശ്നങ്ങളോട് പ്രത്യക്ഷമായിത്തന്നെ സംവാദിക്കാന് തയ്യാറാകുന്നുവെന്നതാണ് വിജയലക്ഷ്മികവിതയ്ക്കു വന്ന പ്രകടമായമാറ്റം. കവിയുടെ പ്രണയവും സര്‍ഗാത്മകതയും ഒന്നതയാകുന്ന അന്തരികസംഘര്‍ഷങ്ങള്‍ക്കൊപ്പം കവിയും സമൂഹവും തമ്മിലുള്ള ബാഹ്യസംഘര്‍ഷങ്ങളും ഇടം നേടുന്നുവെന്ന് കവിതയുടെ മുതിര്‍ച്ചയും സന്തുലിതയും തെര്യപ്പെടുത്തുന്നു. കാവ്യശൈലിയിലും പ്രമേയസ്വീകരണത്തിലും വന്നുകൊണ്ടിരിക്കുന്ന പിടിയയച്ചില്ലുകള് ഇതിനു തെളിവത്രേ.\nശിരസ് ആകാശത്തേക്കുയര്‍ത്തി ഉറച്ചകാല്‍വെപ്പുകളോടെ സൂര്യനഭിമുഖമായി ഭൂമിയുടെ അറ്റത്തേക്കു നടന്നുപോകുന്ന പ്രണയിനിയാണ് റോസ്മേരിയുടെ കവിത. സെമത്തികമായ ഒരു ഭവുകതലം ഇവ ആവശ്യപ്പെടുന്നു. കേരളീയമോ സവിശേഷമോ ആയ സന്ദര്‍ഭങ്ങള് കവിതയിലില്ല. ബൈബിളിള് പഴയനിമത്തിന്റെ ഭാഷയോടും ശൈലിയോടും ഇവ അടുത്തുനില്ക്കുന്നു.\nകൂട്ടുകാരനായ വായനക്കാരനെ സ്നേഹിതനെന്നുസംബോധന ചെയ്യുന്നു ‘ചിതറിയ ചിലവരികളെക്കുറിച്ച്.’ കഥപറയാനും പാടാനുമിവള്‍ക്കുനേരമില്ല. പകുതിക്കുവെച്ചു മുറിഞ്ഞുപോകുന്നു. അനന്തമായ ഗാര്‍ഹികകര്‍ത്തവ്യങ്ങള് ഇവളെ കാത്തിരിക്കുന്നു. കുഞ്ഞ്, ഭര്‍ത്താവ്, അടുക്കള. എങ്കിലുമിവള്‍ക്കു പറഞ്ഞേതീരു. കുലവധുവിന്റെ മൃദുമൊഴിഴകളും ശബ്ദമില്ലാച്ചീരികളും മൃദുപാദപതനങ്ങളും ‘അനാമിക’ ക്കു മടുത്തു കഴിഞ്ഞിരിക്കുന്നു. അനാമികക്ക് അരുമാകാം. ഏതാനും വര്‍ഷങ്ങള്‍ക്കുശേഷമിവള് വിദ്യുല്ലതയാകുന്നു. ഉറക്കമായ് വിദ്യുല്ലത-പണികളില് മുഴുകികഴിഞ്ഞവള് ഒരു നാള് പണിപാതിക്കുവച്ചുനിര്‍ത്തി തളര്‍ന്നുവീണു. രാത്രിയില് മലങ്കാറ്റ് കുന്നിറങ്ങി ഇരമ്പിവന്നു. “അടിയുലഞ്ഞിളകിയവള് കുലസ്ത്രീയുടെ മുറമറന്ന്” കാറ്റുപറഞ്ഞ വഴിയേ പോയി. അവളുടെ താലിച്ചരടറ്റു. വസ്ത്രമഴിഞ്ഞുപോയി. ധാത്രിയവളെ വിളിച്ചു പാട്ടുപാടി മാറോടു ചേര്‍ത്തുറക്കി.\nഓരോനവവധുവും “പറിച്ചുനടപ്പെട്ട ചെടി”യാണ് നവവധു ജനാലക്കു പുറത്തുനട്ട ശതാവരിച്ചെടി ഗ്രാമത്തിന്റെ ഗന്ധങ്ങള്‍സൂക്ഷിച്ചുകൊണ്ട് മുറ്റി വളര്‍ന്നു. വധു മെലിഞ്ഞുവിളര്‍ത്തു. ശതാവരി ഇവളെ ക്ഷണിച്ചു. അവളൊരു കാറ്റലയായി ജനാലക്കു പുറത്തെത്തി. എന്നാല് “നിരതെറ്റിയാര്‍ക്കുന്ന പട്ടുമുളപ്പര്‍ടപ്പെ”ന്ന് ശ്വശ്രു ശതാവരിയെ പിഴുതെറിഞ്ഞു. അപ്പോഴേക്ക് ശതാവരി അവളുടെ ആത്മാവിലേക്കു പറിച്ചു നടപ്പെട്ടിരുന്നു. ആര്‍ക്കും കാണാനാകാതെ, ഒരു യജമാനര്‍ക്കും പറിച്ചെറിയാനാകാത്തവിധം. അതാകാശത്തെ പ്പുല്കാന് വെമ്പി. പ്രമാണങ്ങള് ലംഘിക്കപ്പെടാന് എത്ര എളുപ്പമാണ്. സഹചരാ എന്ന സംബോധനയോടെയാണ് വളരെ ചെറിയ മോഹങ്ങള് ആരംഭിക്കുന്നത്. കൂടെ സഞ്ചരിക്കുന്നവന് ഒരു വളുടെ ആഗ്രഹങ്ങള് ഇങ്ങനെ- നിലാവിന് നക്ഷത്രങ്ങളെ നോക്കി കടപ്പുറത്ത് മലര്‍ന്നുകിടക്കുക, നഗരമധ്യത്തില് പ്രതിമയുടെ കല്പടവില് ചൂളം വിളിച്ച് അലസമായി കിടക്കുക കള്ളിമുണ്ടു വാരിച്ചുറ്റി കായലോരത്തെ ഷാപ്പില് നിന്ന് ഒരു കോപ്പ കള്ളുമോന്തുക നിലനില്‍ക്കുന്ന വ്യവസ്ഥയില് ഈ മോഹങ്ങള് ഒരുവള്‍ക്ക് അസാധ്യമാണ്, അതുകൊണ്ടവള് പറഞ്ഞുതുടങ്ങുമ്പോള് തന്നെ വ്യവസ്ഥയുടെ നാഥനായ പുരുഷന് അസ്വസ്ഥനാകുന്നു. അസഹിഷ്ണുവാകുന്നു. അവളുടെ ഗാനം വ്യത്യസ്തമായാല്, അമിതാഹ്ളാദത്താല് ഉന്മത്തയായിത്തീര്‍ന്നാല്, നിശ്ചയിച്ച പാതയില് നിന്നൊരല്പം വ്യതിചലിച്ചാല് അവള്‍ക്കു ഭ്രാന്താണെന്നവന് വിധിക്കുകയായി. അവള്‍ക്കാകട്ടെ നിയതമായ സഞ്ചാരപഥങ്ങളും ആവിഷ്കരണോപാധികളും മതിയാകാതെ വരുന്നു. നിയമങ്ങള്‍തെറ്റിച്ചു സ്വപ്നം കണ്ടുതുടങ്ങിയാല് അവളെ ആലിംഗനം ചെയ്യുന്നവന്റെ കൈകള് അയയുകയും അരമനവാതിലുകള് അവള്‍ക്കുനേരെ അടയുകയും. എങ്കിലും ആരണ്യകരുടെ പുത്രി ജാബാലയെയും ഉട്ടക്കാതെ പിഞ്ഞിപ്പോയ കോടിമുണ്ടായിമാറിയ യശോധരയെയും കവിത കിനാവുകാണുന്നു. നിഷ്ഫല പ്രണയിനിയായ വാസവദത്തയെ തേടുന്നു. മുരിങ്ങമരത്തിനു പിന്നിലെ ഒറ്റ നക്ഷത്രം ലാജവന്തിയുടെ കാഴ്ചയെന്നറിയുന്നു. ‘വനഹര്‍മ്യ’വുമാകുന്നു. ലാജവന്തി-കാത്തിരിപ്പ്. പിരിത്യക്തകളുടെ നേര്‍ക്ക് അവളവില്ലാത്ത കാരുണ്യം ചൊരിയുന്നു.\nസമഭാവത്തോടെ കവിതസ്നേഹിതനെ ക്ഷണിക്കുന്നു ‘എനിക്കു നിന്നോട് പറയാനുള്ളത്’. രാജാവ് ദാസിയെ, ദൈവം ഭക്തയെന്നപോലെയല്ല ആണ് പെണ്ണിനെ സമീപിക്കേണ്ടത്. പുരുഷതേജസ്സിനാല് നിറകാന് തക്ക ഹൃദയദാരിദ്ര്യം പെണ്ണിനില്ല.\nഒരു സമ്രാട്ട്, മറ്റൊരു\nസമഭാവത്തോടെ നീ വരിക\nമഞ്ഞുമലയില് നിന്നുദ്ഭവിക്കുന്ന അരുവിപോലെയാണ് ഒരു സ്ത്രീയുടെ സ്നേഹം. അതു പങ്കുവെച്ചാലൊടുങ്ങുന്ന ദ്രവ്യമല്ല. പരിരക്ഷിക്കേണ്ടുന്ന പാഴ്വസ്തുവുമല്ല.\nമലരണിക്കാടുകള് വിട്ടിറങ്ങിയ രമണന് ചന്ദ്രികയെ വേള്‍ക്കുന്നു. (ഹാ രമണാ) രമണന് ഓടക്കുഴല് ദൂരെയെറിഞ്ഞിരിക്കുന്നു. ഇടയനില്ലാതെ ആട്ടിന്‍പറ്റങ്ങള് ചിതറി. ഇത് ചരിത്രത്തെതള്ളിപ്പറയലും വായനക്കാരനെ വഴിയാധാരമാക്കലുമാണ്. രമണന് ചന്ദ്രകയില് ലയിച്ചു പോയി. സത്രത്തിലെ രാത്രിയില് ഒരുവള് ഇടയനായ രമണനെ കാത്തിരിക്കുന്നു. ‘എന്നെ ചന്ദ്രികയെന്നു വിളിക്കരുതേ’ യെന്നാണവളുടെ അപേക്ഷ. ഇവിടെ ചന്ദ്രിക അപരയാണ്. പ്രണയം മഴവില്ലുപോലെ അകലെ ആകാശക്കീഴെ പ്രണയമൊടങ്ങി മമതയുടെ അവസാനകണ്ണിയും കുടഞ്ഞുതെറിപ്പിച്ചവള്. കാത്തുവെക്കാന് ഒന്നുമില്ലാത്തവള്. സന്തം നിഴല് പോലും തുണ വേണ്ടാത്ത ഇവള്‍മറ്റൊരു ലോകമന്വേഷിക്കുന്ന പ്രണയിനിയാണ്. മണ്ണിനേക്കാള് വിണ്ണിനെ നോക്കുന്നതാണിവള്‍ക്കിഷ്ടം. മനുഷ്യരുമായുള്ള ഇടപാടുകളവസാനിക്കുന്നതോടെ ഇവള്‍ക്ക് ഇണക്കമില്ലാത്ത വേഷങ്ങള് അഴിച്ചുവെക്കാം. യഥാര്‍ഥ ലോകത്തിന്റെ അപരമായ സാങ്കല്പികലോകം. അതു ‘വെള്ളില്‍പ്പക്ഷിയുടെ വീടാ’കുന്നു പ്രണയം നടഷ്ടപ്പെട്ട പുരുഷന് നിസ്സാഹായനും ദു:ഖിതനുമാണ്. അവനു രാവും പകലും വ്യര്‍ത്ഥമാണ്. കാറ്റിനൊപ്പം ചൂളംവിളിക്കുന്നവള് തന്നെ കാമിച്ചുവരുന്ന പുരുഷനോടു പറയുന്നു സമയമായില്ലെന്ന്. വാസവദത്തയുടെ നിഷ്ഫലപ്രണയം അവളെ ചിലതു പഠിപ്പിച്ചിരിക്കുന്നു. പുരുഷകാമത്തിന്റെ, സ്വാര്‍ത്ഥത്തിന്റെ, അഹന്തയുടെ സീല്‍ക്കാരങ്ങള് തുടങ്ങുമ്പോള് അവളെത്തേടിച്ചെല്ലാം. അന്നവന്റെ തപിക്കുന്ന ഹൃയത്തെ അവള് ആത്മാവോടുചേര്‍ക്കും. ഋശ്യശൃംഗനും മഗ്ദലനക്കാരി മറിയവും ഇണചേരുന്ന കാലമാവുമോ അത്?\nസമൃദ്ധശരീരത്തിനപ്പുറം ആത്മാവുണ്ടെന്നറിയാത്ത പ്രണയികള് ചുറ്റമ്പലം തൊഴുതു മടങ്ങുന്ന ഭക്തരാണ്. അവരോടു പ്രണയികള് ചുറ്റമ്പലം തൊഴുതുമടരുന്ന ഭക്തരാണ്. അവരോട് കവിത അഭ്യര്‍ത്ഥിക്കുന്നു. ‘ശ്… ഒച്ചയുണ്ടാക്കരുത്’ റോസ്സാ മറിയ അവളെ തന്നെ അന്വേഷിക്കുന്നു. അവള് സ്നേഹിച്ച ജീവിതം അത്ര അത്ര നന്നായല്ല അവളോടു പെരുമാറിയത്. ജീവി തത്തില് പരാജയമേറ്റു വാങ്ങിയവള് മൃത്യുലിഖിതത്തില് ഇങ്ങനെ കുറിച്ചുവെക്കാനാഗ്രഹിച്ചു.\n“റോസ്സാമാറിയാ: തനിയേ ഈ ഭുമിയിലേക്കുവന്ന്\nഏതാണ്ടെല്ലായ്പ്പോഴും തനിയെ തന്നെ സഞ്ചരിച്ച്\nഇടക്കു വെച്ചൊരുനാള് യാത്രയവസാനിപ്പിച്ച്\nനിതാന്തവും ഭദ്രവുമായ സ്നേഹത്തെത്തിരഞ്ഞു പരാജിതയായവള്\nഎന്താണു തന്റെ കവിതയെന്നു കണ്ടെത്താനും വിളിച്ചു പറയാനും റോസ് മേരി ശ്രമിക്കുന്നു- “എന്റെ കവിത” തീവ്രനൊമ്പരങ്ങള്‍ക്കിടയില് നിന്നാണ് ഒരു പെണ്ണിന്റെ കവിത പിറക്കുക. പങ്കുവെക്കപ്പെടാത്ത വേദനകള് മനസ്സിലുണ്ടാക്കിയ മുറിവുകളില് നിന്നിറ്റുന്ന ചോരയാണത്-“ഞാന് തന്നെയാണ് എന്റെ കവിത” എഴുത്തുകാരി തന്നെയാകുന്നു എഴുത്ത്. അഭേദാവസ്ഥ കവിയിത്രി കവിതയില് നിന്നഭിന്നയാണെന്ന സത്യവാങ്മൂലം റോസ്മേരിയുടെ കവിതകള്.\nഅടിവയറ്റിന്റെ പിടച്ചിലിലൂടെ പ്രിയനെ തിരിച്ചറിയാനും പ്രണയിക്കാനും പെണ്ണിനേ കഴിയുവെന്നും വി.എം. ഗിരിജയുടെ കവിതകള് പ്രഖ്യാപിക്കുന്നു. പ്രണയത്തെ പ്പറ്റി യുള്ള ലജ്ജകള് സ്ത്രീകവിത വെടിഞ്ഞു തുടങ്ങിയിട്ട് കാലം കുറച്ചായി. പെണ് പ്രണയത്തിന്റെ വ്യത്യസ്തഭാവങ്ങള് ആദര്‍ശ വത്കരിച്ചു ബാലാമണിയമ്മയും രാധാകൃഷ്ണപ്രതീകത്തിലൂടെ സുഗതകുമാരിയും കൈവെള്ളയില് സൂക്ഷിച്ച ഒരൊറ്റ മണല്‍ത്തരിയായി വിജയലക്ഷ്മിയും അപ്പോഴും ഇണചേരലിനെ രൂപ പരമായോ ശാരീരികമോ ആയി ആവിഷ്കരിക്കാന് മലയാളത്തില് പെണ്‍കവിത മടിച്ചുനില്‍ക്കുകയായിരുന്നു. തൊണ്ണൂറുകള് വരെ. എന്നാല് ഗിരിജയുടെ കവിതകള് പ്രണയത്തെ പെണ് മേനി കൊണ്ടെഴുതുന്നു. ശരീരം കൊണ്ടുള്ള എഴുത്ത്. പെണ്ണിന്റെ ചുണ്ടുകള്, മുലകള് ഒക്കെ കവിതയില് സജീവവും സക്രിയവുമാകുന്നു.. അപ്പോള് ആണ് ശരീരം ഇവരുടെ കാഴ്ചയും അനുഭവവുമാകുന്നു. എന്താണൊരു പെണ്ണ്? എന്താണവളുടെ ശരീരം? ഇവക്കിടയില് എങ്ങനെയവളുടെ പ്രണയം? ഗിരിജയുടെ കവിതകളില് അറാമിന്ദ്രിയം കൊണ്ടുള്ള ഒരു ദിവ്യാനുഭൂതിയല്ല പ്രണയം. അതൊരാല്‍ബമാകുന്നു. ആല്‍ബം മറിച്ചുനോക്കി കാണുനുള്ളതാണ്. കാഴ്ചയുടെ ലോകം കവിതയില് തുറക്കപ്പെടുകയാണ്. ഇന്നോളം ആണ്‍കവിത വര്‍ണിച്ചുതീര്‍ത്ത അലംകൃതബിംബങ്ങളല്ല പെണ്ണിനു ശരീരവും മനസ്സുമെന്ന് നേരില് കാട്ടിക്കൊടുപ്പുകൂടിയാകുന്നു ഇക്കവിതകള്.\nപുരാവൃത്തങ്ങളിലെ പല സ്ത്രീകഥാപാത്രങ്ങളെയും ഗിരിജയുടെ കവിതകള് പുനരാനയിക്കുന്നു-ലോപാമുദ്ര. ശുര്‍പ്പണഖ, ചിത്ര എന്നിങ്ങനെ അഗസ്ത്യനൊത്തുള്ള രാത്രി കാട്ടാറിനെ പ്പോലെ മദിച്ചുയര്‍ന്നും കാടിനെപോലെ പൂത്തുലഞ്ഞും സ്വന്തമാക്കാന് കൊതിപ്പവളാണു ലോപാമുദ്രാ അവളണിഞ്ഞൊരുങ്ങുന്നതു പുരുഷനാല് അനാവൃതയാക്കപ്പെടാന് “നിന് വിരലാല് അഴിച്ചീടുവാന് മാത്രം” ക്ഷതുസ്നാതയായ അവള് പൂവും പട്ടം അംഗരാഗവുമണിയുന്നു. അന്നും പെണ്ണും തമ്മിലും സവര്‍ണാവര്‍ണര്‍ക്കിടയിലുമുള്ളസംഘര്‍ഷമായി കവികളില് നഗരകാനനങ്ങള് ചിത്രീകരിക്കപ്പെടുന്നു. ശുര്‍പ്പണഖയിലും ചിത്രയിലും. ശുര്‍പ്പണഖയെ ആകര്‍ഷിച്ച രാമനും ചിത്രയെ മോഹിപ്പിച്ച അര്‍ജുനനും കുലനിയമങ്ങള് പാലിക്കാന് അല്പകാലത്തേക്ക് കാട്ടിലെത്തിയ സുവര്‍ണരാജാക്കളാണ്. ഗുരുക്കളുപദേശിച്ച വിജ്ഞാനപരിധിയില് മാത്രം ഒതുങ്ങിപ്പോയ രത്നാന്വേഷികള്. പരാക്രമവും സ്നേഹവും കൊണ്ട് അവരെ കാട്ടുപെണ്ണുങ്ങള് പരാജയപ്പെടുത്തുന്നു. പ്രണയത്തിലും ലൈംഗികബന്ധത്തിലുള്ള പെണ്ണിന്റെ മേല്‍ക്കൈ ആണിന്റെ തപോവനങ്ങളെ ചുട്ടെരിക്കുന്നു.\n” പടയാളി അങ്കം കുറിക്കും പോലെ\nനിയെന്നെ സ്നേഹിക്കുമോ?” (ചിത്ര)\n“ചുണ്ടുകള്/വിരല്‍ത്തുമ്പുകള്/ചെവി/മൂക്ക്/കണ്ണീര്/നനയിച്ച മുലകള്/കരളും/നഷ്ടപ്പെട്ട്/മറ്റൊരു ഞാനാകുമോ?” ശുര്‍പ്പണഖ അര്‍ജുനന് ഒരിക്കലും മെരുക്കിയിട്ടില്ലാത്ത കാട്ടുകുതിരയാണുചിത്ര. അവളുടെ കക്ഷത്തിനും യോനിക്കും കറുകക്കാടിന്റെ മണം, ചുണ്ടു ഞാവല്‍പ്പഴങ്ങള്, മുലകള് അവനുപേരറിയാത്ത കാട്ടുപഴങ്ങള്,അവളുടെ നാവ് ആസക്തിയുള്ള പാമ്പ്, കൈകള് കാട്ടുവള്ളികള്, വിരലുകള് മുരുക്കിന് പൂക്കള്. അവന്റെ പര്‍ണശാലകളെ തകര്‍ത്തൊഴുകുന്ന പുഴയായി ചിത്രമാറി. കാട്ടിലെപോലെ നഗരത്തില് സ്ത്രീ ആര്‍ത്തലയുന്ന ജ്വാലയല്ല വിരല് തൊട്ടുണര്‍ത്തുന്ന വീണയും ഇരുളില് മാത്രം വിരിയുന്ന നാണപ്പൂവുമാണ്. പെണ്ണക്കല്‍പ്രതിമയാണ്.എന്നാല് കാട്ടുപെണ്ണില് മനസ്സിനും ശരീരത്തിനും ഒരേ ഭാഷയാണ്. പ്രണയം സൂര്യനും ജ്വലിക്കുന്ന മനസുമാണ്. നഗരരാജവിനെ പ്രണയിച്ചാല് ചിറകുകള് കരിഞ്ഞു മണ്ണില് വീഴുകയാണവളുടെ വിധി.\n‘ചെറിയ കരിപുരണ്ട ലോകത്തിലെ സ്ത്രീയുടെ സ്വപ്നത്തിലൊരുവനുണ്ട്.’ “അവന്റെ ലിംഗം ചിറകുമുളച്ചുയരുന്ന ഒരപൂര്‍വ പറവയായി അവളെ ആകാശത്തിലേക്കുയര്‍ത്തുന്നു.” എന്നലിവന് പാതിയുറങ്ങി കുട്ടിയെ തള്ളിമാറ്റി അവകാശം സ്ഥാപിച്ചവനല്ല ഇവളുടെ ഉടലും കരളും ‘നിശ്ബദഹരിതവന’മാകുന്നു. ജൈവമായ വന്യതകള് നിശ്ബ്ദമാകാനെന്തേ? ഒരുതരം മെരുക്കപ്പെടലും ഇവിടെയും നടക്കുന്നു. പുരുഷന് ഉടലും ഉയിലും നല്‍കിയ സ്ത്രീക്ക് ചവിട്ടിനില്‍ക്കാനുള്ള മണ്ണാണു സ്നേഹം. കിടപ്പറയിലേക്കു പറിച്ചു നടുമ്പോള് ഇണകള്‍ക്കിടയില് മുരടിച്ചുപോകുന്ന വനവൃക്ഷമാണത്. പ്രകൃതിയും നനവും പച്ചപ്പുമാണ്. ഏകയായ പ്രണയിനി വനാന്തരങ്ങളിലൂടെ അലയുകയാണ്. പലപ്പോഴും തിരസ്കൃതയും ചിലപ്പോള് തെറ്റിദ്ധരിക്കപ്പെട്ടവളുമാണിവള്.\n“വിരല് നിന്റെ മാറിടത്തില് കറുകക്കാടുപോലെ\nഇല, മണ്ണ്, വെള്ളം\nഎന്നാലീ പ്രണയം കൊണ്ടാണവളുടെ കവിതക്ക് ഇലകള് മുളയ്ക്കുന്നത്. മനസില് പച്ചപ്പുപരക്കുന്നത്-“കവിത മരമാണ്” ഞാന് സ്വയമൊരു മരമായിരുന്നുവെന്ന അറിവിലേക്ക് ഇവിടെനിന്നു കുറച്ചേയുള്ളു ദൂരം. മരമാകാനും വേണമല്ലോ മണ്ണ്. അപ്പോള് മണ്ണം മരവും ഒന്നു തന്നെയാകുന്നു – പ്രണയം\nവിത്തിനോടു വിശ്വാകാരന് പറഞ്ഞത് പ്രണയത്തിന്റ പകര്‍പ്പുകള് പലതെന്നായിരിക്കും അപ്പോള് നനവ് മഴ വെള്ളത്തില് നിന്നു കടലിലേക്കു പരക്കാം പ്രണയമായി കിടക്കുന്നതു കടലിലെ ഉപ്പുനീരാണ്. മധുരിപ്പിക്കുന്ന പുഴനീരുമാത്രമല്ല പേരിനു നിലനിര്‍ത്തുക. അതിനാല് ജീവനും പ്രണയത്തിനും ചിലപ്പോള് കടലിന്റെ മണമാകാം. നിലാവിനെ അവളിലൂറുവാന് കനിഞ്ഞാല് അവള് ശങ്കച്ചുനിന്നപ്പോഴൊക്കെ പ്രണയത്താല് ഈ കടല് കടക്കണമെന്ന് കരുത്തുനില്കിയവനും കടലില് ജ്ഞാനസ്നാനത്തില് ഉപ്പുവെള്ളത്തില് നിന്നുയരുന്നവെന്നെ സ്വപ്നം കാണുന്നു അവന്റെ മുടി. മഴ പെയ്യുന്ന മരം പോലെയാകുന്നു.\nആശാന്റെ പ്രണയസങ്കല്പത്തോടുള്ള സംവാദങ്ങളാണ് ‘മാംസനിബദ്ധമോ രാഗം’, ‘തരുതലത്തില്’ എന്നിവ ദിവാകരന്റെ ഉപദേശങ്ങളോട് ഗിരിജയുടെ നളിനി പ്രതികരിക്കുന്നതിങ്ങനെ. “പ്രണയചന്ദിക പ്രകൃതിഞാനില്ലേ മൃതിയെ വെല്ലുവാന് പച്ച ചുരത്തിനീ സൂര്യനായ് ഉദിച്ചേനില്ക്കുക” പെണ്ണ് മണ്‍കുടിലിലും അന്നു കല്‍വീട്ടിലുമാണ്. നിലാവുമിര്ട്ടും ചേര്.ത്തു കുഴച്ചാണു മണ്‍കുടിലുണ്ടാക്കുക. മഴയും വെയിലുമറിയാം. എന്നാല് കാതില്ലാത്ത സുന്ദരശില്പമാണു കല്‍വീട് അവളുടെ ശരീരം സുതാര്യമാണ്. ശരീരത്തിലൂടെ അവളുടെ മനസ്സിനെ തൊടാം അറിയാം. മനസുകൊണ്ടുവള്‍ക്കു മഴയും വെയിലുമേല്ക്കാം. എന്നാല് ആണിന്റെ മനസും ശരീരവുമോ? അറിയാത്ത ഒരുവനെ പ്രണയിക്കാന് പെണ്ണിനു വയ്യാ. എന്നാല് അറിയുന്ന ഒരുവന്റെ അപരനെ ഇവള് കൊതിക്കുന്നു. അവനെ യോര്‍ത്തു പനിച്ചുപൊള്ളുമ്പോഴും അവനാരെന്നവള്‍ക്കറിയില്ല. ഭാഷ, വിയര്‍പ്പ്, ചിരി, കരച്ചില് ഒന്നുമറിയില്ല. അവനൊത്ത് കാട്ടിലലയാനവള് കൊതിക്കുന്നു. പച്ചയുടെയും പക്ഷിയുടെയും ഭാഷകള് അവളില് നിന്നു പഠിച്ചവന് സ്വാതന്ത്ര്യത്തിന്റെ പാപമറിഞ്ഞപ്പോള് അവളെ വിട്ടുപോകുന്നു. കുരുവിയുടെ പറക്കല് പഠിച്ചവന് പറന്നകന്നു എന്നാലുമവന് തിരിച്ചുവന്നേക്കാം. അവന് പിരിഞ്ഞുപോയപ്പോള് അവനോടൊപ്പം പച്ചയും കാടും പാട്ടും പൂവും നിലാവും മണ്ണും അവള്‍ക്കു നഷ്ടമാകുന്നു. ഒരു വീണ്ടെടുപ്പാകുന്നു ഇവള്‍ക്കു പ്രണയം. ജൈവം, വന്യം അതുതന്നെയാണ്. ഇവളുടെ ജീവിതവും കവിതയും സ്വയം ഒരപരയാവുകയും അപരനെ തേടുകയും ചെയ്യുന്നു അത്. ആകാശത്തിനു ചോടെ പച്ചിലകള്‍ക്കിടയില് മണ്ണില്‍പ്പൂണ്ട് ആകെ നനഞ്ഞകുതര്‍ന്നു നില്‍ക്കുന്ന നഗ്നയായ ഒരേയൊരു പ്രണയിനിയാണ് ഗിരിജയുടെ മിക്കവാറും കവിതകള്.\nദൈനംദിനജീവിതമാണ് അനിതാതമ്പിയുടെ കവിതകളില് നിറഞ്ഞു നില്ക്കുന്നത്.\nമണ്‍കരിപ്പുകള് പൊതിയ മുറ്റം\nരാവിലെ നടു വേദനിക്കുന്നു.” (മുറ്റ മടിക്കുമ്പോള്)\nരാവിലെ വീട്ടു കണ്ണുതുറക്കുമ്പോഴേക്ക് മുറ്റം വൃത്തിയായിരിക്കുന്നു. പത്രം വീട്ടിലെത്തുമ്പോള് മറ്റെല്ലാവര്‍ക്കും അതു വായിക്കാം. എന്നാല്‍മുറ്റമടിച്ചവള് കുറച്ചുകാപ്പി കുടിക്കാന് മോഹിക്കുന്നു. ഒരുവളുടെ ജീവിതം ഇവിടെ തുടരുന്നു. പിന്നീട് കയറ്റിറക്കങ്ങളിലൂടെ. വഴിപോക്കരില്ലാത്ത വഴികളിലൂടെ ഇവള് നടന്നുകൊണ്ടേയിരിക്കുന്നു.\nഅമ്മിഞ്ഞയും അമ്മയും മീനാക്ഷിക്ക് ഒന്നുതന്നെ കൊച്ചുകൈപ്പടം അമ്മിഞ്ഞമേല് പൊത്തിയാണു മീനാക്ഷി അപരവസ്തുക്കളെസ്വന്തമാക്കുക. “ഇതെന്റെ സ്കൂള്/ ഇതെന്റെ ബാഗ്/എന്റെ കളര് പെന്‍സില് “/കുട്ടുകാരി. തിത്തുവും പൂത്തിരിപുസ്തകവും അക്കുത്തിക്കുത്തുകളിയുമത്രേ, കൂടാതെ “എന്റെ അമ്മ” യെന്ന് അവള് കൈപ്പത്തി അമ്മിഞ്ഞ മേല് വെക്കുന്നു. ഒരേ വസ്തുവിനെ പലവാക്കുകള് കൊണ്ടുകുറിക്കുമ്പോള് അനുഭവം മാറുന്നു. ഉദാ, ഊണ്, ചോറ്, മാമു. ചോറ് മാമുവാകുമ്പോഴുള്ള മാറ്റമാണ് മുല അമ്മിഞ്ഞയാകുമ്പോള് സംഭവിക്കുന്നത്.\nഅപ്പോള് അതൊരു ലൈംഗീക അവയവമല്ല. ഓരോ അവയവത്തിനും ഒരു ധര്‍മ്മം മാത്രമല്ല ഉള്ളത്. വിജയലക്ഷ്മിയുടെ’ദോശ’ ഇണകള്‍ക്കിടയിലെ ‘കടുഭാവ’ത്തിന്റെ പ്രതീകമാകുന്നു. “നേരിയ പട്ടുകണക്കെ സുവര്‍ണ്ണം മൂടുപടം പോല് വൃത്താകാര നിലാവു നുറുങ്ങുകള് പോലെയിളം ചൂടേറ്റു മൊരിഞ്ഞൊരു നേര്‍മ്മകള്”. നല്ല നാടന് തേങ്ങയില് മുളകും കറിവേപ്പിലയും ഇഞ്ചിയും അരച്ച സമ്മന്തിയാണതിന് ഉപദംശം. ജീവിതത്തിന്റെ കൈപ്പും എരിവും പുളിയുമൊക്കെയാണത്. അനിതാ തമ്പിയുടെ കവിതകള് അടുക്കളരുചികള്‍ക്കിടം നല്‍കുന്നതിങ്ങനെ.\nപപ്പടം കാച്ചിയ വെളിച്ചെണ്ണയില്\nകുറുക്കിയ കാളന്” (രുചിപ്പെരുമാള്)\nഈ രുചികളൊക്കെ ഒരുവളുടെ ചോറുവെയ്പ്പിന്റെ അനുബന്ധങ്ങളാണ്.\nനീരു വലിഞ്ഞു തുടങ്ങി\nതിങ്ങി വാര്‍ന്നു തുടങ്ങി (അന്നം)\nഅടപ്പലകകൊണ്ട് വാര്‍ത്തു കമഴ്ത്തി മഴയിലേക്കിറങ്ങിപ്പോയവളാണ് വീടിന്റെ വിശപ്പാറ്റിയത്.\nതനിക്കു മുമ്പേ നടക്കുന്നവള്, സാരി ചെരിച്ചേറ്റുമ്പോള് ‘മൃദുരോമ ചാരിയാം കണ്‍ങ്കാല് കണ്ടു’ പാവം തോന്നിയ വൈലോപ്പിള്ളി എന്ന പൂര്‍വ്വ കവിയോട് ഈ പുതിയ പെണ് കവിത പ്രതിവചിക്കുന്നു. “മൃദുരോമ ചാരുതയില്ലാതായ തോല് വെടിച്ച കാല് വണ്ണകളാണു”തന്റേതെന്ന്. ഒരു ഭംഗിയുമില്ലാത്ത് കൈകള്, വിണ്ട വിരലുകള്, വയര് മടക്കില് പിറവിച്ചെറുപുള്ളികള്, കനം ചോര്‍ന്ന മുടിക്കെട്ട്, തളര്‍ന്നിടിഞ്ഞ മുലകള്, താന്ന കണ്‍തടങ്ങള്, നഷ്ടമായ അഴകുകള്, ഉണരുകയും നടനം ചെയ്ത് തളരുകയും ചെയ്യും. അതോടെ വോള്‍ട്ടേജ് മങ്ങും, വെള്ള നില്‍ക്കും, അരിയുഴുന്നരയ്ക്കാന് വൈകിപ്പോകും. നഗരത്തില് വണ്ടികാത്തു നിന്നപ്പോള് കൈകാലുകള് വിടര്‍ത്തി വീശി നര്‍ത്തകിമരമായവള് തന്നെ ഈ പാവം. “അറ്റമില്ലാതെഴുന്ന ഭൂമിക്കു മേല് ഒറ്റ ഞാണായ് വലിഞ്ഞുമുറുകിയ ‘ദിഗംബര്’യുമാണിവള്” പെരുമഴയെ സ്തംഭിപ്പിച്ചുകൊണ്ട് നട്ടുച്ചയ്ക്ക് ഞരമ്പുകള് വലിഞ്ഞു മുറുകി തെരുവെലേക്കോടിയവളും ഇവളത്രേ. മാനത്തേയ്ക്കവളെ പുണര്‍ന്നങ്ക്കാന് വെമ്പി മഴ.\n“മേഘമാകണോ താരമാകണോ മിന്നലായ് നിത്യ നര്‍ത്തകി?\nകാറ്റിന് കൈ പിടിക്കുന്ട്ട്റ്റുകാരി\nരാത്രിയില് ജഗത് സ്നേഹമാകും നിശ്ശബ്ദതയാകണോ നിനക്ക്”\nഎന്നാല് ഇവള് ‘മെരുക്ക’പ്പെട്ടവളാണ്. വീട്,കുഞ്ഞ്,വീട്ടുകാരന്.അതിനാല് മഴ്യ്ക്കലിഞ്ഞു പോവുകേ നിവര്‍ത്തിയുള്ളൂ. രാത്രി വാനിലെ നക്ഷത്രങ്ങള്, പാട്ടു പെയ്യും മുകില് ക്കാടുകള്, വേനലിന്റെ വിയര്‍പ്പ്, നീലക്കിനാവണ്ടികള് ഒക്കെയും ഇവള്‍ക്കു വീണ്ടെടുക്കേണ്ടിയിരിക്കുന്നു. അതിനാകുന്നു ഇവളുടെ ‘പ്രാര്‍ത്ഥന’- രാവെനിക്കു മഴയായിരിക്കണേ കാറ്റെനിക്കു ചിറകായിരിക്കണേ, ലോകമെന്റെ മനസ്സായിരിക്കണേ, മൃത്യുവെന്റെ ഉയിരായിരിക്കണേ…\nപ്രണയിനിയുടെ മനമെരിഞ്ഞ പ്രാര്‍ത്ഥന വെയിലെരിയല്ലേ എന്നെങ്കില് ‘വേനലിന്റെ അവസന’മായി. എന്നാലിവള് പ്രണയിനിയുടെ കണ്ണുകളില് രൂപം കൊള്ളുമ്പോഴേയ്ക്കു ലോകം അവളെ മായ്ച്ചു കളഞ്ഞേക്കാം (കാഴ്ച.) തന്നെ കോറിയിടാനിവള് ശരീരം ‘എഴുത്താ’ക്കുന്നത്. ജലം വാര്‍ന്നു നഗ്നമായ ഉടല്. ജനലിലൂടെ തൊട്ട കാറ്റില് നനവിന്റെ ഉടയാടപോലും പാറിപ്പോയി. വെറിവേനല് നാണം മറന്നുപോയി. “മരം പെയ്യും പോലെ മുടിയിഴകള് മാത്രം ഉടലിന്മേല് ഓര്‍മ്മയില്‍നിന്നെഴുതുന്നുണ്ട്”. പക്ഷേ, ഈ എഴുത്ത് വെള്ളം കൊണ്ട് രണ്ടു മൂന്നു വരകള് മാത്രം. വറ്റിപ്പോകുന്നവ. ചെരുപ്പുകുത്തിയെപ്പോലെ എഴുത്തുകാരിയുടേയും വിരലുകള് പിണഞ്ഞു തേഞ്ഞവ. “ഭക്ഷണം, വസ്ത്രം,പാര്‍പ്പിടം,പ്രണയം പ്രശംസ മറ്റിനം…” ആ വിരലുകള് തൊടുമ്പോഴേ ആത്മാവിനേ മാത്രം അറിയുന്ന പുസ്തകം പൊള്ളുന്നു. എങ്കിലും ഇവള്”പകലിരവായ് പിറക്കുന്ന കവിതയില് കാറ്റുപോലെ വികസിക്കുന്ന ജീവിതം” കൊതിക്കുന്നു. അപ്പോഴേയ്ക്കും മഴ. മരച്ചോട്ടിലിരുന്നു കവിത വായിക്കുന്ന ഇവള് പുസ്തകം പൂട്ടുന്നു. ചുണ്ടത്തഞ്ഞ ദാഹജലം തട്ടിത്തളരുന്നതു പോലെ കാത്തു കത്തിരുന്ന എന്തോ ഒന്ന് കൈവിട്ടുപോകുന്ന ഉല്‍കണ്ഠക്കാരിയാണ് അനിതാ തമ്പിയുടെ കവിത.\nകാടോ മരമോ മഴയോ സ്വപനം കാണുന്ന നഗരത്തില് നിന്ന് ഉള്‍നാട്ടിലേക്കെത്തുവാനും പുതിയ കാലത്തെ പെണ്‍കവിത് ധൈര്യപ്പെടുന്നു. നാട്ടുചൂരും ചുവയും ചൊടിയുമുള്ള കവിതകളമായി രാധാമണി ഐങ്കലത്ത് കൂട്ടത്തില് ഒത്തിരി വ്യത്യസ്ഥയാകുന്നു. നമ്മുടെ ഭാഷയും ഭക്ഷണവും ആഗോള തീന്മേശയിലെ വിഭവങ്ങളായിക്കൊണ്ടിരിക്കുന്ന പുതുകാലത്ത് രാധാമണി ഐങ്കലത്തിന്റെ ‘ചെരവനാക്കാ’ണ്. തേങ്ങയുടച്ചതിനിടയില് ചെരവനാക്കെങ്ങോട്ടോ കടന്നു കളഞ്ഞു. ഇവള്‍ക്ക് മിക്സര് ജാറിലെ വെറ്റ് ഗ്രൈന്ററിലെ ബ്ലേഡ് മതിയാകുന്നില്ല. കാരണം നാടന് പാചകത്തിന്റെ ലിയൊരരങ്ങാണിവള്‍ക്ക് ഒരുക്കാനുള്ളത്.\nഅവിയലിനു തലങ്ങും വിലങ്ങും ചതച്ചിടാന്\nഎരിശനു കറുമുറാ വറുക്കാന്\nചമ്മന്തിക്കു പൊടി മയക്കാന്”\nചാനലുകളിലെ മാജിക് ഷെഫ്, മാജിക് ഓവന്, വാല്‍ക്കണ്ണാടി പ്രിയം വദകള് വെച്ചുവിളമ്പിത്തരാത്ത നാടന് വിഭവങ്ങളാണിവ. ഇതേ ചിരവനാക്കിലാണിവള് “വാക്കുടച്ചു ചിരകു”ന്നത്. സ്വന്തം അരം കൊണ്ട് ചിരവനാക്കിന്റെ പല്ലുകള് രാകി രാകിയിവള് ശരിപ്പെടുത്തും. ഇങ്ങനെ കൂര്‍പ്പിച്ചെടുത്ത വാക്കുകളിലാണമ്മ കഥ പറയുക. അമ്മ കുടിച്ച നോവിന്റെ തുടര്‍ക്കഥ. “കനലടുപ്പില് വീണെരിഞ്ഞതക്ഷരം/ തിളച്ചു തൂവിയതുയിരിന് ഗീതകം. കഥയില്ലാത്തവളുടെ ഇക്കഥ ഉണ്ണിമ്മു മടുത്തുവെങ്കില് അവനു അച്ഛന്റെ കഥകള് കേള്‍ക്കാം. അമ്മയുടെ വയറ്റില് നിന്ന് പുറത്തു വരാന് അനിയത്തി തിടുക്കം കൂട്ടുന്നു- “എന്റെ കരള് കടഞ്ഞെടുത്തുരുക്കു തുമ്പിനാല് ഉണര്‍ച്ചതന് പുത്തന് കഥയെഴുതുവാന്.” അടുത്ത തലമുറയിലെ ശക്മായ പെണ്ണെഴുത്തിനെ അമ്മ സ്വപ്നം കാണുന്നു.\n“അടുപ്പത്തെ കടലയിലേക്ക് തേങ്ങമസാല വറുങ്ങനെയോ വെറുങ്ങനെയോ എന്ന് ഉള്ളി തക്കാളിയോടു സംശയിക്കുമ്പോള്” പെണ്ണിന്റെ ഗൃഹപാഠം തുടങ്ങുന്നു- വറുത്തരച്ച് (ലോപസന്ധി)പെറുക്കിയടി(സമസ്ത പദം) അലക്കി വിരിക്ക് വിരിച്ചലക്ക്(സാമാന്യവാക്യം.) അടുപ്പത്തെ കനലില് വീണ് കവിത ഉരുകിനീറിപ്പിടയുമ്പോള് കാറ്റു ചുഴറ്റിയിട്ടു കൊടുക്കുന്നു, ” ഒരു വാക്കിന്നാ പിടിച്ചോ”. അകത്തു കടക്കാന് പതിയെ വാതില് തുറന്നു തരൂവെന്ന് പറഞ്ഞ ‘അവനാ’ണീ വാക്ക്. ഇവള്‍ക്കിവനെ സല്‍ക്കരിക്കന് നേരമില്ലല്ലോ. മുറ്റമടിച്ചു പാത്രം മോറണം. വിറകു കീറി അടുപ്പില് തീ കൂട്ടണം എയ്ക്കണം പച്ചക്കറിയുംപാലും പാത്രവും വാങ്ങണം ബസ്സില് കയറി ജോലിക്കു പോണം എഴുതണം പ്രസംഗിക്കണം പ്രകടനത്തില് പങ്കെടുക്കണം തിരക്കുകള് തീര്‍ന്ന് അവളവനെ തേടി. അവന് വന്നില്ല. ഒടുവില് ചത്തുപോയ അക്ഷരങളില് ചികഞ്ഞുപെറുക്കി അവളവനെ വീണ്ടെടുത്തു.\nകോളനീകരണത്തോടെ നമുക്ക് നഷ്ടപ്പെട്ടത് നാട്ടു ദൈവങള് കൂടിയാണു. അവരെയൊക്കെ അപരിഷ്കൃതരെന്നും അവരിലുള്ള വിശ്വാസത്തെ അന്ധവിശ്വാസമെന്നും തള്ളിക്കളയാന് സായ്പാണു നമ്മോടു പറഞ്ഞത്. വെളുത്തവന് തന്ന ഏകദൈവത്തെ അവതാരമായ മര്യാദാപുരുഷോത്തമനാക്കി രൂപം മാറ്റി നമ്മുടെ ഭക്തി കവിത മോക്ഷം പ്രാപിച്ചു. അമ്മയും അച്ഛനും മകനും മകളും ചേച്ചിയും അനിയത്തിയും കൂട്ടുകാരനും കാമുകിയും കാമുകനും ഉണ്ണിയുമൊക്കെയായ ആണും പെണ്ണും കുഞ്ഞും മരവും മൃഗവും മത്സ്യവും പക്ഷിയുമായ പലപല ദൈവങളേയും ഉത്തമ മണിപ്രവാളത്തില് നാം ഒരേ തരമായി നിലവാരപ്പെടുത്തി. വെളുത്തവന്റെ ശാസനത്തിനു വിധേയരായവര് ഇവുടുത്തെ സര്‍പ്പക്കാടുകള് വെട്ടി വെളുപ്പിച്ചു. ആധുനികതയും ശാസ്ത്രവും ജയിച്ചതായും ലോകം പുരോഗമിച്ചതായും നമ്മള് വിശ്വസിച്ചു. നവോത്ഥാനകാലത്തു നിന്നും വ്യത്യസ്തമായി അതേതുടര്‍ന്നുവന്ന ആധുനികത ആഗോളമൂലധന നിക്ഷേപങള് നേരിട്ടു സ്വീകരിച്ചു. സമൂഹത്തിലും സാംസ്കാരികത്തിലും ജീവിതത്തിലും ഇതിന്റെ തിരുത്തലുകള് കൂടിയുള്‍പ്പെട്ടതാണു പുതിയ കാലം.\nഎപ്പൊഴും ദൈവങള് കവയിത്രിക്കൊപ്പമുണ്ട്. കൊത്തങ്കല്ലാടാന് കുട്ടിച്ചാത്തനും അട്ടക്കളമെഴുതാന് അഞ്ജനമണിനാഗവും പരിഭവിക്കന് ഉണ്ണിഗണപതിയും ഇണങ്ങാനും പിണങ്ങാനും കൃഷ്ണനും സങ്കടമിറക്കന് ശിവനും ഇടവും വലവുംഭഗവതിമാര്. ഇവര്‍ക്കിരിക്കന് അലങ്കരിച്ച് മണിമന്ദിരങള് വേണ്ട മുക്കാലി പീഠമോ നാലു മരക്കൂടോ മതി. ഒരിതള് പൂവ് ഒരു തിരി നാളം ഉള്ളുതൊട്ടൊരു വിളി. എളുപ്പം തൃപ്തിപ്പെടുത്താവുന്ന ഈ ദൈവങ്ങള്‍ക്ക് വെടിക്കെട്ടിനു നസ്രാണിയും കച്ചോടത്തിനു മാപ്ലയും വേണം. അതോടെ ദൈവങ്ങള് ഹിന്ദുവിന്റേതു മാത്രമല്ലാതാകുന്നു എല്ലവരുടേതുമാകുന്നു. പാവപ്പെട്ട നമ്മുദെ സ്ഥിതി കൊണ്ട് ഈ പരകോടി ദൈവങ്ങളെ മറുനാടന് പരിഷ്കാരത്തിന്റെ പേരില് നാമെന്തിനാണൂ വലിച്ചെറിയുന്നത്?\nവെളുത്ത ബലരാമന് കാളിന്ദിയെ മെരുക്കുമ്പോള് നമ്മളതിനെ ജലസേചനമെന്നു വിളിച്ചു “വന് കരിംകള്ളിയാം കാളിന്ദി നിന്നെ ഞാനെന് കരി കൊണ്ട് വലിച്ചിഴക്കും”\nഎന്നാല് ആദിവാസി പ്രശ്നങളുടെ നേരറിയുമ്പോല് നമുക്കീ മര്‍ത്യവീര്യത്തെ അഭിനന്ദിക്കാന് കഴിയാതെ വരുന്നു. രാധാമണി അയിങ്കലത്തിന്റെ “കാളിന്ദി” ഇങ്ങനെ നിരവധി വായനക്കര്‍ക്കു വഴങ്ങുന്ന പാഠം കൂടിയാകുന്നു ” കറുമ്പി നിന്നുടെ കുറുമ്പും വമ്പുമെന് കരബലത്താല് ഞാനകലെ പായിക്കു”മെന്നു ബലരാമനറുമ്പോള് കാളിന്ദി കണ്ണനെ , ബലരാമന്റെ അനുജനെയന്വേഷിക്കുന്നു. പ്രേമത്തില് മുരളിയൂതി മനം കവര്‍ന്നവന്. എന്തിനാണു ബലരാമനിങ്ങനെ ക്ലേശപ്പെടുന്നത്? അവന്റെ അനുജന് വന്നുകൊള്ളട്ടെ\n” ഒരൊറ്റ മാത്ര വന്നവന് വിളിക്കുകില്\nഅവന് കലലോലന് അറിവായ് ഇഷ്ടമായ്\nനിറവായ് താങ്ങായ് അരികിലുണ്ടെങ്കില്\nവ്യഥയാല്, കാളിന്ദി തിരിഞ്ഞൊഴുകുമോ\nകറുത്ത ഇടയനെ പ്രേമിക്കുന്ന കാട്ടുപെണ്ണിനെ ചൂഷണം ചെയ്യുന്ന വെളുത്ത ബലിഷ്ഠന്. പെണ് പ്രണയത്തിന്റെ ഏകോച്ചുവത. ജൈവപ്രകൃതിയുടെ അലിവും നിറവും. കാളിന്ദിക്ക് ഒരേ സമയം സ്ത്രീ വായനയും ദലിത് വായനയും പാരിസ്ഥിതിക വ്യഖ്യാനവും സാധ്യമാണു.\nമലയാളത്തിലെ അപൂര്‍വം കറുത്ത കവിതകളില് ഒന്നായി കാളിന്ദിയെന്ന പെണ് കവിതയെ അടയാളപ്പെടൂത്താം.\nസ്നേഹം, മകള്, അമ്മ, ഭ്രാന്തി എന്നിങ്ങനെയുള്ള നുറുങ്ങുകളും കവിതകളുടെ കൂട്ടത്തിലുണ്ട്. അടുക്കള തന്ന് അക്ഷരവും ദുഖം തന്ന് സ്വപ്നങ്ങളും കൊണ്ടുപോയ അമ്മയോട് സവിശേഷമായൊരു മമതാതലം കവിതകള് പുലര്‍ത്തുന്നു. പിറന്നാളൂട്ടുമ്പോള് അമ്മ പിന്നെയും പിന്നെയും പാലൂട്ടുകയാണു അമ്മയില്ലാത്ത കുട്ടിക്കു പിറന്നാളില്ല” എന്നു ‘പിറന്നളമ്മ’. ” ഓമനേ അമ്മത്തുലാസിന് തട്ടില് നിറയെ നീ കദനങ്ങളും ഏതു തട്ടാണു താഴ്ന്നീടുന്നൂ?” വെന്നു ‘തുലാസ്” അമ്മയെന്ന പെണ്ണിന്റെ കണ്ണീര് നോവുകള് തിരിച്ചറിയല് മാത്രമല്ലിതു. അമ്മയോടു മകള് പുലര്‍ത്തുന്ന ദൃഢമായ ഈ സാഹോദര്യം പുരുഷനിര്‍ണയത്തിലെ അമ്മ രതിയെന്ന ഈഡിപ്പല് ഭാവമോ പുതിയ വ്യാഖ്യാനങള് അന്വേഷിച്ചുകൊണ്ടിരിക്കുന്ന സ്വവര്‍ഗരതി പ്രണയമോ അതോ അതിലപ്പുറമുള്ള വല്ലതുമൊക്കെയോ?\nനാട്ടു കഴ്ച്കളും നാട്ടുപദങ്ങളും നിറയെയുള്ള നാട്ടുമലയാളത്തിന്റെ തെളിമ രാധാമണി അയിങ്കലത്തിന് കവിതകളില് നിറയെയുണ്ട്. കൊല്ലാന് കൊണ്ടുപോകൂന്ന കന്ന്, എടവത്തിലെ കൊന്ന, മുക്കാലിപ്പീഠം, നാലൂമരക്കൂട്, തീയൊളിച്ച് ചോന്ന കണ്ണ്, ഓളം വേണ്ടാ വട്ടങ്ങള്, രാവാട, ഉയിരൂമുര്‍ച്ചയും, ഏരിശന്, കറുമുറ,ഏന്നിങ്ങനെ പോറ്റുന്ന കന്നിനേയും മീനം മേടത്തിലെ പൂത്തുന്ജ്ഞകൊന്നയുമറിയാവുന്നവര്‍ക്കുള്ളത്. ഇവയില് തന്നെ ഓളം വേണ്ടാ വട്ടങ്ങള്, രാവാട എന്ന തരം പുതു പ്രയോഗങ്ങള് ഭാഷയോടുള്ള കൂറ് പ്രഖ്യാപിക്കുന്നു. ബോധപൂര്‍വ്വമുള്ള സിദ്ധാന്തജാഡകളല്ല നേരനുഭവ ങ്ങളാണു കവിതയുടെ ശക്തി. നിത്യ ജീവിതത്തിലെ അവസാനിക്കാത്ത പ്രാരാബ്ധങ്ങള്‍ക്കിടയില് ചറുപിറുന്നനെ ചിലതു തനിയെ പുലമ്പുന്ന, ഒരിത്തിരി കുസൃതിയും കുന്നായ്മയുമൊക്കെയുള്ള തനി ഉള്‍നാട്ടുപെണ്ണിനെ പോലാകുന്നു രാധാമണിയുടെ കവിത.\nകവിതയുടെ വരേണ്യമായ പഴയ രാജപാതയിലേക്കു പുതിയ പെണ്ണുങ്ങള് ഇടിച്ചു കയറിക്കൊണ്ടിരിക്കയാണു. അങ്ങനെ കവിതയൊഴുക്കും വഴിമാറിക്കൊണ്ടിരിക്കുന്നു . ഒ വി ഉഷ, ലളിതാലെനിന്, പി. പി. ജാനകിക്കുട്ടി, പ്രമിളാദീവി, സാവിത്രിരാജീവന്, ഇന്ദിര അശോക് എന്നിങനെ ഒരു മുതിര്‍നിരയും അതോടൊപ്പം കവിതാ ബാലക്രിഷ്ണ്‍ന്, ബിലു സി നാരയനണ്, രജനി മന്നാഡിയാര്, ലോപ, ധന്യാരാജ് എന്നിങ്ങനെ തുടര്‍നിരയും ഈ പഠനത്തില് നിന്നും ഒഴിവായിട്ടുണ്ട്. എല്ലാ തിരഞ്ഞെടുപ്പുകളും ഒരു പരിധി വരെ ആപേക്ഷികവും അപൂര്‍ണവുമായിരിക്കും. ആ നിലക്ക് ഈ പഠനത്തിലെ തെരെഞ്ഞെടുപ്പുകളും കുറ്റമറ്റതായിരിക്കില്ല. പ്രാതിനിധ്യരീതിക്ക് പരിമിതികളുണ്ടെന്നിരിക്കെത്തന്നെ അതിന്റെ സാധ്യതകളെ ഉപയോഗിക്കുകയാണു പ്രായോഗികമായത്. അതിനാലിങ്ങനെ നിഗമനങള് ക്രോഡീകരിക്കുന്നു.\n1.വീടകത്തുനിന്നു പുറത്തുകടക്കാന് കഴിയാതെ പുതിയ പെണ് കവിത വിഷമിക്കുന്നു. വിജയലക്ഷ്മി തൊട്ടു രാധാമണി വരെയുള്ളവരുടെ കവിതകളില് വീട് ഒരു തടവറയാണു. രക്ഷപ്പെടാന് കൊതിച്ചു പുറത്തീക്കോടാന് വെമ്പുന്നു. എന്നാല് വീട്ടുപടിക്കലെത്തുമ്പോള് കേള്‍ക്കുന്ന അധികാരസ്പര്‍ശമുള്ള ഒരു വിളി, കുഞ്ഞു കരച്ചില്, പാത്രം വീഴുന്ന ഒച്ച- കവിത പരിഭ്രമിച്ചു അകത്തേക്കുതന്നെ പിന്തിരിഞ്ഞോടുകയായി. വിയര്‍ത്തു കിതച്ച്.\n2.കൂട്ടത്തില് അടുക്കളപ്പുക മണക്കാത്തത് രോസ്മേരിയുടെയും ഗിരിജയുടെയും കവിതകള് . വിജയലക്ഷ്മി, അനിതാതമ്പി, രാധാമണി അയിങ്കലത്ത് എന്നിവരില് രുചിഭേദങ്ങളായും പാചകമട്ടുകളായും കവിതയില് അടുക്കള ഇടം നേടുന്നതു കാണാം.\n3.സ്ത്രീജീവിതം മുഖ്യധാരയില് നിന്നു പ്രാന്തവത്കൃതമാണു. എന്നലിതിനു ഒരൊറ്റ മുഖമല്ല ഉള്ളത്. നിലവിലുള്ള സ്ത്രീജീവിതത്തിന്റെ നിലവാര മാതൃകകള് മാത്രമാണു പുതിയ പെണ് കവിതയിലേക്ക് കടന്നുവന്നിരിക്കുന്നത്. സ്ത്രീ ജീവിതത്തിന്റെ തന്നെ പുറമ്പോക്കുകളോ വളവുകളോ തിരിവുകളോ മറുപുറങ്ങളോ കവിതകളില് അനുഭവപ്പെടുന്നില്ല.\n4.മെരുക്കലിന്റെ വേദനകള് എല്ലാ കവിതകളിലുമുണ്ട്. ഒതുക്കിപ്പിടിച്ച മുരള്‍ച്ചകളും അറിയാതെ പുറത്തുവരുന്ന അലര്‍ച്ചകളും അടക്കിയ തേങ്ങലുകളും പരുവപ്പെടുത്തലിനോടുള്ള കലാപങ്ങളാകുന്നു. സ്വയം വീണ്ടെടുപ്പിന്റെയും കണ്ടെടുക്കലിന്റെയും അനിവാര്യമായ വഴികളിലേക്ക് കവിത എത്തിച്ചേരുന്നതങ്ങനെയാണ്. പുറം ലോകം മാറ്റിവെച്ച് അതു കൂടുതല് കൂടുതല് ഉള്ളിലേക്ക് വലിയുന്നു. ഏറ്റവും അകത്തു നിന്നു മറ്റൊരു പുറത്തെ പറിച്ചെടുത്ത് പുറത്തേക്ക് വലിച്ചിടുന്നതിന്റെ നോവും ഈ കവിതകളില് എവിടെ തൊട്ടാലുമറിയാം.\n5.വിഷയവും വിഷയിയും തമ്മിലുള്ള അഭേദാവസ്തയാണു പെണ്‍കവിതയുടെ മറ്റൊരു സവിശേഷത. എഴുത്തിനെ എഴുതുന്നവളില് നിന്നു അടര്‍ത്തിയെടുക്കാന് കഴിയായ്ക. കവിതയെഴുത്തിലെ സംഘര്‍ഷങ്ങള് പെണ്‍ജീവിതത്തിന്റേതു തന്നെയായിരിക്കുന്നു.\n6.പൂര്‍വ്വകാവ്യങ്ങളെ വിചേഛ്ദിക്കുന്ന പ്രവണത കവിതകളില് പ്രകടമാണു.ഉദാ: കാളിദാസന് ഞ്ജാനപ്പാന, നളിനി, രമണന്, പൂതപ്പാട്ട്, കണ്ണീര്‍പ്പാടം എന്നിവയുടെ നിലപാടുഅളെ പ്രശ്നവത്ക്കരിക്കുന്നു.\n7.രാധാമണി അയിങ്കലത്തിന്റെ കവിതയൊഴിച്ചുള്ളവയില് നഗര ജീവിതം തുടിക്കുന്നു. നഗരത്തിലിരുന്നു കൊണ്ടുള്ള കാഴ്ചകളും അനുഭവങ്ങളും ഓര്‍മ്മകളും കിനാവുകളുമാണിവ നിവേദിക്കുന്നത്. ആ ‘സോഫിസ്റ്റിക്കേഷന്’ ഭാഷയില് പ്രകടമാകുന്നു. മലയാളത്തിന്റെ പ്രാദേശിക ഭേദങല് കാവ്യശൈലിയെ ബാധിക്കുന്നതേയില്ല. ഉള്‍നാട്ടുജീവിതവും ഭായഷയുമാണു രാധാമണിയുടെ പ്രത്യേകത.\n8.പ്രണയഭാവത്തിന്റെ അതിതീവ്രമായ സംഘര്‍ഷങള് എല്ലാ കവിതകളും പങ്കുവെക്കുന്നു. നിരാസത്തിന്റെ , തിരസ്കാരാത്തിന്റെ, അവഗണയുടെ തീക്തമായ അനുഭവങളാണു ഇന്നോളം പ്രണയികള് പ്രണ്‍യിനികള്‍ക്കു നല്‍കിയത്. സഹ്യമായ നിരാശയും അപമാനവും.. സ്വയം ഒരപരയായി ഇവള് മാറുന്നു. മറ്റുചിലപ്പൊള് അപരിചിതവും അദൃശ്യവുമായ അപരസാന്നിധ്യമാക്കി അവനെ മാറ്റുന്നു. ആത്മപീഡനത്തിന്റെയും പരപീഡനതിന്റെയും ഭാരം ഇവള് ഏറ്റെടുക്കുന്നു. തന്നുള്ളിലെ പ്രണയംആവിഷ്കരിക്കാനോ അതവനിലേക്ക് സംക്രമിപ്പിക്കാനോ ശ്രമിക്കുന്നവള് അനാവൃതയാകുന്നു. ഈ അനാവരണമാകുന്നു ഇവളുടെ എഴുത്ത്. അതിനിവള്‍ക്കൊരു മറുഭാഷ വേണം.അങ്ങനെ എഴുത്തിനായി നഗ്നമായ ശരീരമോ മനസ്സോ ആത്മാവുതന്നെയോ ഇവള് ധൂര്‍ത്തടിക്കുന്നു.\n9.കവിതകളില് ഒന്നും തന്നെ പുരുഷന് പെണ്ണിന്റെ ആദര്‍ശമാതൃകയാകുന്നില്ല. പെണ്ണെന്ന നിലക്കുള്ള വ്യത്യാസങ്ങളെ പെണ്ണായിത്തന്നെ ഇവ അടയാളപ്പെടുത്തുന്നു.\n10.അഞ്ച് പഠനമാതൃകകളും അഞ്ച് വ്യതിരിക്ത കാവ്യശൈലികള് തന്നെ. ഒരാളുടേത് മറ്റൊരാളില് നിന്നു തീര്‍ത്തും വ്യത്യസ്തം . പ്രമേയസ്വീകരണത്തിലും ആവിഷ്കാര രീതിയിലുമുള്ള വൈവിധ്യം കൂടുതലുള്ളത് കൂട്ടത്തില് ഏറ്റവും മുതിര്‍ന്ന വിജയലക്ഷ്മി കവിതകളിലാണ്. ഏറ്റവും ഇളയ രാധാമണിയും ഈ വഴിക്കാണ്. എന്നല് ഗിരിജയുടേയും റോസ്മേരിയുദേയും കവിതകളില് വൈവിധ്യങ്ങളില്ലെന്നു മാത്രമല്ല,ഏകാന്തതകൊണ്ട് ചിലപ്പോഴെങ്കിലും വിരസമാവുകയും ചെയ്യുന്നു. ഏതു പരിമിതികള്‍ക്കുള്ളിലുംഇവയോരോന്നും പുതിയകാല ജീവിതത്തെ അവഗണിക്കും മട്ടില് നേരു നേരായി പകര്‍ത്തുന്നു. സംവേദന ഭാവുകതകളിലെ പെണ്മയെയറിയിച്ചുകൊണ്ടുതന്ന.\nആശ്രയിച്ചത്: വിജയലക്ഷ്മി, റോസ്മേരി, വി എം ഗിരിജ, അനിതാതമ്പി, രാധാമണി അയിങ്കലത്ത് എന്നിവരുടെ കവിതകളെ\n10 Responses to “പെണ്‍കവിതയിലെ പുതുമാണ്‍പുകള്”\n1 മനോജ് കുറൂര് ഒക്ടോബര് 22, 2010 -ല് 3:22 pm\nടീച്ചറുടെ പഠനം നന്നായി. തെരഞ്ഞെടുത്ത കവികളുടെ കവിതകള് ആഴത്തില്‍ത്തന്നെ വിശകലനം ചെയ്തിരിക്കുന്നു. ഓരോ കവിയുടെയും വഴികളുടെ പിരിവുകള് എവിടെയെന്നും കൃത്യതയോടെ വിവരിച്ചിരിക്കുന്നു. ഈ ശ്രമത്തിനു നന്ദി. എങ്കിലും സാവിത്രി രാജീവന് ഈ തെരഞ്ഞെടുപ്പില്‍ത്തന്നെ ഉള്‍പ്പെട്ടിരുന്നുവെങ്കില് നന്നായിരുന്നു. ഈ പതിപ്പില് ഉള്‍പ്പെട്ട കവികളെ എങ്ങനെ സമീപിക്കുന്നു എന്നുകൂടി അറിയാന് ആകാംക്ഷയുണ്ട്. കവിതയ്ക്കുവേണ്ടി അധികം നിരൂപകര് സമയം കണ്ടെത്താത്ത ഒരു കാലത്ത് സൂക്ഷമായ ഒരു വിശകലനം നിര്‍വഹിച്ചതിലുള്ള പ്രത്യേകസന്തോഷം ഒന്നുകൂടി രേഖപ്പെടുത്തട്ടെ.\n2 അന്യന് ഒക്ടോബര് 23, 2010 -ല് 6:57 pm\nമനോജ് പറഞ്ഞതിനോട് ഞാനും യോജിക്കുന്നു…. ഈ ലക്കത്തിലെ കവിതകളെ എങ്ങനെ നോക്കി കാണുന്നു എന്ന് കൂടി പറഞ്ഞിരുന്നെങ്കില്…. ഒരു ആഗ്രഹം പോലെ…. പക്ഷെ ടീച്ചറുടെ പഠനം നന്നായി… നല്ല അവഗാഹതോട് കൂടിയ പഠനം… ഒന്നിലും സംതൃപ്തി ലഭിക്കാത്തവര് ആണോ കവയിത്രികള്? കവിതകള് വായിക്കുമ്പോള് സംശയം? പരാതിപ്പെട്ടികളുടെ ഭാണ്ഡം ആണോ അവര് പേറി നടക്കുന്നത്?\n3 jyothi ഒക്ടോബര് 24, 2010 -ല് 12:19 am\nപെൺകോലായിലെ ഈ ആമുഖപഠനത്തിന്റെ പ്രസക്തി എത്രത്തോളം എന്നു മനസ്സിലാവുന്നില്ല. അഞ്ചുകൊണ്ട് അഞ്ചിനെത്തന്നെ പഠിക്കാനാവില്ല എന്നിരിക്കേ അഞ്ചുകൊണ്ട് അഞ്ഞൂറിനെ അവതരിപ്പിക്കാൻ ശ്രമിച്ചത് തീരെ ശരിയായില്ല(കൊതിക്കെറുവു പറയുന്നതല്ല,കവികളിൽ സ്വന്തം സ്ഥാനം എവിടേയാണെന്ന നല്ല വിശ്വ്വാസത്തോടേയാണ് എഴുതുന്നത് ).ഇ- മാധ്യമമമാവുമ്പോൾ വിഷയത്തിനു ഇത്രഗൗരവം മതി എന്നു വെച്ചാണോ?\nസാവിത്രിരാജീവൻ ലളിതാലെനിൻ,ദേവി ,സുജാതാദേവി, പ്രമീളാദേവി, ലക്ഷ്മീദേവി,ഗീതാഹിരണ്യ്യൻ , ആശാലത,ഇന്ദിരാ അശോക്, വി കെ ഹേമ,ബിന്ദുകൃഷ്ണൻ,കണിമോൾ, എം പി പവിത്ര,കവിതാ ബാലകൃഷ്ണൻ,സംപ്രീത,അഭിരാമി,ഒന്നാഞ്ഞു തിരഞ്ഞാൽ പെറുക്കിയെടുക്കാവുന്നവ ഇനിയും. ദേവസേന,സറീന, ഹേനാരാഹുൽ,ഡോണമയൂര തുടങ്ങിയ ബ്ളോഗർമാർ വേറെ..ചിലരുടേയൊക്കെ പേരെങ്കിലും പരാമർശിച്ചിട്ടുണ്ടെന്നതു മറക്കുന്നില്ല.\n‘എല്ലാ തിരഞ്ഞെടുപ്പുകളും ഒരു പരിധി വരെ ആപേക്ഷികവും അപൂര്‍ണവുമായിരിക്കും. ആ നിലക്ക് ഈ പഠനത്തിലെ തെരെഞ്ഞെടുപ്പുകളും കുറ്റമറ്റതായിരിക്കില്ല. പ്രാതിനിധ്യരീതിക്ക് പരിമിതികളുണ്ടെന്നിരിക്കെത്തന്നെ അതിന്റെ സാധ്യതകളെ ഉപയോഗിക്കുകയാണു പ്രായോഗികമായത്. അതിനാലിങ്ങനെ നിഗമനങള് ക്രോഡീകരിക്കുന്നു.’\nവായിക്കാതെ വിട്ടുപോയവയെക്കുറിച്ച് ലേഖിക സ്വയം ന്യായീകരിക്കുന്നതുകൊള്ളാം .\nഒന്നിലും സംതൃപ്തി ലഭിക്കാത്തവര് ആണോ കവയിത്രികള്? കവിതകള് വായിക്കുമ്പോള് സംശയം? പരാതിപ്പെട്ടികളുടെ ഭാണ്ഡം ആണോ അവര് പേറി നടക്കുന്നത്?\nഒരാളുടെ സംശയം സംശയം\nശരിയാണ് കവിതകൾ വായിക്കാതെ ഈ പഠനം മാത്രം വായിക്കുന്നവർ\nഈ സംശയം തോന്നുക സ്വാഭാവികം\nഅതല്ലെങ്കിൽപിന്നെ കോലായയയോട് നീതിപുലർത്താൻ അതിലെത്തിയ കവിതകളുടെ പഠനം ആവാമായിരുന്നു . അതും നടന്നില്ല..\nചുരുക്കത്തിൽ ഇല്ലത്തൂന്നിറങ്ങി അമ്മാത്തേയ്ക്ക്..\n4 ശ്രീകുമാര് കരിയാട് ഒക്ടോബര് 24, 2010 -ല് 2:59 am\nപി. ഗീത തന്റെ പതിവ് സ്ത്രീ തീവ്രവാദം ഇവിടെയും തുടരുന്നു. സാവിത്രി രാജീവനെപ്പോലുള്ള , പ്രാതിനിധ്യസ്വഭാവമുള്ള കവികളെ ഒഴിവാക്കിയത്, തെറ്റുതന്നെയാണ്. അന്തസുണ്ടെങ്കില് ഗീത അവരോട് മാപ്പുപറയണം.\n5 rajan nair ഒക്ടോബര് 24, 2010 -ല് 7:43 am\nഗീതയുടെ –എഴുത്ത് വായിച്ചു. ശരിക്കും മനസ്സിരുത്തി തന്നെ.\nഉള്ളത് പറയട്ടെ. ഉലക്കക്കടിക്കല്ലേ..\nനാട്ടിന്‍പുറങ്ങളിലെ വിടുകളില് വന്നിരുന്ന് ഹസ്തരേഖശാസ്ത്രം പറയുന്ന കുറത്തിയെ ഓര്‍മവന്നു ഇത് വായിച്ചപ്പോള്.\nചുമ്മാ മുറ്റത്ത് വന്നിരുന്ന് മുറുക്കിത്തുപ്പി വൃത്തികേടാക്കി …\nwhat I felt is that you didnt read any of the poets or there poems correctly or seriosly, not even attempted. Just felt that you were trying to insult woman poets …\n6 mumthazmymoonath ഒക്ടോബര് 26, 2010 -ല് 7:45 am\nഗീത പതിവ് ശ്യ്ലിയില് നിന്ന് മാറാതെ നിരൂപിച്ചു.ഗീതയ്ക് കവിതയെ കുറിച്ചുള്ള കാഴ്ചപ്പാടുകള് തീരെ ആഴമില്ലാതതാണ് എന്ന് വീണ്ടും തെളിയിച്ചു.പുതിയ കവിതയെ പറ്റി പറയുന്നെന്ന മട്ടില് പണ്ട് പറഞ്ഞതൊക്കെ ആവര്‍ത്തിക്കുന്നു.ഗീതയുടെ ആ പഴയ പുസ്തകത്തെ ഗീത അനുകരിച്ചു കൊണ്ടേയിരിക്കുന്നു.ഭാഷാപോഷിണിയിലെ രാമായണം വായനയിലും ഇത് തന്നെ കാണാം.പുതിയ tools കണ്ടെതെണ്ടാതിന്റെ ആവശ്യകത ഗീത മനസിലാക്കുക\n7 devaraj ഒക്ടോബര് 29, 2010 -ല് 8:07 pm\nവളരെ ഗഹനമായ പഠനം, അതെ സമയം ഒരു കവിത പോലെ ആസ്വാദ്യം. നല്ല സൂക്ഷ്മത. കവിതയിലെ ഒരു സാദാരണക്കാരന് എന്ന നിലക്ക് എനിക്ക് ഇത് ഒന്നുകൂടി വായിക്യണം. ഗീത (ചിലത് വായിച്ചിട്ടുണ്ടെന്നല്ലാതെ ആരാന്നെന്നു എനിക്കറിയില്ല). എന്തായാലും മലയാള നാട്ടില് ഇത്തരം ഒരു ലേഖനം എഴുതിയതിനു നന്ദി.\nമലയാള നാട് അട്മീനുകളെ അഭിന്ദിക്കുന്നു.\n8 ഗീത നവംബര് 1, 2010 -ല് 3:28 pm\nകവിതാപഠനത്തിന്റെ പ്രതികരണങ്ങള് കണ്ടു. എന്നെ വാഅയിച്ചതിനും വിലയിരുത്തിയതിനും എല്ലാവര്‍ക്കും നന്ദിയുണ്ട്. സാവിത്രി രാജീവനെ പഠനത്തില് ഉള്‍പ്പെടുത്താമായിരുന്നുവെന്ന മനോജിന്റെ അഭിപ്രായം. 1997- ല് പുറത്തിറങ്ങിയ എന്റെ കണ്ണാടികള് ഉടയ്ക്കുന്നതെന്തിന് എന്ന പുസ്തകത്തില് സാവിത്രി രാജീവന്റെ കവിതയെക്കുറിച്ചുള്ള വായന ഉണ്ട്. അതിലപ്പുറം അവരുടെ കവിതകളെ പറ്റി ഇപ്പോള് എനിക്കൊന്നും പറയാനില്ല മനോജേ. സ്വയം ആവര്‍ത്തിക്കാന് ഞാന് താല്പര്യപ്പെടുന്നില്ല.\nഇനി സാവിത്രി രാജീവനോട് മാപ്പ് ചോദിക്കണം എന്നത്. ഇത് ഒരഭിപ്രായത്തിന്റെയോ നിര്‍ദ്ദേശത്തിന്റെയോ സ്വരമായിട്ടല്ല എനിക്ക് അനുഭവപ്പെടുന്നത്. ഏകപക്ഷീയമായ ഒരു ആജ്ഞ ആയിട്ടാണ്. എന്റെ പഠനത്തില് ആരെ ഉള്‍പ്പെടുത്തണം എന്ന് തിരുമാനിക്കേണ്ടത് ആത്യന്തികമായി ഞാന് തന്നെ ആണ്. അവരവരുടെ മുന് ഗണനയനുസരിച്ചുള്ള പ്രതിനിധികളെപ്പറ്റി ആര്‍ക്കും എഴുതാവുന്നതാണ്. ആരും തടയുന്നില്ല. അതിലെല്ലാം അവരുദ്ദേശിക്കുന്ന ചിലരെ മറ്റുള്ളവരുടെ പഠനം ഉള്‍പ്പെടുത്തിയില്ല എന്നത് മാപ്പ് ചോദിക്കേണ്ട ഒരു കുറ്റമായി കരുതാനുള്ള വിഡ്ഡിത്തം എനിക്കില്ല. അത് മറ്റൊരുതരം തിരഞ്ഞെടുപ്പ് സ്വാതന്ത്ര്യത്തിന്റെ വിഷയമാണ്. ജനാധിപത്യബോധമുള്ളവര്‍ക്ക് മനസ്സിലാകുന്നത്.\nപിന്നെ ഫെമിനിസ്റ്റ് തീവ്രവാദമെന്ന ആരോപണം. സരിയാണ്. ഇത്രയധികം പുരുഷാധിഷ്ഠിതം ആയ സാസ്ംകാരികലോകത്ത് ഫെമിനിസ്റ്റ് തീവ്രവാദിയായിരിക്കാന് ഞാന് നിശ്ചയിച്ചിരിക്കുന്നു. പെണ്ണിനു വേണ്ടി സംസാരിക്കുന്ന പെണ്ണിനെ ഫെമിനിസ്റ്റ് തീവ്രവാദിയെന്ന് അധിക്ഷേപസ്വരത്തില് കുറ്റപ്പെടുത്തുന്ന ഏത് ആണധികാരിയും ഇപ്പറയുന്ന ഫെമിനിസ്റ്റ് തീവ്രവാദത്തിന്റെ സാധൂകരണമായി തിരിച്ചറിയുകയും ചെയ്യുന്നു.\n2 പെണ്‍കവിതയിലെ പുതുമാണ്‍പുകള് | indiarrs.net Classifieds | Featured blogs from INDIA. ട്രാക്ക്‍ബാക്ക് on ഒക്ടോബര് 24, 2010 -ല് 7:24 pm


ആഗസ്റ്റ് 31: വിശുദ്ധ അയ്ദാന് | Lifeday: Catholic Online News Malayalam\nHome Daily Saints ആഗസ്റ്റ് 31: വിശുദ്ധ അയ്ദാന്\nആഗസ്റ്റ് 31: വിശുദ്ധ അയ്ദാന്\n634-ല് നോര്‍ത്തംബ്രിയായിലെ രാജാവായി വാഴ്ചയേറ്റ വി. ഓസ്വാള്‍ഡ്, തന്റെ രാജ്യത്തിലെ വിഗ്രഹാരാധകരുടെ മാനസാന്തരത്തിനുവേണ്ടി പ്രവര്‍ത്തിക്കുവാന് ഒരാളെ കൊടുക്കണമെന്ന് അയോണായിലെ സന്യാസിമാരോട് ആവശ്യപ്പെട്ടു. അതനുസരിച്ച് അയോണായില് നിന്നും വന്ന സന്യാസിയാണ് അയ്ദാന്.\nഅയര്‍ലണ്ടില് ജനിക്കുകയും വി. സെനന്റെ കീഴില് ആദ്ധ്യാത്മിക പരിശീലനം നേടിയതിനുശേഷം അയോണായിലെ സന്യാസ സഭയില് അംഗത്വം വരിക്കുകയും ചെയ്തു എന്നതൊഴികെ അയ്ദാന്റെ പൂര്‍വ്വകാലത്തെ സംബന്ധിച്ച് മറ്റൊന്നും അറിയാനായിട്ടില്ല.\nഓസ്വാള്‍ഡ് അയ്ദാനെ സ്വീകരിച്ച് ലിന്‍ഡിസ്ഫാന് രൂപത കേന്ദ്രമാക്കി നാട്ടിലുടനീളം പ്രേഷിതപ്രവര്‍ത്തനങ്ങള് സമാരംഭിക്കുവാന് ചുമതലപ്പെടുത്തി. ഭക്തി, വിനയം, സഹിഷ്ണുത മുതലായ വിശിഷ്ടഗുണങ്ങളാല് ധന്യനായിരുന്നതുകൊണ്ട് ക്ലേശകരമായ തന്റെ പ്രേഷിതയത്നങ്ങളിലെല്ലാം അയ്ദാന് പ്രശസ്തമായ നേട്ടങ്ങള് കൈവരുത്തി.\nസ്‌നേഹം, ജീവകാരുണ്യം എന്നീ അതിവിശിഷ്ട ക്രൈസ്തവധര്‍മ്മങ്ങള്‍ക്ക് സ്വജീവിതം തന്നെ ഉത്തമ മാതൃകയാക്കിത്തീര്‍ത്ത അയ്ദാന്, വിഗ്രഹാരാധകരായ ജനങ്ങളുള്‍പ്പെടെ സകലര്‍ക്കും പ്രിയങ്കരനും അനുകരണീയനുമായിത്തീര്‍ന്നു. അന്ത്യം വരെ ലിന്‍ഡിസ്ഫാണ് ദ്വീപ് തന്നെയായിരുന്നു അയ്ദാന്റെ പ്രവര്‍ത്തനകേന്ദ്രം. നാടിന്റെ മുഖച്ഛായ തന്നെ മാറ്റിയെടുക്കുവാന് പോന്ന ആദ്ധ്യാത്മികശക്തിയുടെ പ്രഭവസ്ഥാനമായിത്തീര്‍ന്നതുകൊണ്ട് ആ ദ്വീപ് ഇംഗ്ലീഷ് അയോണാ എന്നു വിശേഷിപ്പിക്കപ്പെടുകയുണ്ടായി.\nകാലോചിതമായ വിദ്യാഭ്യാസം വഴിയായിട്ടാണ് അധഃസ്ഥിതര്‍ക്കും അടിമകള്‍ക്കും അയ്ദാന് വിമോചനത്തിന്റെ സന്ദേശം നല്‍കിയത്. ആശ്രമങ്ങളിലും വിദ്യാലയങ്ങളിലും അവരുടെ കുട്ടികളെ ധാരാളമായി ചേര്‍ത്ത് വിദ്യ അഭ്യസിപ്പിച്ചു. ഉദാരമനസ്‌കരില് നിന്ന് തനിക്ക് കിട്ടിക്കൊണ്ടിരുന്ന ദാനധര്‍മ്മങ്ങള് മുഴുവന് ആ കുട്ടികളുടെ ജീവിതാവശ്യങ്ങള്‍ക്കുവേണ്ടി ചെലവാക്കി. വി. ഓസ്വാള്‍ഡ് രാജാവ് അയ്ദാനു നല്കിയ സഹായസഹകരണങ്ങള് പ്രസ്തുത പദ്ധതികളുടെ വിജയപ്രദമായ നിര്‍വ്വഹണത്തിന് ഏറെ സഹായകമായി തീര്‍ന്നു. അവിടെ വച്ച് അദ്ദേഹം 651-ല് മരണമടഞ്ഞു.\nവിചിന്തനം: ”ഈ നിമിഷം എനിക്ക് ഏറ്റവും യോജിച്ച കാര്യം ഇതാണ് എന്ന ഭാവത്തോടെ വേണം ദൈവം അനുവദിച്ച പ്രതിബന്ധങ്ങളെ ജീവിതത്തിലേയ്ക്കു സ്വാഗതം ചെയ്യാന്.”


ISL: Kerala Blasters kicks off training; Sachin to visit Kerala soon - Malayalam MyKhel\n» സച്ചിന് വീണ്ടും കേരളത്തിലേക്ക്...\nPublished: Tuesday, September 9, 2014, 17:08 [IST]\nകൊച്ചി: മാസ്റ്റര് ബ്ലാസ്റ്റര് സച്ചിന് ടെണ്ടുല്‍ക്കര് വീണ്ടും കേരളത്തിലേക്ക് വരുന്നു. സെപ്റ്റംബര് അവസാനം തന്നെ സച്ചിന് കേരളത്തിലേക്ക് വരുന്നുണ്ടെന്നാണ് വിവരം.\nഇന്ത്യന് സൂപ്പര്‍ലീഗ് ഫുട്‌ബോളില് സച്ചിന് ടെണ്ടുല്‍ക്കറിന്റെ ഉടമസ്ഥതയിലുള്ള കേരള ബ്ലാസ്‌റ്റേഴ്‌സ് പരിശീലനം തൃശൂരില് തുടങ്ങിയിട്ടുണ്ട്. സച്ചിന് ടീം അംഗങ്ങളെ കാണാനെത്തുമെന്നാണ് വിവരം.\nകേരള ബ്ലാസ്റ്റേഴ്‌സിന്റെ ആദ്യം ടീം മീറ്റിങും സെപ്റ്റംബര് അവസാനത്തില് നടക്കും. ഈ യോഗത്തിലും സച്ചിന് പങ്കെടുക്കുമെന്നാണ് വിവരം. കഴിഞ്ഞ തവണ കേരളത്തില് വന്ന സമയത്താണ് സച്ചിന് ടെണ്ടുല്‍ക്കര് ടീമിന്റെ പേര് പ്രഖ്യാപിച്ചത്. മുഖ്യമന്ത്രി ഉമ്മന് ചാണ്ടിക്കൊപ്പം ആയിരുന്നു ഇത്. പിന്നീട് അദ്ദേഹം പ്രതിപക്ഷ നേതാവ് വിഎസ് അച്യുതാനന്ദനേയും സന്ദര്‍ശിച്ചിരുന്നു.\nകേരള ബ്ലാസ്റ്റേഴ്‌സ് ടീം അഗംങ്ങള് സെപ്റ്റംബര് 8 തിങ്കളാഴ്ച മുതലാണ് തൃശൂരിലെ മുനിസിപ്പല് സ്റ്റേഡിയത്തില് പരിശീലനം തുടങ്ങിയത്. ടീമിലെ ഇന്ത്യക്കാരായ താരങ്ങള് ഏതാണ്ട് എല്ലാവരും പരിശീലന ക്യാമ്പിലുണ്ട്. വിദേശ താരങ്ങള് ഒരാഴ്ചക്കുള്ളില് പരിശീലനത്തിനെത്തുമെന്നാണ് പ്രതീക്ഷിക്കുന്നത് .\nതൃശൂരില് പരിശീലനം തുടങ്ങിയ കേരള ബ്ലാസ്റ്റേഴ്‌സിന് ആശംസകളുമായി മുന് ഇന്ത്യന് താരങ്ങളായ ഐഎം വിജയനും ജോ പോള് അഞ്ചേരിയും എത്തിയിരുന്നു.\nRead more about: isl indian super league football sachin tendulkar kerala blasters thrissur ഐഎസ്എല് ഇന്ത്യന് സൂപ്പര് ലീഗ് ഫുട്ബോള് സച്ചിന് ടെണ്ടുല്‍ക്കര് കേരള ബ്ലാസ്റ്റേഴ്സ് തൃശൂര്\nStory first published: Tuesday, September 9, 2014, 17:08 [IST]